
Kis  férfi  és  női  divatüzlet  a  Bel- 
városban. Balról  elöl  a  kirakat  belső 
ablaka.  Balról  hátul  az  utcai  bejáró. 
Hátul  pult.  Jobbról  pult.  Jobbról  hátul 
ajtó  nélküli  falnyílás,  amely  az  üzlet 
hátsó  részébe  vezet.  Hátul  is  és  jobbról 
is  a  pultok  fölött  fenn  keskeny  galéria. 
Balról  a  kirakatablak  és  az  ajtó  közt 
pénztár,  fizetőgéppel.  A  kirakatablak 
előtt  asztal,  nyitott  skatulyákkal,  ame- 
lyekben nyakkendők ,  nadrágtartók,  női 
övek  és  színes  shawlok  vannak,  mellette 
botállvány  sétabotokkal,  parfiimös-ska- 
tulyák.  A  hátsó  pult  előtt  két  támlátlan 
szék,  a  jobboldali  pult  előtt  szintén  kéi 
támlátlan  szék.  A  két  pult  közt  tá^  járás. 
Este  van. 

Mikor  a  függöny  felgördül,  Adél  a 
pénztárban    ül,    Oszkár    a    hátsó    pult 

mögött  áll  és  halkan  beszélget  Szerény 
hölggyel,  aki  a  pult  előtt  ül.  Körülötte 
szövetek.  Juhász  a  jobboldali  pult  mögött 
áll  és  Méltóságos  asszonyt  szolgálja  ki, 
aki  a  pult  előtt  ül  elől.  Előtte  rengeteg 
nyári  blúz-szövet. 

MÉLTÓSÁGOS  ASSZONY.  Ha  jói  em- 
lékszem, kedves  Juhász  úr,  ez  az, 
amit  Hohensperg  öméltóságán  láttam 
Tátra  iomniczon 

Juhász.  Az  meglehet.  Meg  kellene 
néznem  a  könyvben.  Adélhoz:  Mondd 
édesem  .  .  ,  felmutatja  a  szövetet  ez  az 
Agréable  zefir  ugyanaz,  amiből  Ho- 
hensperg grófné  őméltóságának  csinál- 
tunk a  múlt  hónapban? 

Adél.  Lehet,  fiam,  én  nem  tudom 
biztosan . 

Oszkár  Szerény  hölgyhöz.  Bocsá- 
natot kérek  nagyságos  asszonyom. 
Juhászhoz  hangosan.  Bocsánat,  igenis, 
ebből  kapott  Hohensperg  grófné. 

MÉLTÓSÁGOS  ASSZONY.   Űgy-e? 

Oszkár.  Igen,  méltóságos  asszo- 
nyom. Ennek  a  Chatterton-féle  Ag- 
réablenak  tizenkét  színe  van  és  ebből 
kapott  ötöt  a  grófné. 

MÉLTÓSÁGOS  ASSZONY  Juhászhoz.Kát 
akkor  ne  haragudjék,  de  erről  szó  sem 
lehet,  kedvcr  Juhász  úr.  Igazán, 
annyit  fárad  velem. 

Juhász.  De  méltóságos  asszonyom... 

MÉLTÓSÁGOS    ASSZONY.    Maga    egy 
aranyos  ember.  Juhász  úr,  maga  arra 
született,    hogy    az    asszonyok    sze- 
szélyeit olyan  türelmesen  viselje,  mint       j 
egy  kis  bárány.  Az  az  áldott  szíve  .  .         ! 

Juhász  rakosgatva.  De  méltóságos  | 
asszonyom,  hiszen  azért  vagyunk  j 
itt.  I 

MÉLTÓSÁGOS  ASSZONY  tuvkál  a  szó-  \ 
vetek  között. Ig3.zán  megvagyok  akadva.  i 
Ez  is  jó,  de  nem  nekem  való,  ez  erő-  i 
sebb  hölgynek  való  ...  ez  soványabb-  i 
nak.  Ez  fiatalabbnak  ...  ez  meg 
öregebbnek.  Ez  feltűnő.  Ez  unahnas. 
Itt  volna  ez  az  egy,  ez  meg  megvan 

Hohensperg  grófnénak,  erről  szó  sem 
lehet. 

Juhász.  Hát  akkor  hagyjuk  talán 
az  Agréablet  és  térjünk  át  a  Biar- 
ritzra.  Azt  én,  őszintén  megvallva, 
sokkal  jobb  minőségnek  tartom. 

MÉLTÓSÁGOS  ASSZONY  végignéz  a  szö- 
veteken. Áttérni?  még  át  is  térni,  mi- 
után a  fél  üzletét  kirakta  itt  már 
nekem  ? 

Juhász.  De  nag^^^on  szívesen,  méltó- 
ságos asszonyom,  azért  vagyunk  itt. 
A  Biarritzok  benn  vannak  a  hátsó 
teremben.  Ha  olyan  kegyes  volna 
velem  odafáradni  .  .  .  vagy  ki  is 
hozhatom. 

MÉLTÓSÁGOS  ASSZONY  feláll.  Még  ki 
is  hozná!  A  világért  sem.  Adél  fele 
fordul.  A  kis  felesége  már  szeretne 
liazamenni. 

Adél.  Oh  dehogy,  méltóságos  asz 
szonyom,   csak  tessék. 

MÉLTÓSÁGOS  ASSZONY.  Hét  Óra  múlt, 
maguk  ilyenkor  már  zárni  szoktak! 

Adél.  Oh  csak  méltóztassék.  Oszkár 
felé  mutat.  Hiszen  még  ott  is  .  .  .  És 
benn  is  van  még  egy  úr. 

Oszkár  ezalatt  Juhászhoz  lépett.  Kér- 
lek, a  nagyságos  asszonynak  idáig 
nyúlik  a  füle,  ö  hallotta,  hogy  itt  van 
egy  zefir,  amiből  Hohensperg  grófné- 
nak  csináltunk  .  .  . 

MÉLTÓSÁGOS  ASSZONY.  Arról  szó 
sem  lehet,   kérem. 

Oszkár.  Nem,  nem,  méltóságos 
asszonyom.  Halkan:  Ez  a  hölg}'"  hal- 
lotta, hogy  itt  miről  van  szó. 

Juhász  ezalatt  Szerény  hölgyhöz  ment. 

Oszkár.  És  ő  szeretné  azt  a  grófi 
zefirt  látni. 

MÉLTÓSÁGOS  ASSZONY  szánakozó  mo- 
sollyal mutatja.  "Ez  az. 

Oszkár.  Köszönöm.  Ő  más  társa- 
dalmi osztály.  Viszi  a  zefirt  Szerényhez. 

Méltóságos  asszony  Adélhoz.  Hogy 
még  mindig  vannak  ih'en  majmok. 

Juhász  a  nyílás  előtt.  Ha  paran- 
csolja, méltóságos  asszonyom. 

MÉLTÓSÁGOS  ASSZONY  Juhászuéhoz. 
Mindjárt  végzünk,   kis  Juhászné,   ne 

haragudjék.  Juhászhoz:  Jövök.  El, 
hátul  jobbra. 

Juhász  előre  bocsátja  és  utána  el. 

Szerény.  Akkor  ezt  kérem  hato- 
diknak. 

Oszkár  rakosgatva.  Egy,  kettő,  há- 
rom, nég}^  öt  és  grófi  zefir,  az  hat. 

Szerény.  És  nem  fog  megint  oly 
sokáig  tartani? 

Oszkár. Nem,  nagyságos  asszonj'om, 
tudjuk,  hogy  20-án  méltóztatnak 
utazni  Lellére  és  onnan  Pusztabán - 
lakra,  utolsó  posta  Berettyó-Szent- 
péter. Szerény  feláll.  Egyébbel  nem 
szolgálhatok,  nagyságos  asszonyom? 
Igen  szép  apart  öveket  kaptunk.  Egy 
skatulya  után  nyúl. 

Szerény.  Köszönöm,  most  már 
későn  van. 

Oszkár.  De  nagyságos  asszon5'-om, 
azért  vagyunk  itt.  Mutat.  Autófő- 
kötők  .  .  .  ezek  most  jöttek.  Igazán  a 

legújabb,  ami  ebben  a  zsánerben  el- 
képzelhető. 

Szerény  a  kezébe  veszi.  A  hét  végén 
úgyis  bejövök  még  ...  Mi  ennek  az 
ára? 

Oszkár.  Szabad  kérnem.  Megnézi  a 
cédulát.  Hetven  korona. 

Szerény.  Ez  a  semmiség? 

Oszkár.  De  a  fa9on,  nagyságos 
asszonyom.  Van  könnyebb  minőség 
is,  az  negyven  és  ötven  korona  közt 
van. 

Szerény,  Köszönöm,  majd  be- 
jövök. A  címem  megvan,  úgy-e? 

Oszkár  gyorsan.  Nagykorona -utca 
negyven,  első  emelet  kettő. 

Szerény.  Könyv  nélkül  tudja,  mi- 
ijéén kedves. 

Oszkár.  Balra  az  iroda,  jobbra  a 
j    lakás. 

I        Szerény.    Űgy    van.    Hát    kérem, 
csak  pontosan.  Jóestét. 

Oszkár  az  ajtót  nyitva.  Méltóztas- 
sék  csak   bizalommal  lenni,    minden 

rendben  lesz  Kezeit  csókolom.  Sze^ 
vény  el.  Oszkár  beteszi  az  ajtót,  vissza 
megy  a  helyére.  Elrakja  a  holmit,  külön 
teszi  a  kiválasztott  szöveteket,  ír  rájuk 
valamit,  ezalatt  beszél.  Ezek  olyan  esti 
szépségek  ...  ez  a  kettő  .  .  .  mindig 
zárás  előtt  jönnek,  az  ember  alig  tud 
szabadulni  tőlük. 

Adél.  Még  Fülöp  úrral  is  van  benn 
valaki . 

Oszkár  benéz  a  nyíláson.  A  kis 
Norbert  fiú.  És  a  férjed  még  csak  most 
mászik  fel  a  létrán,  órájára  néz.  Szépen 
vagyunk. 

Adél  a  pénztár  alsó  polcáról  veszt  a 
kalapját. 

Oszkár  idegesen.  Mi  az? 

Adél,  A  kalapomat  veszem, 

Oszkár  izgatottan.  Hát  hol  akarsz 
beszélni  vele? 

Adél.  Csöndesebben  az  Istenért  .  .. 
és  mondtam  már:  a  boltban  ne 
tegezz, 

Oszkár  a  nyilasra  néz.  Nem  hallja, 

fenn  van  a  létrán  és  ma  már  úgyis 
mindég}^  Adélhoz.  Haza  akarsz  menni 
vele? 

Adél.  Nem  én.  Csak  elővettem  a 
kalapomat. 

Oszkár.  Itt  kell  végezned  vele  az 
üzletben. 

Adél.  Jó,  jó. 

Oszkár  izgatottan.  Nem  tűröm, 
hogy  hazamenj  vele. 

Adél.  Ne  légy  oly  izgatott.  Itt 
fogok  vele  beszélni,  de  meg  kell  csak 
vámom,  míg  a  vevők  elmennek. 

Oszkár.  Jó,  jó,  jó.  Izgatottan  rakos- 
gat. Bocsáss  meg  gyöngyvirágom,  de 
borzasztó  izgatott  vagyok.  Nem  csoda. 

Adél.  Én  se  vagyok  nyugodt,  de 
türtőztetem  magamat. 

Oszkár.  A  közelben  leszek  és  ami- 
kor szükség  lesz  rám,  előjövök.  Légy 
okos,  csak  most  légy  okos. 

Adél.  Bízz  rám  mindent.  Ha  érezni 
fogom,  hogy  rád  szükség  van,  be  fog- 
lak hnmi; 

OszKÁK.  Jó,  jó,  jó.  Csak  egyre  kér- 
lek. Simán  menjen  minden,  botrány 
ne  legyen. 

Adél.  Az  nála  ki  van  zárva. 

Oszkár.  És  te  ma  már  nem  mehetsz 
vele  haza,  az  ö  lakásába.  Neked  innen 
ma  már  csak  anyádhoz  vezethet  az 
utad. 

Adél.  Csak  ne  izgasd  magad, 
édesem. 

Oszkár  idegesen.  Bocsáss  meg,  ku- 
tyuskám,  de  ez  a  természetem .  Az  éle- 
tem fordulópontja  előtt  állok.  Én  az 
ilyet  nem  tudom  nyugodtan  viselni. 
Nekem  mindjárt  szívdobogásom  van. 
A  családomban  több  komoly  szív- 
bajos van.  Nekem  vigyáznom  kell. 
Istenem  .  .  .  abbahagyja  a  rakosgatást 
lia  m_eggondolom,  hogy  ez  az  egyszerű 
tavaszi  este  ...  ez  a  közönséges  csü- 
törtök este  .  .  ez  az  az  este  .  .  .  hogy 
te  az  enyém  leszel,  végleg  és  örökre 
és  a  tested  és  a  lelked  és  a  .  .  .  Gyere 
ide. 

Adél.  Vigyázz,  az  Istenért. 

Oszkár  izgatottan.  Gyere  ide,  gyere 
ide. 

Adél  odamegy.  Csöndesen,  te  bo- 
lond .  .  .  megint  olyan  szenvedélyes 
vagy  .  .  . 

Oszkár.  Csak  a  kezedet,  a  kezedet  ... 
egy  pillanatra. 

Adél.  De  Oszkár ! 

Oszkár.  A  kezedet !  Ne  izgasd  a 
szívbajomat. 

Adél  kezet  ad  neki. 

Oszkár  fogja  a  kezét,  kinéz  jobbra, 
halkan,  de  szenvedélyesen.  Az  enyém 
leszel  a  világ,  az  emberek  előtt  .  .  . 
a  tested,  a  lelked  ...  a  feleségem 
leszel  ...  És  ketten,  együtt  indulunk 
egy  lobogó,  nagy,  új  életet  kezdeni  .  .  . 
^elviszlek  ebből  a  börtönből,  ne  húzd  el 
a  kezedet,  nem  szei'etem,  ha  elhúzod 
a   kezedet, 

Adél  visszamegy  a  pénztárba.  Ma- 
radj nyugton  Oszkár,  olyan  forró  a 
kezed,  még  engem  is  idegfessé  teszel - 

Oszkár.  A  kezedet,  a  kezedet. 
A  szájadat. 

Adél.  Ugyan,  te  gyerek  .  .  .  Nekem 
most  szükségem  van  az  eszemre. 
Rakd  el  a  zefireket. 

Oszkár.  Rakni,  rakni,  most,  amikor 
robbanni  szeretnék,  most  rakjak.  Na 
de  hiszen  .  .  .  meddig  rakok  még ! 
Ránéz.  Ha  meggondolom,  te  hófehér, 
te  illatos,  te  bársonyos  .  .  .  A  nyílásra 
néz,  ott  észrevesz  valamit.  Hirtelen  más 
hangon.  Nagy  korona -utca  negyven 
írja.  első  emelet  kettő,  doktor  Szelén ^-i 
Aurélné ! 

Fülöp    és    a    fiatal    úr    a    nyíláson 
belépnek. 

Fülöp.  Erre  tessék,  méltóságos 
báró  úr.  Megelőzi. 

Fiatal  úr.  Holnap  küldi  vagy- 
még  ma  küldi. 

Fülöp  a  pénztárnál.  Ha  parancsolja 
báró  tír,  még  ma. 

Fiatal  úr  a  pénztárnál.  Ráér 
rögtön  is. 

Fülöp  Adélhoz.  Háromszáznyolcvan 
korona  marad. 

Fiatal  úr  négy  százast  ad  Adélnak. 

Adél.  Csönget  a  gépen,  visszaad. 
Háromszáznyolcvannyolc  ...  és  tizen- 
kettő, az  négyszáz.  Köszönjük  szépen. 

Fiatal  úr.  A  címemet  tudják? 

Oszkár  hadarva.  Múzeum -utca  har- 
minckettő,  földszint  egy. 

Fiatal  úr.  Egy  váratlan  hang, 
Űgy  van.  Ön  eltalálta.  Jó  napot. 

Oszkár  ajtót  nyit  neki.  Ajánlom 
magam,  báró  úr. 

Egyszerre.      Fiatal  úr.  Jó  napot.  El 
az  ajtón. 

Fülöp.  Volt  szerencsém, 
alázatos  szolgája  méltó- 
ságos uram. 

Pillanatnyi  szünet. 

Oszkár.  Na  most  még  csak  az  a 
rettenetes    nö    menjen    el,    aztán  .  .  . 

Fülöphöz.  Fülöp  úr,  rakja  el  azokat 
a  rongyokat.  Jobbra  előre  mutat. 

Fülöp  indul  arra  felé. 

Adél.  Ha  jól  tudom,  Fülöp  úrnak 
ma  jegye  van  a  Lohengrinbe. 

Oszkár  a  nyilas  felé  menet.  Hova 
van  jegye? 

Adél.  Az  Operába. 

Fülöp  rakosgatás  közben.  Nem  baj 
az,  kérem. 

Oszkár.  Az  csak  félnyolckor  kez- 
dődik. El  a  nyíláson. 

Kis  szünet. 

Fülöp.  Az  ugyan  már  elkezdődött 
hétkor,  de  nem  baj. 

Adél.  Hagyja  azokat  a  végeket, 
Fülöp  úr,  menjen  az  Operába. 

Fülöp.  Most  már  úgyis  mindegy, 
kérem.  Én  már  tizenhatszor  voltam 
a  Lohengrinben  és  mindig  későn  jöt- 
tem. Most  késem  el  tizenhetedszer. 

Adél.  Hát  hagyja  azt  és  menjen. 

Fülöp.  Most  már  mindegy,  ha  egy 

Óra  múlva  megyek  is.  Könyv  nélkül 
tudom  az  egész  Lohengrint.  Csak 
azért  veszek  mindig  jegyet  hozzá, 
mert  az  elejét  még  sohse  sikerült 
látnom.  Azt  mondják,  ott  is  bejön  a 
hattyú  és  az  húzza  be  a  Lohengrint. 
Ezt  szeretném  már  egyszer  látni. 
Most  már  megint  késő.  A  hattyú  már 
rég  vacsorázni  ment.  Rakosgat. 

Adél.  Majd  elrakja  az  uram.  Ne 
legyen  olyan  önfejű. 

Fülöp.  Ejnye,  de  tetszik  küldeni. 
A  nagyságos  asszony  ma  egy  kicsit 
ideges. 

Adél.  Igazán  nem  tudom,  miből 
látja  ezt. 

FÜLÖP.  Érzem. 

Adél.  Rosszul  érzi. 

Fülöp.  Talán  jobb  ha  nem  is  szólok. 

Adél.  Lássa,  ebben  igaza  van. 
Pedig,  ha  tudná  .  .  . 

Fülöp.  Kérem,  kérem,  csak  ne 
tessék  nekem  semmit  megmondani. 
Engem  tessék  kihagyni. 

Adél.  Miből? 

Fülöp.  Abból,  ami  itt  készül.  Én 
egy  magányos  öreg  ember  vagyok. 

Adél.  Aki  gyűlölködik.  Hévvel. 
Maga  gyűlöli  Oszkárt,  mert  ő  az 
üzlet  lelke,  mert  ő  ügyes,  fiatal, 
élelmes,  zseniális,  mert  jobban  ért 
a  szakmához,  mint  maga,  mert  job- 
ban szeretik  a  vevők,  mindezért 
irigykedik  reá. 

Fülöp.  Oszkár  úr  egy  ordináré 
ember. 

Adél.  Szeretem  a  finom  kereskedő- 
segédet. 

Fülöp.   Olyannak  is   kell  lenni. 

Juhász  és  a  méltóságos  asszony  belépnek 
a  nyilason. 

Méltóságos  asszony.  Biarritz  ide, 
BíArritz  oda,  ez  se  az  én  esetem,  ez  a 
Lipótvárosnak  való. 

Juhász.  Legyen  szerencsém  talán  a 
jÖTŐ  héten.  Jelezve  van  Bécsből  egy 


a« 


ELSŐ    FELVONÁS 


egész  új  kollekció.  Végül  mégis  csak 
fogunk  találni  valamit. 

MÉLTÓSÁGOS  ASSZONY  a  kasszához 
megy.  Az  ön  türelme  végtelen,  kedves 
Juhász  úr. 

Juhász.  A  türelem  a  kereskedő 
udvariassága . 

MÉLTÓSÁGOS  ASSZONY.  Maga  egy 
angyal,  maga  egy  galamb.  Adélhoz. 
Nem  haragszik,  hogy  így  bókolok  a 
férjének? 

Adél.    Oh   méltóságos   asszonyom. 

MÉLTÓSÁGOS  ASSZONY,  Már  hozzá 
van  szokva,  mi?  Juhász  urat  min- 
denki imádja. 

Juhász.  De  méltóságos  asszonyom. 

MÉLTÓSÁGOS  ASSZONY.  Boldog  fiatal 
asszony,  akinek  ilyen  ura  van. 

Juhász.  Én  vagyok  a  boldog,  méltó- 
ságos asszonyom,  akinek  ilyen  önfel- 
áldozó kis  felesége  van.  Itt  ül  sze- 
gényke reggeltől  estig. 

MÉLTÓSÁGOS  ASSZONY.  A  kegyelmes 
gróf  mikor  volt  itt? 

Adél.  A  mi  pártfogónk. 

MÉLTÓSÁGOS  ASSZONY.  Az  üzlet  védő- 
szentje. 

Juhász.  Tegnapelőtt  volt  itt. 

MÉLTÓSÁGOS  asszony.  Na  és  hogy 
van,  mit  csinál? 

Adél.  Szereti  az  uramat. 

MÉLTÓSÁGOS  ASSZONY.  Ne  Csúfolód- 
jék fiatal  asszony,  hogy  úgy  szeretik 
az  urát.  Mindenki  szereti  és  végül  a 
szíve  mégis  csak  a  magáé.  Pá  an- 
gyalom. Majd  bejövök  még  .  .  .  ezeket 
a  Biarritzokat  megnézem  nappali 
világításnál,  és  ezeket  is  ott .  .  .  hogy 
is  hívják? 

Fülöp  mérgesen,  de  édesen.  Agré- 
able. 

MÉLTÓSÁGOS  ASSZONY.  Agréable.  Na 
Isten  velük. 

Adél 

Juhász     egyszerre.  Kezét  csókolom. 

MÉLTÓSÁGOS  ASSZONY  el  az  ajtón. 

Juhász  beteszi  az  ajtót.  Miért  nem 
köszön,  Fülöp  úr. 

Fülöp  mérgesen.  Csókolom  a  kezeit, 
méltóságos  asszony. 

Juhász.  Ejnye,  ejnye.  Adélhoz. 
Milyen  szép  asszony. 

Fülöp.  Csak  már  nagyon  régen 
szép.  És  már  többel  tartozik,  mint 
amilyen  szép.  Maga  az  egyetlen  ember 
Pesten,  aki  ennek  még  hitelez,  ő  meg 
csak  hordja  el  innen  az  árút,  mintha 
ingyen  volna. 

Juhász.  Mit  csináljon  szegény? 
Elég  tragédia  az,  ha  valaki  koldus 
és  mégis  méltóságos  asszony.  Neki 
fenn  muszáj  tartani  a  pozícióját. 

Fülöp.  De  nem  a  maga  pénzén ! 

Juhász.  Én  nem  birom  nézni  a 
nyomort  .  .  .  még  a  iószagú  nyomort 
se  .  .  .  inkább  vigyen  el  mindent. 

Adél.  Fülöp  úr  haragszik,  mert 
megint  lekésett  a  hattyúról. 

Juhász  órájára  néz.  Megint  volt 
jegye  a  Lohengrinbe  ? 

Fülöp.  Nem  volt,  hanem  van. 

Juhász.   Hát  miért  nem  mondta? 

Tudja,  hogy  telhétkor  eieresítettem 
volna.  Ez  igazán  bosszant.  Már  mond- 
tam a  múltkor. 

Fülöp.  Én  nem  élek  vissza  a 
szívével. 

Juhász.  Megint  a  szívem.  Hagyják 
már  a  szívemet.  Ügy  beszélnek  róla, 
mint  egy  primadonnáról. 

Adél.  Juhász  urat  mindenki  imádja. 

Juhász.  Hát  menjen  legalább  most. 

Fülöp.  Köszönöm,  ma  egyáltalán 
nem  megyek.  El  a  nyíláson. 

Pillanatnyi  szünet. 

Juhász.  Mi  baja  van  Fülöp  úrnak. 

Adél.  Igazán  nem  érdekelnek  a 
divatárus -segédek   lelki    problémái. 

Juhász.  Szigorú  vagy,  angyalom. 

Adél  kijön  a  pénztárból.  Nem, 
Péter  ...  ne  haragudjál  .  .  .  egy  kicsit 
ideges  vagyok.  A  mai  napon  nagy 
elhatározásokra  jutottam  .  .  és  úgy 
érzem  .  .  .  hogy  ma  mindent  meg  kell 
neked  mondanom. 

Juhász.  No  édes  fiam  .  .  ,  csak  nincs 
valami  bánatod. 

Adél.  Nincs  is  .  .  .  és  van  is.  Te 
oly  kivételesen  jó  vagy  .  .  .  jobb, 
mint  a  többi  emberek  .  .  .  hogy  nem 
is  tudom,  hogyan  kezdjem.  Roppant 
nehéz  lesz  neked  mindent  elmondani, 
amit  akarok. 

Juhász.  Nehéz  lesz?  Nekem?  Na 
öitözzé)  fel  és  majd  az  úton  elmondod. 
Vagy  otthon. 

Adél.  Nem,  nem  Péter,  ezt  nem 
lehet  az  úton.  Ezt  itt  kell  elmon- 
danom. 

Juhász.  Épen  itt? 

Adél.  Ennek  is  megvan  az  oka. 
És  .  .  .  most  mindjárt. 

Juhász.  Ejnye,  de  sürgős.  A  nyílás 
fdé  szól,  Adolf,  zárjunk,  zárjunk! 

Adél.  Meg  fogod  látni  ...  a  körül- 
mények olyanok  .  .  . 


Paula  belép. 

Paula.  Az  ivodakisasszony,  írások- 
kal jön  a  nyilason.  Kérem,  nagyságos 
asszony  .  .  .  bocsánat,  ha  zavarok  .  .  . 

Adél.  Tessék. 

Paula.  Semlinger  és  Weisz  sürget 
bennünket  azok  miatt  a  bőrszegélyű 
automobiltakarók  mfatt.  Azt  írja, 
hogy  huszonnégy  darabot  rezervált 
nekünk. 

Adél  idegesen.  Mutassa.  Elveszi 
tőle  a  levelet. 

Juhász  belenéz  a  levélbe.  Hát  nem 
válaszolt  neki  a  múlt  héten? 

Paula.  A  nagyságos  asszony  azt 
mondta,  hogy  várjunk. 

Adél.  Hogy  mer  ilyet  mondani  ? 

Juhász.  De  édesem  .  .  . 

Paula.  Ez  így  van. 

Juhász.  Ha  Paula  kisasszony 
mondja. 

Adél.  Ő  nem  tévedhet. 

Paula.  Tévedhetek,  de  nem  szok- 
tam. 

Adél.  Bánom  is  én.  Eldobja  a  leve- 

let.  Hagyjanak  engem  Semlinger  és 
Weiszszel.  Ellép  tőlük. 

Juhász  felvéve  a  levelet.  A  feleségem 
egy  kicsit  ideges.  Legyen  szíves,  írja 
meg  nekik,  kedves  Paula  kisasszony, 
hogy  reflektálunk  mind  a  huszonnégy 
darabra.  Átadja  a  levelet  neki.  Órájára 
néz.  De  ne  most,  hanem  majd  holnap. 
Most  menjen  szépen  haza.  Holnap  is 
van  nap. 

Paula.  Köszönöm,  főnök  úr,  de 
amíg  elintézni  valóm  van,  nem  me- 
gyek haza. 

Juhász.  Agyondolgozza  magátPaula 
kisasszony  és  magának  gyönge  a 
szeme.  Ezt  nem  fogom  engedni. 

Paula.  Köszönöm,  főnök  úr.  De 
most  már  meg  kell  keresnem  az  első 
levelet,  mert  abban  impregnált  köpe- 
nyekről is  volt  szó.  El  a  nyilason. 

Juhász.  Milyen  pedáns.  Milyen 
rendes. 

Adél.  Nem  csinálja  ingyen.  Te 
mindenkinek  csak  a  jó  oldalát  látod. 

Juhász.  Ha  én  felém  csak  a  jó 
oldalát   fordítja,   mért   nézzek  mást? 

Adolf  belép. 

Adolf  a  boltiszolga,  a  nyíláson  jön, 
a  kampós  rúddal. 

Juhász.  Zárjunk,  zárjunk,  félnyolc. 

Adolf  az  ajtóhoz  megy. 

Juhász.  Ülj  leszívecském.  Adélhoz. 
Csak  húzza  le,  mi  majd  kimegyünk 
hátul.  Adélhoz.  Egy  kicsit  izgatott 
vagy. 

Adolf.  Kiment^  előbb  lehúzza  a 
kirakat  redőnyét  az  utcán,  aztán  a  bolt- 
ajtó redőnyét,  de  ezt  csak  félig,  mert 
megakadályozza  benne 

A  GRÓF.  Künn.  Hó,  hó !  Megálljunk 
csak!  Bebújik  a  félig  lehúzott  redőny 
alatt.  Ép  jókor!  Várjunk  csak  egy 
kicsit. 

Juhász  örömmel.  A  kegyelmes 
gróf!  Hozta  Isten,  kegyelmes  uram. 

Gróf.  Jó  napot,  jó  napot. 

Adél  mély  meghajlással.  J6  estét, 
kegyelmes  uram. 

Gróf.  Mi  ez,  kérem?  Kicsukják  a 
kuncsaftot  az  üzletből? 

Juhász.  Ha  tudtuk  volna,  kegyel- 
mes   uram!    Adolfhoz.    Tolja    vissza! 

Adolf  a  redőnyt  ismét  feltolja  és  ki- 
megy jobbra  a  nyilason. 

Gróf.  A  zsokédresszek  miatt  jöt- 
tem, kedves  Juhász. 

Juhász.  Kegyelmes  uram,  úgy  volt, 
hogy   csak   holnap  adom    postára. 

Gróf.  Tudom,  Juhász,  de  én  ma 
éjjel  a  pusztára  utazom  automo- 
bilon .  .  .  szeretnék  egy  ilyen  dreszt 
magammal  vinni,  mert  a  sógorom  is 
látni  kívánja  még  a  bécsi  Versenyek 
előtt. 

Juhász.  Maga  a  dressz  már  készen 
van,  de  a  sapkáért  telefonálni  kellene  . 
a  kalaposhoz.  Egy  pillanat  kegyelmes 
uram.  Elsiet  a  nyilason. 

Adél.  Parancsoljon  helyet  foglalni, 
kegyelmes  úr 

Gróf.  Köszönöm,  megyek  tovább. 
Mi  újság? 

Adél.  Hát  .  .  .  megvagyunk,  ke- 
gyelmes uram. 

Gróf.  Az  üzlet  hogy  megy? 

Adél.  Hát .  .  . 

Gróf.  Mi  az?  nem  megy  jól? 

Adél.  Nem  illik  ugyan  ...  de  a 
kegyelmes  úr  nekünk  olyan  atyai 
jótevőnk,  hogy  talán  .  .  .  nem  veszi 
rossz  néven...  de  bizony  nem  megy  jól. 

Gróf.  Miért  nem  megy  jól? 

Adél.  Nem  akar  kegyelmes  uram. 
Két  évig  ment,  most  a  harmadik  év- 
ben megakadt.  Nem  akar. 

Gróf.  Tudtommal  az  egész  csalá- 
dom idejár  .  .  .  minden  barátom  .  .  . 
minden  ismerősöm  .  .  . 

Adél.  Oh  tudjuk,  hogy  mindent  a 
kegyelmes  úrnak  köszönhetünk  .  .  . 
hiszen  a  kegyelmes  gróf  úr  nemcsak 
hogy  berendezte  az  üzletet  az  uram- 
nak, hanem  igazán  még  vevőkkel  is 
ellátta. 

Gróf.  Bizonyára  a  Juhász  minden- 
kinek elengedi  az  adósságot.  Adél 
igent  int.  A  Juhász  talán  ingyen  adja 
a  nyakkendőket,  azért  van  baj. 

Adél.  Ha  rajta  állna,  ő  ingyen 
adná. 

Gróf.  Mikor  nálam  hivatalnok 
volt,  akkor  is  ez  volt  a  hibája.  Vele 
mindenki  azt  csinál,  amit  akar. 

Adél.  Ő  sokban  hibás. 

Gróf.  De  hiszen  maguk  úgy  dicsér- 
ték nekem  itt  ezt  a  fiatalembert. 
Egy  genie  legyen.  Egy  kereskedelmi 
lángész.  Az  izél  Az  Oszkár  úr  ugy-e? 

Adél.  Oh  az  mindent  megtesz  és 
én  is  .  .  . 

Gróf.  És  a  kedves  Paula  kis- 
asszony ...  a  szorgalmas  és  komoly 
nő  ! 

Adél.  A  kegyelmes  úr  kedvence. 

Gróf.  Én  el  vagyok  tőle  ragad- 
tatva. 


Paula  belép. 


*t 


URI    DIVAT. 


Paula  a  nyilason  jön,  ivással.  Jó 
estét  kegyelmes  uram.  Mélyen  meg- 
hajol. 

Gróf.  Jó  estét.  Épp  magát  szid- 
tam. 

Paula.  Nagyon  kedves.  Bocsánat. 
Adélhoz.  Jól  emlékeztem  nagyságos 
asszony,  Semlinger  és  Weisz  húsz 
darab  impregnált  köpenyt  is  ajánlott 
és  most  erre  is  kell  válaszolnunk. 
Nyújtja  az  irást. 

Adél  türelmetlenül.  Oszkár  úrnak 
mutassa. 

Paula.  Oszkár  úr  a  nagyságos 
asszonyhoz  utasított. 

Adél  mint  fent.  Nem  kell  impreg- 
nált  köpeny. 

Gróf.  Miért  nem  kell  impregnált 
köpeny?  Hiszen  az  nagyon  jó.  Azon 
nem  megy  át  az  es6. 

Adél.  Ha  a  kegyelmes  úr  parancsol 
egyet  ? 

Gróf.  Isten  ments.  Én  úgy  gyűlölöm 
az  impregnált  köpenyt,  mint  egy  sze- 

mélyes  ellenséget.  Paulát  nézi.  A  szép 
kisasszony  ezen  mosolyog,  mert  6 
bizonyára  szereti  az  impregnált  kö- 
penyt.   Űgy-e? 

Paula.  Bocsánat,  kegyelmes  uram. 

Gróf.  Hát  miért  mosolyog?  Ki- 
névetjük  az  öreg  urat? 

Paula.  Oh  .  .  .  öreg  úr? 

Gróf.  Na,  nem  egészen. 

Paula.  Söt  ellenkezőleg.  Olyan 
fiatalos  gyűlölettel  méltóztatott  be- 
szélni   az  impregnált  köpenyről  .  .  . 

Adél.  Kérem,  Paula  kisasszony, 
kimehet. 

Paula  mélyen  meghajol  a  gróf  feié 
és  el  a  nyilason. 

Gróf  utána  néz.  Miért  oly  szigorú 
ehhez  a  gyönyörű  teremtéshez? 

Adél.  Egy  kicsit  vakmerő  volt. 

Gróf.  Ug3''an,eza  komoly  leány. 

Adél.  Alattomos  teremtés,  nem 
szívelhetem.  Mindig  komoly  és  szi- 
gorú, de  ha  a  kegyelmes  úr  itt  van, 
akkor  fürge,  akkor  mosolyog,  mint  si 

nap, folyton  ki-be  jár,  egyszerre  mintha 
más  nő  lenne. 

Gróf.  Ha  így  van,  erre  csak  büszke 
vagyok. 

Juhász  belép. 

Juhász  a  nyilasból,  kezében  zöld- 
sialagos  barna  selyem  zsokédvessz.  Nem 
birok  összeköttetést  kapni  a  kalapos- 
sal. Most  Oszkár  kínlódik  a  telefon- 
nál. De  a  dressz  már  itt  volt .  .  . 
méltóztassék. 

Gróf  szemüveget  tesz  fel.  Ehhez  már 
fel  kell  vennem  a  cvikkert.  Nézi,  Igen, 
ez  jó  lesz.  Hát  kérem  ezt  becsomagolni, 
kedves  Juhász.    Visszaadja  a  dresszt. 

Oszkár  belép. 

Oszkár  a  nyilasból,  hadarva. .MkzdLtos 
szolgája  kegyelmes  uram,  szerencsénk 
van  kegyelmes  uram,  a  sapkák  ké- 
szen vannak,  holnap  reggel  akarta 
küldeni,   de   azt   mondja,   ha   páran- 

csolni    méltóztatik,     azonnal     küld- 
heti. 

Gróf  bámulva,  szemrehányólag.  Jó 
napot. 

Oszkár.  Legalázatosabb  szolgája, 
kegyelmes  uram. 

Gróf  né^i  Oszkárt. 

Juhász.  Meg  méltóztatik  hagyni, 
hova  küldjük  egy  negyedóra  múlva? 

Gróf  Oszkárt  nézve.  Igen,  igen.  Hát 
ezt  nem  lehet.  Várjon  csak. 
Paula  belép  a  nyíláson,  megáll. 

Gróf.  Tessék,  tessék. 

Paula.  Bocsánat^  nem  akartam 
zavarni. 

Oszkár.  Hát  jöjjön  be,  ha  a  kegyel- 
mes úr  mondja. 

Paula  beljebb  jön.  Csak  jelenteni 
akarom,  hogy  a  kalapos  megint  tele- 
fonált, az  ember  már  úton  van.  Tíz 
perc  múlva  itt  a  sapka.  Mondtam, 
hogy  jöjjön  villamoson. 

Gróf.  Milyen  okos.  Nagyon  kö- 
szönöm. 

Paula.  Nincs  mit,  kegyelmes  uram. 
El  a  nyilason. 

Gróf  utána  nézve.  Hát  kérem.  Va- 
lamit akartam  m.ondani. 

Juhász.  Hogy  hova  küldjük. 

Gróf.  Igen.  Hát  sehova.  Én  most 
megyek  a  kaszinóba,  onnan  Bu- 
dára .  l  .  xjnnan  indulok  az  autóval  .  . 
majd  megállok  itt. 

Oszkár  hadarva.  Parancsára,  ke- 
gyelmes uram,  azonnal  csomagoljuk 
ezt  a  miritát,  van  szerencsém  magamat 
ajánlani,  kegyelmes  uram.  Elsiet  a 
■nyilason. 

Gróf  utána  néz.  Mikor  Oszkár  már 
künn  van.  Jó  napot. 

Juhász  mosolyogva,  szelíden,  ö  min- 
dig siet. 

Gróf  egészen  közel  megy  Juhászhoz. 
Az  üzlet  nem  akar  menni? 

Juhász  Adélra  néz. 

Gróf.   Igen,   ő  mondta. 

Adél..  A  kegyelmes  úr  előtt  azt 
hiszem  ... 

Juhász.  A  kegyelmes  úr  előti:  nincs 
titkunk.  Csak  nem  szeretném,  ha 
panaszkodott  volna. 

Gróf.  Nem  panaszkodott.  Én  kér- 
deztem  és   ö  korrektül  felelt. 

Juhász.  Hát  egy  kis  nehézség  van, 
de  .  .  .  majd  csak  elmúlik.  Megbukni 
nem  fogunk. 

Gróf.  Na  még  csak  az  kéne. 

Juhász.  Mindig  tisztességgel  dol- 
goztunk. Hát  .  ,  .  vannak  derűs  napok 
és  vannak  borús  napok.  Majd  kiderül. 

Gróf  szeretettel.  Az  rosszul  esnék 
nekem,  ha  az  én  Juhász  barátomnak 
szomorúsága  volna.  Na?  Meg  kell 
mondani,  ha  baj  van. 

Juhász.  Nincs  baj,  kegyelmes  uram. 
És  ami  a  fődolog,  van  jó  egészs^, 
van  egy  jó  kis  feleségem  .  .-.megfogja 
a  kezét  aki  szeret  ... 

Gróf   Adélhoz.   Bravó,   bravó. 

Juhász.  Vannak  barátaim.  ...  ez  a 
hű,  okos  Oszkár,  ez  valósággal  l^lke  az 
üzletemnek...--   ■.•.•^--  •,  ,-r     '• 

Gróf.   Egy  kicsit  siet. 

Juhász.  Igen.  És  itt  van  a  szigoi-á 
Paula.  Mi  bajom  lehet  nekem? 

Gróf.  Hát  édes  Juhász  .  .  .  búcsú- 
zás közben  ment  már  magának  máskor 
is  rosszul  .  .  .  akkor  is  azt  mondtam, 
amit  most  mondok  .  .  .  maga  nálam 
Gerelypusztán  tizenöt  évig  ült  egy 
íróasztal  mellett  és  nekem  sem  az- 
előtt, sem  azóta  olyan  derék  emberem 
nem  volt.  Egy  kicsit  sokat  foglal- 
kozott a  madarakkal  és  erélyes  soha- 
sem volt  .  .  . 

Juh  Asz.  Ebből  ki  lehet  gyógyulni. 

Gróf.  Soha,  de  ez  nem  baj,  nálam 
a  tisztesség  a  fontos.  Annál  az  író- 
asztalnál három  év  óta  nem  ül  senki. 
Magának  az  életben  baja  nem  lehet, 
mert  ahhoz  az  íróasztalhoz  maga  min- 
dig visszaülhet,  amíg  GtrelypusztA 
ax  enyém,  vagy  a  családomé. 

Juhász.  Oh.  kegyelmes  uram  .  .  . 

Gróf.  Bár  tudna  valakit,  aki  félig 
oly  becsületes  mint  mat^a.  Most  szer* 

vezzük  át  a  nagy  sajtexportot,  fÖleg 
Angliába. 

Juhász.  A  pusztagerelyi  sajt! 

Gróf.  Igen  ...  az  nagy  karriert 
csinált.  A  londoniak  meg  vannak 
bolondulva  azzal  a  sajttal.  Igaz,  hogy 
én  is.  Díjat  nyertem  vele  Londonban 
és  Edinburgban  is.  Lássa,  erre  büszke 
vagyok! 

Juhász.  Én  még  emlékszem  az 
első  kísérletekre. 

Gróf.  Mi  lett  azóta  abból  I  Hévvél. 
Sikerült  kereszteznem  két  fajt.  A 
Camembert-t,  ezt  az  érett  szép- 
séget és  a  Roquefort-t,  ezt  a  csípős, 
gúnyos  öreg  urat.  És  az  új  sajt,  ez 
nekem  a  szívemhez  van  nőve,  ezt  én 
neveltem  mint  egy  gyermeket  és  most 
boldogan  látom  hogy  olyan  sikere 
van,  olyan  arányokat  kezd  ölteni  .  .  . 
No  de  megyek.  Alsó  :  Kopf  hoch  és 
semmi  csüggedés.  Ha  minden  kötél 
szakad :  íróasztal.  Gerelypuszta,  sajt- 
export. Jónapot. 

Adél.  Jó  éjszakát,  kegyelmes  uram. 

Juhász  ajtót  nyit  neki.  A  viszont- 
látásra kegyelmes  uram. 

Gróf  el  az  ajtón. 

Juhász  beteszi  az  ajtót.  Nem  sze- 
retem, hogy  panaszkodtál,  fiam. 

Adél.  Nem  panaszkodtam,  ő  kér- 
dezte. 

Juhász.  Nem  akarom,  hogy  furcsa 
színezete  legyen,  ő  már  annyit  tett 
értem  az  életben,  mint  az  apám  se. 

Adél  idegesen.  Most  végre  .  .  .  rá- 
érsz egy  percre? 

Juhász.  Hogyne,  angyalom,  sőt  .  .  . 
igazán  kíváncsi  vagyok,  mi  lehet  az  .  .  . 
ami .  .  .  megfogja  Adél  fejét  .  .  .  ezrt  a 
szép  fejecskét  nyomja  .  .  .  a  szemébe 
néz  nézd  csak  .  .  .  könny  van  a  sze- 
medben .  .  .  Ejnye,  csak  nem  valami 
komoly  ? 

Adél.  De  igen,  Péter,  komoly. 
Nagyon  komoly. 

Juhász.  Na ! 

Adél  széket  hoz.    Ülj   le  ide  Péter. 

Juhász.  Le  is  kell  ülni?  Olyan  ko- 
moly? Leül. 

Adél.  Két  külön  dologról  van  szó, 
drága  Péter,  de  egyik  súlyosabb,  mint 
a  másik. 

Juhász.  Ez  már  beszéd.  Hát  előbb 
a  súlyosabbat. 

Adél.  Azért  súlyos,  mert  te  olyan 
áldott  jó  ember  vagy.  Egy  ilyen  arany- 
szívű embernek  ilyesmit  megvallani.  .  . 
a  szentét  törli. 

Juhász.  Bátran,  angyalom  te  semmi 
esetre  se  tettél  olyat,  amiért  símoö 
kellene. 

Adél.  Nem  azért  sirok.  Téged  si- 
ratlak. 

Juhász.  Engem? 

Adél.  Péter  \  .  .  megtörli  a  szemét, 
összeszedi  magát.  Te  nekem  három  év 
óta  mindig  adtál  kisebb  és  nagyobb 
összegeket .  .  .  illetve  ...  én  követel- 
tem, hogy  add  ide  őket  .  .  .  mert  tő- 
led elkérik  és  te  odaadod,  mert  te 
mindenkin  segítesz  és  tőled  el  lehet 

szedni  a  pénzt,  mint  egy  gyerektől  .  .  . 
és  én  mondtam,  hogy  ezeket  a  pén- 
zeket a  takarékba  teszem  és  ez  így 
is  volt  és  felgyűlt,  tudod,  ötven- 
egyezer koronára. 

Juhász.  Tudom. 

Adél.  Már  most  én  hallottam 
Oszkár  úrtól,  hogy  a  hitelezők  össze- 
jöttek és  doktor  Singer  ügyvéd  itt 
volt  nálad,  te  ezt  nem  is  mondtad 
nekem. 

Juhász.  Nem,  angyalom. 

Adél.  Tudom,  drága  fiam,  gyön- 
gédségből nem  mondtad,  tudom,  éde- 
sem. Te  a  hitelezőknek  felajánlottad 
ezt  az  ötvenegyezer  koronát  és  ők 
azt  mondták,  hog>^  elfogadják  és 
akkor  nem  kémek  csődöt  ellened,  mert 
ők  is  szeretnek  téged  és  bíznak  ben- 
ned .  .  .  elpityeredve  .  .  .  mert  te  vagy 
a  legjobb  és  legbecsületesebb  ember 
ezen  a  világon. 

Juhász.  így  történt,  igen.  Kértem 
Oszkárt,   hogy  ne  említse  előtted. 

-  -  -  .  -  -  - 1^ 

Adél.  De  említette  és  jól  tette. 
Már  most,  édes  szívem,  borzasztó  ezt 
neked  így  egyszerűen  a  szemedbe 
mondani  ... 

Juhász.  Költöttéi  belőle,  nem  baj, 
fiam.  Ne  izgasd  magad. 

Adél.  Istenem,  Istenem  .  .  . 

Juhász.  Az  egész  pénz  nem  éri 
meg,  hogy  igy  felizgasd  magad,  drá- 
gaságom. Mondd  meg  szépen,  mennyit 
kell  pótolni,  majd  szaladgálok  egy 
kicsit  és  meglesz. 

Adél.  Nagyon  .  .  .  nagyon  sokat 
kell  pótolni. 

Juhász.  Mindegy,fiam,akármennyit. 
Amit  költöttéi,  jó  helyre  tetted,  szük- 
séged  volt   rá. 

Adél.  Péter  .  .  .  bocsáss  meg  ne- 
kem .  .  .  Istenem !  Az  egészet  kell 
pótolni . 

Juhász.  Az  egésí^et? 

Adél.  Mindent.  Az  ötvenegyezer 
koronából  nincs  egy  krajcár  se.  Péter... 
siroa  ölj  meg  engem  !  Én  a  t©  keserves 

munkával    megtakarított    vagj^onká- 
dat  .  .  .  mind,  mind  elköltöttem. 

Kis  szünet. 

Juhász.  Édes  szívem  .  .  .  Hát  hi- 
szen .  .  ,  ami  azt  illeti  .  .  .  Én  azt 
hittem,  tudja  Isten,  milyen  borzasztó 
baj  van,  de  ha  ez  az  egész,  hát  Iste- 
nem .  . 

Adél.  Nem,  Péter,  én  tudom, 
hogy  doktor  Singer  a  hitelezők  utolsó 
üzenetét  hozta.  Csakhogy  amikor  ezt 
megtudtam,  már  késő  volt.  A  pénz 
már  nem  volt  meg. 

Juhász.  Nekem  csak  egy  fontos : 
hogy  te  ne  sírj  és  te  boldog  légy. 
Igazán  gyerekség  .  .  .  így  a  szívedre 
venni.  Lesz,  ahogy  lesz.  És  doktor 
Singer  sincs   köböl. 

Adél  sírva.  De  minden  doktor 
Singer  köböl  van. 

Juhász.  Majd  beszélünk  vele  me- 
gint. Az  én  pénzem  a  te  pénzed  is,  — 
úgy  kell  nekem,  mért  nem  tartottam 

magamnál.  Jól  tetted,  ha  elköltötted. 
Csókolj  meg,  szívem  és  mondd  el  a 
másik  bajodat  is.  Hála  Istennek, 
hogy  ez  az  egész,  már  igazán  azt 
kezdtem  hinni,  hogy  valami  komoly. 

Adél  megcsókolja.  Az  csak  a  köny- 
vekben van,  ilyen  csak  a  regények- 
ben van,  hogy  te  milyen  jóságos 
vagy. 

Juhász.  Na  gyerünk  a  másik  sze- 
rencsétlenséggel. 

Adél.  Az  sokkal  súlyosabb. 

JuH.Ász.  Nem  baj,  szívem,  attól 
félek,  ez  se  lesz  komoly. 

Adél.  Tudod,  hogy  én  hű  feleséged 
vagyok  három  év  óta  .  .  .  gyerekünk 
nincs  ...  és  nem  voltunk  szerelmi 
házasság,  de  minden  szeretetem  a 
tied  volt  mindig. 

Juhász  megfogja  a  kezét. 

Adél,  Én  soha  más  férfira  nem 
néztem,  nem  gondoltam,  éppen  ezért 
borzasztó  az  én  helyzetem,  ha  nem 
volnék  tisztességes  nő,  könnyen  segí- 

tenék    magamoD  ...    De    egy    ilyen 
embernek  hazudni,  azt  nem  lehet  .  .  , 

Kis  szünet. 

Juhász.  Mást  .  .  .  szeretsz? 

Adél  igent  int. 

Juhász  halkan,  elgofidolkozva.  Igen. 

Szünet. 

Adél.  A  tisztességem  nem  engedi, 
hogy  egy  ilyen  embert  csak  egy  percig 
is  abban  a  hitben  tartsak  .  .  . 

Szünet. 

Juhász.  Már  nem  szeretsz  engem. 

Adél.  Szeretlek,  de  .  .  . 

Juhász.  Másba  vagy  szerelmes. 

Adéi.  Téged  szeretlek,  mint  a 
testvéremet . .  .  Hisz  tudod,  a  teste- 
det sohasem  szerettem,  én  csak  a  lel- 
kedet becsültem.  Én  eleget  küzdöt- 
tem magammal,  de  ha  a  szívem 
másé  .  .  .  hát  egy  pillanatig  se  hall- 
gathatom el  előtted. 

Juhász.   Ez  eg\'  kicsit .  ,  .  hirtelen 

jött  ...  én  egy  egyszerű,  dolgozó 
ember  vagyok  ...  én  nem  tudom  .  . , 
mit  mondanak  ilyenkor  a  gavallé- 
rok ...   én  nem  tanultam  lélektant. 

Adél  felzokog. 

Juhász.  Csak  azt  látom,  hogy  te 
tisztességesen  megmondod  nekem 
ezt  .  .  .  szegény  jó  fiam  ...  Ez  egy 
betegség  .  .  .  majd  elmúlik  .  .  .  Min- 
den asszony  átmegy  ilyen  krízisen  .  .  . 
És  én  majd  tapintattal  és  gyöngéd- 
séggel segíteni  fogom  a  gyógyuláso- 
dat ...  és  majd  lassan  eszedre  térsz.  .  . 
Megnyugszol  .  .  .  Megint  a  régi,  jó- 
kedvű Adél  leszel ...  az  én  jó,  hű 
feleségem  .  .  .az  én  kis  vidámságom. .  . 
Nem  tudom  a  gavallérok  így  szok- 
ták-e,  de  én  így  gondolom  ...  Mi  az? 
Megint  sírsz? 

Adél.  Azt  nem  lehet  kimondani, 
hog3'  te  milyen  jó  vagy  Péter.  Én 
ezt  nem  bírom  ki. 

Juhász.  Talán  ...  ezt  se  kellett 
volna  mondanom? 

Adél.  Péter,  ez  nem  olyan  futó 
érzés,  mint  te  gondolod.  Én  nemcsak 
szeretem  ezt  az  embert. 

Juhász.  Hanem? 

Adél.  Péter  ...  én  az  övé  akarok 
lenni. 

Szünet. 

Juhász.  Ez  már  .  .  .  erösebb  egy 
kicsit.  Járkál,  leül,  a  fejét  kezébe  hajtja. 
Egyedül  maradni  ...  az  én  küzdel- 
mes életemmel  ... 

Idegen  boltiszolga  helép  az  ajtón. 
Jó  estét  kívánok.  Három  óriási  ska- 
tulya és  egy  nagy  hintaló  van  nála.  Ju- 
hász  Péter   úr. 

Juhász  odamegy.  Igen,  igen.  A  já- 
tékáruházból .  .  .  Jól  van  fiam,  csak 
tegye  le.   Borravalót  ad  neki.  Adolf! 

Idegen  boltiszolga.  Köszönöm 
szépen.  Jó  éjszakát.  El. 

Adolf  belép  a  nyilason. 

Juhász.  Ezt  a  kis  fiának  vettem, 
holnapra  ...   A  születésnapjára.   Egy 

ló,  egy  automobil  és  egy  gőzhajó.  És 
ez  itt  .  .  .  a  kis  leánynak,  hogy  ne 
sírjon,  mert  a  másik  kapott  valamit. 

Adolf  kezet  akar  csókolni.  Kezét 
csókolom. 

Juhász.  Jó,  most  ezeket  vigye  el,  a 
gőzhajót  tegye  ide  külön  .  .  .  mert 
aztán  majd  megmagyarázom  a  gőz- 
hajót ...  Az  automobilt  könnyű  fel 
húzni,  de  a  hajónak  nehéz  szerkezete 
van  .  .  .  majd  megmutatom,  mielőtt 
hazameg3-ek. 

Adolf  összeszedi  a  csomagokat,  a 
gőzhajót  a  jobb  pult  eleje  mögé  elteszi 
és  el  a  nyilason. 

Juhász.  Bocsásá  meg  ...  a  keres zt- 
fiam  .  .  .   Igen. 

Adél  aki  eddig  csöndesen  sírdogált. 
Péter  .  ,  .  Ha  tudnád,  hogy  milyen 
borzasztó  ez  nekem. 

Juhász.  Megfájdult  a  fejem,  fiam  .  .  . 
ne  haragudjál  .  .  .  hogy  ilyen  nehezen... 
nagyon  egyszerre  jött  ez  mind  .  .  . 
egy  kicsit  kegyetlen  voltál  .  .  . 

Adél.  Ölj  meg,  Péter. 

Juhász.  De  tisztességes  voltál.  Mást 
nem  csinálhattál.  így  többet  kínló- 
dom .  .  .,  mintha  megcsaltál  volna  .  .  . 
és  te  is  szenvedsz  .  .  . 

Adél.  Péter  én  nem  tudlak  meg- 
csalni. Én  úgy  szeretlek,  hogy  nem 
tudlak  megcsalni.  Sírva.  Ne  kívánd 
ezt  tőlem  ! 

Juhász.  Mit  csináljak,  fiam.  Ha  a 
más  felesége  akarsz  lenni  .  .  .  Én  egy 
szegény  boltos  vagyok  .  .  .  De  ember 
vagyok.  Menj.  Biztosan  különb  em- 
ber, mint  én. 

Adél.   Nem,   nem ! 

Juhász.  Ha  miatta  elhagysz? 

Adél.  Ezt  nem  lehet  magyarázni  .  .  . 
Péter  ...  Te  vagy  a  különb,  és  mégis... 
nem  tudom  én  ezt  .  .  .  Nem  vagyok 
én  regényíró. 

Juhász,  Fiatalabb,  szebb  .  .  . 

Adél.  Nem  tudod,  kicsoda. 

Juhász.  Nem  is  akarom  tudni,  fiam. 

Adél.  Most  tudom  .  .  .  hogy  ezzel 

Újabb   fájdalmat   okozok,    de    hiszen 
úgyis  rögtön  megtudnád. 

Juhász.  Rögtön  megtudnám? 

Kis  szünet. 

Adél.  Oszkár. 

Juhász.  Oszkár  ...  a  mi  Oszkárimk? 

Adél.  Az. 

Szünet. 

Juhász.  Hát  ez  .  .  .  hát  ez  .  .  . 

Adél  hévvel.  Szeretem,  Péter  és  ő 
imád  engem  és  elmegyünk  Pestről, 
nem  is  hallasz  többé  rólunk. 

Juhász.  Oszkár  ... 

Adél.  Ügy-e  látod,  megcsalhat- 
tunk volna.  Hisz  együtt  élünk  itt, 
mint  egy  család.  Sohse  tudtad  volna 
meg.  De  az  ilyen  embert,  mint  te  .  .  . 
és  Oszkár  se  bírta  volna,  ő  is  úgy 
szeret  téged,  mint  a  testvérét. 

Juhász.  Tudom.  Ti  nagyon  sze- 
rettek engem. 

Adél.    Berlinbe    utazunk,    ott    új 

élet  vár  ránk  és  te  ezt  nem  fogod  meg- 
érteni, mert  benned  nincs  kalandvágy 
és  szabadulás,  ebből  a  ketrecből  .  .  . 
ki  a  nag3^  életbe  .  .  .  szerencsét  pró- 
bálni .  .  .  meggazdagodni,  az  embere- 
ken uralkodni  .  .  .  innen  el  .  .  .  ebből 
a  kasszából  .  ,  .  Engedd  meg,  hogy 
behívjam. 

Juhász.  Ha  akarod. 

Adél.  O  úgy  szeret  téged  .  .  .  neki 
úgy  íáj.  A  nyílás  felé  szalad.  Oszkár! 
Visszajön  előre. 

Oszkár  belép. 

Oszkár  lassan  és  bánatosan  jön  be 
a  nyíláson.  Megáll.  Tud  mindent? 

Adél.  Igen. 

Oszkár.  Ennek  a  pillanatnak  el 
kellett  jönnie,   Péter. 

Juhász.  Hagyd  ezt,  fiam. 

Oszkár  szavalva.  A  mi  viselke- 
désünk .  .  . 

Juhász.  Nem  azon  gondolkozom. 
Az  én   viselkedésemen  gondolkozom. 


ELSŐ    FELVONÁS. 


Oszkár.  Én  máris  látom,  hogy  te 
nobilis   vagy. 

Juhász.  Nobilis  vagyok. 

Oszkár.  Vagy  ölj  meg  bennünket. 

Juhász.  Nagyon  kérlek,  ezt  en- 
gedd el.  Nem  állhatok  az  utatokba. 
Nem  tudom,  egy  korrekt  világfi  is  ezt 
mondaná-e  ? 

Oszkár 


I  egyszerre.  'Ezt !  Ezt !  Ezt ! 

Juhász.  Én  így  érzem. 

Oszkár.  Te  a  világ  leg  .  .  .  leg  .  .  . 
leg  ..  .  .  Hirtelen  kezet  csókol  neki. 

Juhász.   Megbolondultál? 

Oszkár.  Pardon.  Csak  egyetlen  dol- 
got akarok  hangsúlyozni,  mielőtt 
örökre  elválunk.  De  ehhez  aztán  a 
becsületemet  kötöm  .  .  az  életemet ! 
A  pénzt  az  első  napon,  mikor  rendel- 
kezem vele,  megküldöm  neked. 

Juhász.  jVIilyen  pénzt? 

Oszkár  Adélra  néz. 

Adél  zavarban,  gyorsan.  Azt  előbb 
líem    mondhattam,     mert    ezt    csak 

most  így  együtt  lehet  megérteni. 
Azt  az  ötvenegyezer  koronát,  azt  én 
nem  költöttem  el  .  .  .  azt  én  oda- 
adtam Oszkárnak. 

OszKkR  gyorsan.  Illetve  nem  annyira 
nekem,  mint  annak  a  vállalatnak, 
amelyben  Berlinben  társ  lettem,  egy 
kis  áruház,  amelyben  negyedrészes 
vagyok  .  .  .  negyedrészesek  vagyunk... 
Stöger  és  «társai*.  Stőger,  az  Stöger  és 
((társaid,  az  én  vagyok,  illetve  előbb 
úgy  volt,  hogy  ((és  társad,  de  tekintve, 
hogy  a  pénzt  Adél  is  .  .  .  hát  most 
írtársaíD,  mert  a  legkorrektebben 
akartam  .  .  . 

Juhász.  A  pénzt  neked  adta? 

Oszkár.  Nem  nekem  kellett.  Én 
megélek  vizén  és  kenyéren.  De  Adélt 
nem  vihetem  lelkiismeretlenül  egy 
kereskedősegéd  nyomorába  ...  en- 
gedj meg  !  Nekem  biztosítanom  kellett 
az  ő  jövőjét ! 

Juhász.  Ha  ö  neked  adta,  a  tied. 

Oszkár.    Te    engem    joggal    vetnél 


r.4 


ELSŐ    FELVONÁS. 


meg,  ha  egy  bizonytalan  életbe  vin- 
ném ki.  Én  ezzel  neked  tartoztam  ! 

Juhász.  Meg  kell  vallani  .  .  .  okosan 
jártál  el. 

Oszkár.  Én  felemelt  fővel  jártam 
el !  És  úgy  állok  előtted  és  ő  is  úgy 
áll.  Akármit  is  gondolsz,  mi  oly  tisz- 
tán szeretjük  egymást,  mint  két 
gyermek.  Ezt  hangsúlyozom  ! 

Juhász.  Kérlek  .  .  .  Most  még  az 
én  feleségem  ...  és  az  ö  nevében 
visszautasítom  ezt  a  hangsúlyt.  Az  ő 
tisztaságához  kétség  nem  fér. 

Oszkár  aggressziven.  Ezt  el  is  vár- 
tam tőled. 

Fülöp  megjelenik  a  nyilasban. 

Fülöp.  Főnök  urat  a  telefonhoz. 

Juhász.  Igen.  El  a  nyilason.  Fülöp 
előrebocsátja,  ridegen  néz  vissza  Adélra 
és  Oszkárra,  azután  ő  is  el. 

Adúl  hirtelen.  Miért  kiabálsz  vele? 

Oszkár.  A  pszichológiát  bízd  rám. 
Te  sírj,   én  majd  kiabálok.  És  most 

hamar  vedd  a  kalapodat,  ó  nekem 
nagyon  is  meghatóan  viselkedik, 
vedd  a  kalapodat. 
Adél.  De  hát  búcsúzni  .  .  . 
Oszkár.  Vedd  a  kalapodat,  ha 
mondom,  tudom  mit  beszélek,  ne 
izgass,  ne  csinálj  nekem  szívdobogást. 

Juhász  belép. 

Juhász  látva  Adél  kezében  a  kalapot. 
A  húgod  telefonált,  hogy  otthon 
vacsorázunk-e.  Azt  mondtam  .  .  . 
hogy  .  .  .  nem  tudom. 

Oszkár.  Adél  az  édesanyjához  megy. 

Juhász.  Most  mindjárt? 

Oszkár.  Most  mindjárt. 

Szünet. 

Juhász.  Már  .  .  .  ma  este  .  .  .  nem 
jössz  haza  ? 

Oszkár.  Ügy  határoztunk,  hogyha 
neked  megvallottunk  mindent  .  .  , 
akkor  már  neki  nincs  keresnivalója 
a  régi  otthonában.  Ez  neked  fajdal- 

mas   volna  ...   és   nekünk  kötelessé- 
günk   a    te    megsebzett    lelkedet .  .  . 
hogy  is  mondják  .  .  .  regardirozni. 
Adél.  Gyöngédségből  határoztunk 

így- 

Juhász.  Igazatok  van.  Jobb  így. 

Adél.  Én  anyámhoz  megyek,  Osz- 
kár pedig  már  holnap  utazik  Berlinbe. 
Amíg  a  válópör  el  nem  dől .  .  .  addig 
nem  is  látom. 

Oszkár.  A  legkorrektebben.  Min- 
dent a  legkorrektebben,  ahogy  a  te 
jóságod  és  aranytiszta  becsületed 
egyenesen  megköveteli.  És  vedd  a 
becsületszavamat,  hogy  a  pénzt  nem 
is  az  első  nettóból,  hanem  egyál- 
talán az  első  bruttó  pénzből,  amit  kéz 
hez  kapok,  abban  az  órában  elkül- 
döm neked.  A  kezét  nyújtja. 

Juhász.  Fölösleges  a  becsületszó. 
A  te  szavad  ebben  a  komoly  órában 
nekem  szentírás. 

CteZKÁR.  Ezt  el  is  vártam  tőled. 

JtJHÁsz    Adélhoz,    aki    közbeni    felr- 

Öltözött.  Hát  akkor  .  .  .  sokáig  ...  na- 
gyon sokáig  nem  látlak  .  .  .  talán  .  .  . 
soha  többé ! 

Oszkár  idegesen.  Ne  mondj  ilyet, 
kérlek.  Ne  mondj  ilyet,  kérlek.  Ne 
élj  vissza  a  helyzettel.  Én  azt  akarom, 
hogyha  egyszer  kijössz  Berlinbe,  te 
nálunk  úgy  légy,  mint  otthon. 

Juhász.  Nagyon  köszönöm. 

Oszkár.  És  ne  hosszabbítsuk  ezt  a 
búcsú-pillanatot.  Kérlek,  regardirozd 
a  szívbajomat.  Nekem  árt  az  ilyen 
izgalom  .  .  .  Én  nem  birom  nézni, 
hogy  neked  egy  kellemetlen,  vagy 
pláne  fájdalmas  érzésed  .  .  . 

Adél.  Isten  veled  Péter,  csókolj 
meg. 

Oszkár.  Csókold  meg,  ő  meg- 
érdemli. Elfordul  és  a  szemét  törli. 

Juhász  megcsókolja  Adélt.  Ne  sírj, 
Adél.  Ez  súlyos  órája  az  én  életemnek, 
de  te  úgy  cselekedtél,  ahogy  ezer 
asszony  közül  egy  se  tette  volna. 
Ügy  tanultuk,  hogy  ez  a  tiszta  élet. 

Na,  föl  a  fejet  és  mosolyogj  rám.  Jó 
feleségem  voltál  ...  és  m.ost  jó  ba- 
rátom vagy.  Adél  igent  int.  Kísér- 
jelek el  az  édesanyádhoz? 

Adél.  Nem,  nem  .  .  .  Kocsit  ve- 
szek. Isten  veled,  Péter.  Némán  fejet 
hajt  Oszkár  felé  és  sietve  cl  az  ajtón. 

Kis  szünet. 

Oszkár,  Még  csak  egy  szót  Péter, 
üzleti  ügyben,  aztán  mi  is  kezet  szo- 
rítunk. Én  beszéltem  doktor  Singerrel. 

Juhász.  De  kérlek  .  .  . 

Oszkár.  Nekem  arról  is  illett  gondos- 
kodnom, hogy  te  csődbe  ne  menj, 
írást  ad  át.  Itt  az  írás.  Tedd  el  és 
majd  otthon  olvasd  át.  Az  van  benne, 
hogy  a  hitelezők,  ismerve  a  te  köz- 
mondásos becsületességedet,  nem  kér- 
nek csődöt  ellened,  hanem  várnak, 
még  egy  félévig,  erre  az  ötvenezer 
koronára,  amit  te  nekem  kölcsön  adtál. 

Juhász.  Kölcsön  adtam.  Ja,  v'ngy 
úgy.  Igen. 

Oszkár.  És  ezt  én  neked  becsület- 
szavamra megküldöm  .  .  .  Lehet,  hogy 
két  hét  miilva,  lehet,  hogy  két-három 
hónap  múlva,  de  a  féléven  belül  be- 
csületszavamra. 

Juhász  az  irást  forgatva.  Igen. 

Oszkár.  De  egy  feltételük  van  a 
hitelezőknek.  Az  üzletet  addig  nem 
te  vezeted,  hanem  egy  szakember, 
akit  ők  bíznak  meg. 

Juhász.  Szakember? 

Oszkár,  ők  .  .  .  hogy  is  mondjam  .  .. 
rosszul  ítélik  meg  a  te  egyénisége- 
det .  .  .  Ok  kereskedők,  nem  költők, 
mint  én  ...  és  sok  tekintetben  igazuk 
van  ...  Te  nem  vagy  erélyes  az  adó- 
sokkal ...  és  a  személyzettel  .  .  ., 
ahol  sarkadra  kellene  állni,  ott  el- 
lágyulsz .  .  .  ahol  pofozni  kellene,  ott 
megbocsátasz  .  .  .  ide  egy  erős  kéz 
kell,  hogy  az  üzletet  lábra  állítsa. 
Előbb  engem  kértek  fel,  de  hát  én  .  .  . 
ők  nem  tudhatták,  mi  történt,  nekik 
csak     annyit    mondtam,    hog^^    ktil- 

földre  megyek.  A  fő,  hogy  azon  a 
napon,  amikor  a  pénzt  leteszed, 
ismét  a  tied  az  üzlet. 

Juhász.  És  ...  az  a  szakember  .  .  . 
mikor  veszi  át  a  boltot? 

Oszkár.  Amikor  én  elutazom. 

Juhász.  Azt  mondtátok  az  előbb  .  .  . 
hogy  holnap  utazol  .  .  . 

Oszkár    Igen. 

Juhász.  Hát  akkor  .  .  . 

Oszkár.  Holnap  reggel  nyolc  óra- 
kor itt  az   új    üzletvezető. 

Juhász.  Vagyis  .  .  .  akkor  ez  a 
bolt  már  nem  is  az  enyém  .  .  .  Holnap 
reggel  akár  már  be  se  jöjjek  ..  . 

Oszkár.  Istenem,  milyen  kegyetlen 
vagy!  Hát  bejöhetsz! 

Juhász.  Mint  segéd  a  saját  üzle- 
tembe ? 

Oszkár.  Ne  mondj  ilyeneket,  kér- 
lek. Ne  törd  össze  a  szívemet.  Engedj 
meg,  kérlek,  becsáss  meg.  Nem  ér- 
demlem meg  tőled  ezt  a  hangot.  Én 
mindent     megtettem,     szaladgáltam. 

fáradtam,  intézkedtem  .  .  .  egyre  sér- 
tődőttebben.  Bocsáss  mieg,  kérlek,  én 
nem  utazom  hálára,  de  ez  nem  járja. 
Engedj  meg.  A  pénzt  pedig  becsület- 
szavamra .  .  . 

Juhász.  Tudom. 

Oszkár  kezét  megfogja.  Isten  veled. 
A  nyílásra  mutat.  Erre  megyek,  még 
abba  az  utcába  se  akarok  lépni,  ahol 
Adél  jár,  amíg  a  válópör  el  nem  dől. 
A  nyílás  előtt.  Kérlek,  ne  nézz  így  .  .  . 
Felháborodva.  Én  egy  asszonyt  nem 
vihettem  el  az  urától  a  bizonytalanba 
és  nem  vagyok  egy  csirkefogó.  El. 

Juhász  egyedül  marad.  Nézi  az  írást 
és  zsebreteszi.  Körülnéz  a  boltban. 
Kicsit  bámul  maga  elé,  aztán  fáradtan 
leül  a  jobbpult  elé  és  a  semmibe  néz. 

Paula  jön  a  nyilason,  írással. 

Juhász.  Mi  az,  Paula,  maga  még 
itt  van? 

Paula.  Kérem,  főnök  úr,  az  im- 
pregnált köpenyek  miatt.  Oszkár  úr 
a  nagyságos  asszonyhoz  utasított  .  .  . 

Észreveszi,  hogy  Adél  nincs  itt,  szünetet 
taft ...  a  nagyságos  asszony  egy 
kicsit  ideges  volt,  meg  se  nézte,  csak 
azt  mondta,  nem  kell.  Én  viszont 
előnyösnek  tartanám,  ha  egy  pár 
darabot  hozatnánk.  Várja  a  választ. 
Juhász  maga  elé  mélázva.  Igen. 

Szünet. 

Paula.  Főnök  úr  megengedi,  hogy 
megrendeljem? 

Juhász  ránéz.  Hogyan?  Ja  igen. 

Paula.  Hogy  rendeljek  legalább 
tíz  darabot. 

Szünet. 

Juhász.  Hát  kérem  Paula  .  .  .  feláll, 
ez  a  dolog  úgy  áll,  hogy  rövid  legyek  ... 
Ez  az  üzlet  holnap  reggeltől  kezdve 
nem  az  enyém. 

Paula.  Nem  a  főnök  úré? 

Juhász.  Ne  szaporítsuk  a  szót, 
Paula.  Engem  a  feleségem  elhagyott 
és    Oszkár    úrral    Berlinbe    megy  .  .  . 

és  én  megbuktam,  Paula  ,  .  .  mert  ide 
holnap  reggel  már  a  hitelezők  meg- 
bízottja ül  be  .  .  .  és  az  lesz  itt  a  fő- 
nök ...  a  Fülöp  úr  főnöke  .  .  .  meg  a 
magáé  is,  Paulácska  ...  és  majd  az 
törje  a  fejét,  hogy  kell-e  impregnált 
köpeny,  vagy  sem. 

Szünet. 

Paula.  Nem  .  .  .  nem  tudok  mit 
mondani  főnök  úr. 

Juhász.  Ne  is  mondjon  semmit, 
fiam,  én  se  mondtam  semmit.  Egy 
szó  nem  sok,  annyit  se  mondtam. 
És  most  már  ne  irkáljon,  fiam,  nem 
engedem,  hogy  lámpánál  rontsa  a 
gyönge  szemét. 

Paula.  A  főnök  úrnak  ilyen  nagy 
baja  van  ...  és  az  én  gyönge  sze- 
memmel törődik. 

Juhász.  Nincs  nekem  .  .  .  bajom  .  .  . 

Paula.  De  ez  az  érzés  .  .  . 

Juhász.  Egy  kicsit  furcsa.  Ügy  ma- 
radtam itt,  mint  egy  fa  a  városi  igét - 

ben  .  .  .  ami  csak  arra  volt  jó  a  sze- 
relmeseknek .  .  .,  hogy  találkozzanak 
alatta . 

Paula.  És  otthagyják. 

Juhász.  De  előbb  .  .  .  éles  bicská- 
val belém  karcolták  a  nevüket  .  .  . 

Adolf  belép  a  nyilason,  a  rúddal. 

Juhász.  Mi  az? 

Adolf.  Nyolc  óra,  főnök  úr. 

Juhász  még  mindig  kábultan.  Igen. 
Most  már  igazán  becsukhatja  a  boltot. 
Adolf.  Adolf  kimegy  az  ajtón  és  félig 
lehúzza  a  redőnyt. 

Gróf  hangja  az  utcáról.  Na,  na,  na, 
na!  Megint  ki  akar  zárni?  A  gróf 
bebújik  a  redőny  alatt.  Autóbunda, 
főkötő  van  rajta. 

Adolf  vigyorogva  jön  be  utána  a 
rúddal. 

Gróf  Adolfhoz.  Mondja,  kedves 
barátom,  maga  utazik  rám? 

Adolf.  Kezét  csókolom  kegyel- 
mes úr. 

Juhász.  Menjen  hátra.  Adolf. 

Gróf  Adolfhoz.  Maga  mindig  akkor 
jön  evvel  a  hosszú  fával  lehúzni  azt 
a  vasat,  amikor  én  be  akarok  jönni. 
Maga  nem  szeret  engem,  mi? 

Adolf  röhög. 

Gróf.  Hát  ezt  hagyja  abba,  ké- 
rem. Itt  van  .  .  .  Pénzt  ad  neki.  Itt 
van  húsz  fillér  ...  de  szeressen  engem 
jobban. 

Adolf  kezet  akar  csókolni. 

Gróf.  Csak  hagyja.  Előre  jöyi. 

Adolf  el  a  nyilason. 

Gróf.  Ő  mindig  be  akarja  zárni 
az  orrom  előtt  a  boltot.  Nézi  őket.  Na, 
mi  az?  A  Juhász  olyan  ünnepélyes 

Juhász.  Kegyelmes  uram  .  .  Nem 
is  tudom,  hogy  mondjam  meg  a  ke- 
gyelmes  úrnak  .  .  . 

Paula  indul. 

Juhász.  Csak  maradjoiT  Paula  kis- 
asszony. 

Paula.  Meg  keli  néznem,  elhozták -e 
már  a  kalapostól  a  kegyelmes  úr  sap- 
káit. 

Gróf.  Köszönöm,  Paulácska. 

Paula.  Nagyon  szívesen  kegyelmes 
uram.  El  a  nyilason. 

Gróf.  Na, mi  az  ?  Hát  mégis  baj  van  ? 

Juhász.  Baj  nincs,  kegyelmes  uram, 
az  soha  sincs.  Hanem  a  kegyelmes  úr 
volt  oly  szíves  az  előbb  ismét  említeni., 
amit  oly  sokszor  mondott  .  .  .  széket 
tol  oda  .  .  .  parancsoljon  helyet  fog- 
lalni. 

Gróf.  Nos?  Leül. 

Juhász.  Hog^^  Gerelypusztán  van 
egy  íróasztal  .  .  .  amelyikhez  én  .  .  . 
a  kegyelmes  úr  kegyes  jóságából  .  .  . 
mindig  visszaülhetek  .  .  . 

Gróf.  Igen,  igen.  Na  és? 

Juhász.  Hát  .  .  .  azóta  ez  az  író- 
asztal .  .  .   már  aktuális  is   lett  ... 

Gróf.  Hogyan?   Tíz  perc  alatt? 

Juhász.  Tíz  perc  alatt. 

Gróf.  Hát  ez  érdekes.  Szétnéz.  Hol 
a  felesége? 

Juhász.  Ez  az  éppen,  kegyelmes 
uram. 

Gróf.  Nem  értem,  Juház. 

Juhász.  A  feleségem  elválik  tőlem 
és  Oszkár  úr  felesége  lesz.  Az  üzle- 
tembe beül  holnap  a  hitelezők  meg- 
bizottja  és  én  már  e  pillanatban  olyan 
egyedül  vagyok,  mint  az  ujjam  és 
olyan  szabad  vagyok,  mint  a  ma- 
dár. 

Gróf  őrömmel.  Kedves  Juhász, 
maga  nem  egy  madár,  hanem  m  ga 
e  pillanatban  mára,  pusztagerelyi  sajt- 
export-vállalat üzemigazgatója,  sőt 
üzemfővezérigazgatója . 

Juhász.  A  kegyelmes  úr  jósága  vég- 
telen. 

Gróf.  A  pusztagerelyi  sajt  jó 
sága  végtelen  és  az  én  szerencsém 
végtelen,  hogy  magát  megkaphattam. 
Ezt  a  sajtot  én  még  a  testvéremre  se 
bíztam  volna  ,  .  .  ezt  én  csak  magára 
bízhattam.  Juhász. 

Juhász.  Boldog  volnék,  ha  .  .  . 

Gróf.  Én  volnék  boldog.  Mikor 
jöhet?   Jöjjön   ma   éjjel,   velem. 

Juhász.  Mégis,  kegyelmes  uram  a 
dolgaim,  a  lakásom  .  .  . 

Gróf.  Gyorsan  és  röviden :  mikor 
jöhet? 

Juhász.  Istenem  .  .  .  hát  a  hét  vé- 
gén ...   A  jövő   hét   elején. 

Gróf.  Minél  előbb.  Jöjjön  tegnap, 
az  volna  a  legjobb.  Feláll.  Gratulálok 
magamnak.  Paula  belép  a  nyilason. 
Ezt  meg  fogjuk  szervezni  most. 
Juhász.  Világcég  leszünk !  ^hase  of 
Pusztagerely,  Lted.  Cm  és  végzünk 
báró  Goldberger  úrral,  a  szomszé- 
dommal, aki  konkurrenciát  csinált 
nekem  .  .  .  De  igaz,  szegény  bará- 
tom, milyen  önző  vagyok,  elfelej- 
tettem az  Ön  baját  .  .  . 

Juhász.  És  én  meg  a  kegyelmes  úr 
sapkáit  .  .  .   indul  .  .  .  bocsánat. 

Paula.  A  sapkák  ebben  a  pilla- 
natban jöttek  meg.  Most  bontja  ki 
Fülöp  úr. 

Juhász.  Hát  akkor  egyet  hozzá  kell 
csomagolni  a  dresszhez.  El  a  nyilason. 

Szünet. 

Gróf,  No^;,  Paula  kisasszony?  Mit 
szól  hozzá? 

Paula.  Nagyon  szép  piros,  kegyel- 
mes uram. 

Gróf.  Micsoda? 

Paula.  A  sapka. 

Gróf.  Nem  azt  értem,  maga  kis 
csacsi.  Mit  szól  ehhez  a  családi 
tragédiához  ? 

Paula.  Mit  szóljak  hozzá,  kegyel- 
mes uram?  Közelebb  jön.  Nekem  nagy 
baj,  mert  én  elveszítem  az  állásomat. 

Gróf.  Hog)'an?  A  Juhász  nem 
adja  Önt  át  az  utódjának? 

Paula.  Oh  Juhász  úr  átadna,  de  az 
édesanyám  úgy  aggódik  értem,  hogy 
a  világért  sem  enged  ittmaradni  más 
főnök  alatt  .  .  .  Csak  Juhász  úrban 
bízik  .  .  .  neki  úgy  adott  át,  mint 
második  apámnak  .  .  és  én  nem 
merek  a  mamának  ellentmondani  .  .  . 
Beteg  szegény  ...  és  elég  baja  van  a 

rossz  Öcsémmel  .  .  .  aki  annyi  bánatot 
okoz  neki. 

Gróf.  Ezalatt  fixirozta.  Kár.  Én 
nagyon  sajnálom,  hogy  magát  nem 
láthatom  többé. 

Paula.  Oh,  kérem  .  .  . 

Gróf.  Még  ha  itt  maradna  is.  Én 
ide  többé  be  nem  teszem  a  lábamat. 
Én  csak  a  Juhász  miatt  jártam  ide. 

Paula.  A  kegyelmes  úr  tökéletes 
gavallér. 

Gróf.   Na,  ja. 

Paula.  A  kegyelmes  úr  igazi  közép- 
kori úr. 

Gróf.  Nagyon  kedves.  Én  nagyon 
sajnálom,  hogy  magát  nem  láthatom 
többé. 

Paula.  Oh,  keg^'^elmes  uram. 

Gróf.  Az  nekem  mindig  kedves 
öröm  volt  .  .  .  mikor  ide  bejöttem  .  ,  . 
ezt  a  kedves  kis  Paulát  itt  látni  .  .  . 
Ezt  a  graciöz  és  gusztiöz  Paula  kis- 
asszonyt. 

Paula.   Igazán  .  .  .  zavarba   hoz. 

Gróf.  Én  búcsúzóul  egy  vallomást 
teszek  a  kedves  Paulának.  Én  sok- 
szor .  .  .  direkt  azért  jöttem  ide  be, 
hogy  a  kedves  Paulával  egypár  szót 
beszélgethessek.  Ma  is.  A  kedves 
Paula    ugyan  ma  kinevetett    engem, 

Paula.  De  kegyelmes  úr  .  .  . 

Gróf.  Mert  én  Öreg  legény  vagyok..., 
de  nem  mind  öreg,  ami  fén3dik.  Az  én 
szívem  nem  is  húsz  éves,  hanem 
tizenkilenc  ...  és  tizennyolc,  ha  kell... 
és  tizenhét,  ha  a  kedves  Paula  azok- 
kal az  egé.szen  romlott  szemeivel  rám 
néz. 

Paula.  De  kegyelmes  uram  .  .  . 

Gróf.  Hagyjuk  csak  azt  a  «kegyel- 
mes  up>-at. 

Fülöp  belép  a  nyilason. 

Paula.  Nem  látja  Fülöpöt.  Iste- 
nem .  .  .  csak  azt  ne  mondaná  a  ke- 
gyelmes úr,  hogy  én  öregnek  nézem. 

Gróf.  Jó,  jó.  Maga  haszontalan. 

Paula.  A  fehér  haja  ...  ez  a  szép 

rajta  ..  .  És  ha  tudná  ...  én  hogy 
megundorodtam  ezektől  a  mai  fiatal- 
emberektől ...  és  ha  egy  ilyen  nobilis 
öreg  urat  látok  .  .  .  Istenem,  bocsásson 
meg,  kegyelmes  uram,  megyek  a 
csomagért  .  .  .   Mozdul. 

Gróf.  Jó,  jó,  majd  hozza  azt  a 
Juhász.  Ne  vegye  el  tőlem  ezt  az 
utolsó  percet ! 

Paula   finom   kacérsággal.    Utolsó? 

Gróf.  Maga  hazamegy  a  mamához, 
én  meg^'^ek  Gerelypusztára  .  .  .  maga 
okos  ...  én  se  vagyok  buta  .  .  .  Én 
megtalálhatnám  magát  itt  Pesten  .  . 
De  egy  öreg  úrnak  már  épen  úgy  keli 
vigyázni  magára  .  .  ,  mint  egy  kis- 
leánynak ...  és  én  egy  nagyon  okos 
öreg  úr  szeretnék  lenni  ...  én  szépen 
el  fogok  menni  a  kis  Paula  elől  .  .  . 
szép  csöndesen  .  .  .  el  .  .  .  hogy  baj  ne 
legyen  .  .  .  Igazán  jókor  bukott  meg 
nekem  ez  a  szegény  Juhász,  épen 
jókor . . . 

Juhász  belép. 

Juhász.  A  nyilason  jön  két  csomag- 
gal. Megvan,  kegyelmes  uram,  itt  a 
csomag.  Megy  az  ajtó  felé.  Odaadom 
a  soff őrnek. 

Gróf.  Mi  az,  két  csomagot  csinált? 

Juhász.  Nem.  A  dressz  ebben  van. 
Mutatja  az  egyiket. 

Gróf.  És  a  másik? 

Juhász.  A  sofförnek  adok  egy  kis 
nagyon  finom  magyar  sonkát  az  útra, 
meg  egy  almát.  El  az  ajtón. 

Fülöp  megszólal.  Egy  darab  dresszt 
és  egy  darab  sapkát  csomagoltunk  be, 
kegyelmes  uram. 

Gróf  megfordul.  Ah,  a  kedves  Fülöp 
úr  is  itt  van  ? 

Fülöp.  Itt  vagyok,  kegyelmes  uram. 

Gróf.  Hát  .  .  .  Paula  felé  fordul. 
Isten  vele  kedves  Paula . 

Paula  mélyen  meghajol.  Kegyelmes 
uram. 

Gróf.  Nem  is  ad  kezet? 

Paula.   Oh  .  .  .   Kezetfognak. 

Gróf   Fülöphöz.   Jóestét !    Indul. 


ÉLSÖ    FELVONÁS. 


Fülöp.  Kezeit  csókolom. 

Gróf  az  ajtóból.  Meg  lehet  mondani 
annak  az  embernek,  avval  a  hosszú 
fával,  hogy  most  már  le  lehet  eresz- 
teni ezt  a  vasat.  Kibújik  alatta.  El. 

Juhász  hangja  künn.  Ajánlom  maga- 
mat, kegyelmes  uram. 

Az  autó  elmegy. 

Juhász  belép.  Na  gyerekek  ...  öl- 
tözzünk, most  már  igazán  ideje,  hogy 
hazamenjünk.  Kiveszi  a  pénztár-fiókot 
ezalatt  és  kiviszi,  a  nyilason  el. 

Paula.  Hát  akkor ...  mi  is  bú- 
csúzunk, Fülöp  úr.  Maga  megmarad. 

Fülöp.  Meg.  Ravasz  lány  maga, 
Paula . 

Paula.  Én?  Miért? 

Fülöp.  Csak  kérdezze?  Hallottam 
mindent. 

Paula.  Ugyan  mi  rosszat  hallott? 

Fülöp.  Rosszat  semmit.  Okosat 
sokat. 

Paula.  Micsoda  beszéd  ez? 

Fülöp.  Van  esze  magának,  fiam. 
Tudja  maga,  kinek  mit  kell  mondani. 
De  most  már  késő  az  okosság.  Nincs 
Juhász,  nincs  üzlet,  nincs  gróf,  nincs 
találkozás,  fuccs. 

Paula.  Fuccs?  Gondolja,  hogy 
fuccs  ? 

Fülöp.  Gondolom.  A  gróf  jól  meg- 
mondta magának. 

Paula  bántva.  Korán  örül,  Fülöp  úr  ! 

Fülöp.  Leöntötték  hidegvízzel  fiam. 

Paula.  Ahhoz  .  .  .  korábban  kell  a 
grófnak  felkelnie ! 

Fülöp.  Hoppon  maradt,  fiam ! 

Paula.  Ne  legyen  olyan  biztos  a 
dolgában ! 

FÜLÖP.  Miben? 

Paula.  Hogy  én  nem  látom  többé 
a  grófot. 

FÜLÖP.  Ejnye,  de  tüzes  ! 

Paula  egyre  izgatoUabban.  Itt  ma 
sok  minden  borult  fel,  Fülöp  úr, 
mikor  ez  a  kis  üzlet  tönkrement ! 

FÜLÖP,  Én  nem  borultam  föl,  azt 
tudom. 

Paula.  De  én  igen !  Izgatottan. 
Innen  ma  kirepültek  a  madarak  .  .  . 
Én  is  kiröpülök,  Fülöp  úr ! 

Fülöp.  Hova? 

Paula  elszántait.  Gerely  pusztára 
megyek  a  grófhoz. 

Fülöp.  Szent  Isten  .  ,  .  Összecsapja 
a  kezét. 

Paula.  Három  év  óta  él  itt  velem 
együtt  és  nem  ismer ! 

Fülöp.  És  .  .  .  ezt  mikor  hatá- 
rozta el? 

Paula.  Most  ,  .  .  ebben  a  perc- 
ben .  .  .  Nagyon  izgatottan.  Már  egy 
év^  óta  kínoz  ez  az  asszony  ,  .  .  aki 
most  megszökött  .  .  .  hisz  látta  maga 
is  .  .  .  úgy  bánt  velem,  mint  egy  kutyá- 
val ...  ki  akart  marni  innen !  Mit 
gondol,  miért  tűrtem  én,  miért  hall- 
gattam ? 

Fülöp.  Paula  kisasszony ! 

Paula.     Mág    ügatottabban.     Miért 

szenvedtem?  Az  ajtóra  mutat.  A  jö- 
vőmért, kedves  Fülöp  úr  .  .  .  A  jö- 
vőmért, ami  most  ment  ki  az  ajtón, 
most  ment  el  az  automobilon.  De 
én  utána  megyek,  Fülöp  úr!  Itt  ma 
sok  minden  omlott  össze  ...  de  senki- 
nek se  omlott  össze  annyija,  mint 
nekem.  Egy  éve  már  ...  ez  az  öreg 
úr  már  egy  éve  néz  engem  ...  fal  a 
szemével .  .  .  és  én  .  .  .  lassan  és  oko- 
san .  .  .  vittem  előre  a  dolgot  .  .  .  nem 
egy  piszkos  kalandért,  Fülöp  úr  .  .  . 
nem  ...  de  .  .  .  itt  élek,  sóhajtozom 
itt  az  autóköpenyek  közt,  amik  mind 
Parisba  mennek  .  .  meg  Ostendébe... 
és  a  szép  útifátyolok  .  .  .  Londonba  .  .  . 
Montecarlóba  ...  ki  a  világba,  a  bol- 
dog, fényes  életbe  .  .  .  Én  élni  akarok, 
Fülöp  úr,  élni  élni  ...  és  most  egy- 
szerre .  .  .  vége  legyen,  mert  a  kis 
bolt  összedűlt?  Nem,  édes  Fülöp  úr, 
én  nem  engedem  ki  a  kezemből  ezt  a 
szép  kegyelmes  urat ! 

FtJLÖP.  Nem  engedi  ki  .  .  . 

Paula.  Utána  megyek  Gerely- 
pusztára.  A  többit  bízza   rám! 

Fülöp.  És  .  .  .  az  anyjának  mit 
mond  ? 

Paula.  Hogy  Juhász  úr  vitt  el 
magával.  Vele  elereszt. 

Fülöp.  És  mit  mond  .  .  .  Juhász 
úrnak? 

Paula.  Hogy  nem  hagyom  el  a 
nyomorában.  Hogy  nem  tudok  meg- 
válni tőle ! 

Fülöp.  Maga  is  becsapja?  Maga  is 
kifosztja  ? 

Paula.  Igenis  ! 

Fülöp.  Felhasználja  .  .  .  ilyen  célra  ! 

Paula.  Utálom  a  nyomort,  Fülöp 
úr,  ha  tudná,  hogy  megutáltam  a 
nyomort ! 

Fülöp.  Rettenetes. 

Paula.  Minden  forradalom  csúnya. 
Fülöp  úr  és  ez  az  én  forradalmam  ! 
Nem  fogok  egy  írógép  mellett  meg- 
öregedni. Esküszöm  magának,  nem 
fogok  egy  sötét  irodában  elhervadni. 

Fülöp.  De  hogy  .  .  .  Juhász  úrral 
teszi  ezt  .  .  . 

Paula.  Én  nem  törődöm  senkivel, 
csak  magammal.  Aki  az  utamba  áll, 
annak  keresztül  megyek  a  lelkén,  aki 
a  hátára  vesz,  annak  a  hátára  ülök. 
Nekem  kell  a  Juhász,  hát  vigyen  ö. 

Fülöp.  Ez  már  nem  is  gonoszság. 
Ez  egy  kisgyereknek  az  önzése.  És 
hogy  villog  a  szeme ! 

Paula.  Ez  az  én  nagy  napom, 
Fülöp  úr. 

Fülöp.  És  ha  valakinek  eszébe 
jutna,  hogy  elrontsa  ezt  a  maga  nagy 
napját? 

Paula.  Ugyan, 

Fülöp.  Ha  én  .  .  .  most  mindjárt 
felvilágosítanám  Juhász  urat? 

Paula.  Addig  ugratott  .  .  .  amíg 
kicsalta  belőlem  ezt  .  .  .  buta  vol- 
tam ...  de  most  künn  van  .  .  .  mind- 
egy. De  az  olyan  biztos,  hogy  maga 
ezt  nem  mondja  meg  neki  .  .  . 
Az     olyan  szentírás  !   Akit    mindenki 

szeret,  az  az  ilyesmit  sohse  tudja 
meg. 

FÜLÖP.  És  ha  mégis? 

Paula.  Én  biztos  vagyok  a  dol- 
gomban, Fülöp  úr.  Maga  hallgatni 
fog,  mint  egy  csuka. 

FtJLÖP.  Fel  vag^'^ok  háborodva. 
Paula  kisasszony  ! 

Juhász  belép. 

Juhász.  A  nyilason  jön,  kezében 
bot  és  kalap.  Hát  .  .  .  kedves  Paula 
kisasszony  .  .  .  még  ez  az  egy  nehéz 
kötelességem  is  hátra  van.  Én  az 
Ön  édesanyjától  úgy  vettem  át  magát, 
hogy  apja  helyett  apja  leszek  ...  és 
most  .  .  .  vissza  kell  Önt  adnom  a 
mamájának.  Én  .  .  ,  bocsásson  meg 
ezért  a  hivatalos  formáért  .  .  .  Én 
felmondok  Önnek  Paula  kisasszony... 
de  még  holnap  intézkedem  .  .  .  hog^^' 
az  új  főnök  lehetőleg  megtartsa 
Önt. 

Paula  határozottan.  Szükségtelen, 
főnök  úr. 

Juhász.  Nem  akarja  az  állását  meg- 
tartani ? 

Paula.  Nem. 

Juhász.  Miért? 

Paula.  Mert  én  .  .  .  Önnel  megyek, 
főnök  úr. 

Juhász.  Velem? 

Paula.  Önnel  .  .  .  Akárhova  megy. 
Ha  a  száműzetésbe,  hát  oda.  Ha  a 
nyomorúságba,  hát  —  a  nyomorú- 
ságba. 

Juhász  megdöbbenve.  Paula  kis- 
asszony .  .  . 

Paula.  Kérem  ne  szóljon  egy  szót 
sem.  Ismerhet  engem.  Amit  én  mon- 
dok, azt  meg  is  teszem. 

Juhász  leteszi  a  botot  és  a  kalapot. 
Velem  .  .  .    Paula   kisasszony? 

Paula.  Önnel. 

Juhász.  De  hisz  én  .  .  .  egy  szegény 
kis  hivatalba  megyek  .  .  .  falura  .  .  . 
pusztára  ...  a  világ  végire  .  .  . 

Paula.  Oda  is  .  .  . 

Juhász.  Egy  gazdaságba  ...  az 
Isten  hátamögé  ! 

Paula.  Mindegy.  Én  önnel  maradok. 

Juhász.  Istenem  .  .  .  hogyan  érdé* 
meltem  én  meg  ennyit  .     . 

Paula.  Valami  kis  irnok-munka 
majd  akad  ott  nekem  is. 

Juhász.  Ennyi  jóságot  .  .  .  Egy 
fiatal  életet  .  .  ,  Paula  kisasszonj'^  .  .  . 
itt  akarja  hagyni  Pestet  .  .  .  ezt  a 
nagy  lehetőséget  .  .  .  most,  hogy  annyi 
ú]  vállalkozás  ...  és  az  ön  tehetségé- 
vel és  szorgalmával  .  .  . 

Paula.  Ne  beszéljünk  annyit,  főnök 
úr.  Én  Önnel  meq3^ek. 

Juhász.  Hallja  ezt  Fülöp  úr? 

Fülöp.  Hallom. 

Juhász  Paulához.  Mit  mondjak 
Önnek? 

Paula.  Mondja,  "^  )  magával  visz. 
Mondja,  hogy  .  .  .  továbbra  is  gyer- 
mekének tekint  .  .  .  barátjának  .  .  . 

Juhász.    Paula    kisasszony  ...    én 

most  mindenért  kárpótolva  vagyok, 
ami  fájdalom  ma  ért  ...  a  jó  Isten 
mégis  szeret  engem. 

Paula.  Én  szeretem  önt,  főnök  úr 
és  rám  nézve  ebben  a  pillanatban 
csak  ez  a  fontos.  Megbocsát,  de  ve- 
szem a  kalapomat,  mert  az  anyám 
nem  fogja  tudni,  hol  maradok.  Indul. 
Különben  is  azt  hiszem,  Fülöp  úrnak 
van  Önhöz  még  valami  mondani- 
valója. El  a  nyíláson. 

Szünet. 

Juhász  tnélyen  meghatva.  Egy  iiyen 
kis  írógépes  lányban  .  .  .  ennyi  lelki 
nagyság  .  .  .  Ide  jöjjenek  a  papok  ,  .  . 
a  szenteket  meg  a  mártírokat  ke- 
resni .  .  .  fojtogatott  hangon;  .  .  .  ide  a 
kis  boltok  mögé  ...  a  sötét  lukakba... 
ahol  ilyen  névtelen  kis  hősök  kínlód- 
nak ...  a  szemét  törli.  Itt  még  van 
becsület. 

Fülöp.  Kalapot,  botot  vesz  elő, 
keztyüt  húz. 

Juhász.  Valamit  akar  még  mondani 
nekem,  Fülöp  úr? 

Fülöp.  Hát  tudja  kérem  .  .  .  Abba- 
hagyja. 

Juhász.  Nos?  . 

Fülöp.  Hát  tudja  .  .  .  tulajdon - 
képen  .  .  . 

Juhász.  Maga  is  .  .  .  meg  van 
hatva  ...  ne  adja  itt  a  cinikust, 
maga  öreg  medve  .  .  .  tudom  én,  hogy 
maga  a  hallga  tagsága,  meg  a  górom - 
basága  mögött  .  .  . 

FÜLÖP.  Hagyja  azt,  kérem. 

Juhász.  Olyan  jó,  mint  egy  gyerek. 
Én  ismerem  a  maga  hű  szívét,  Fülöp. 
Ne  izéljen  itt  .  .  .  Ne  restelje  .  .  .  maga 
nagyon  meg  van  hatva. 

Fülöp  lesüti  a  szemét.  Igaza  van. 

Juhász.  Na,  úgy-e? 

FÜLÖP  halkan.  Meg  vagyok  hatva. 

Juhász.  És  .  .  .  mit  akart  mondani? 

Fülöp.  Nem  akartam  .  .  .  semmit 
mondani  .  .  , 

Kis  szünet. 

Juhász.  Veszt  botját  és  kalapját. 
Tulaj  donképen  boldognak  kellene  érez- 
nem magam  .  .  .  minden  fájdalom 
mellett  is  .  ,  .  Ezek  az  emberek  .  .  . 
másként  is  tehettek  volna  ...  de  mert 
szeretnek  ...  ez  a  becsületesség.  Az 
asszonynak  a  korrektsége  ...  és  Osz- 
kár .  .  .  ahogy  gondoskodott,  hogy 
visszakaphassam  az  üzletemet  ...  És 
a  grófnak  ez  a  nagy  jósága  ...  És 
végül  ez  a  koronája  mindennek  .  .  . 
ez  a  hű  kis  állat  ...  ez  az  önfeláldo- 
zás .  .  .  Higyje  el,  Fülöp,  érdemes 
volt  egy  életen  keresztül  szeretni  az 
embereket  és  bízni  bennük  ...  higyje eL 
Fülöp...   Ne  nézzen  olyan  mogorván. 

FxJLÖP.  Hát  Isten  áldja  meg,  fő- 
nök úr. 

Juhász.  Tartson  itt  rendet,  amíg 
visszajöhetek  .  .  .  Én  azt  hiszem,  őszig 
megküldik  a  pénzt. 

Fülöp.  Azt  hiszi? 

Juhász.  Oszkár?  Az  inkább  éhezik, 
de  megküldi. 

Paula  belép  felöltözve,  mögötte  Adolf 
a  rúddal. 

Fülöp.  Jójcakát  kívánok. 

Juhász.  Az  Operába  megy? 

Fülöp.  Nem  én.  Már  odaadtam  a 
jegyet  a  kalaposinasnak. 

Juhász.  Hát  akkor  .  .  .  nem  kiséri 
haza  Paulácskát?  Minden  este  maga 
szokta. 

Fülöp.  Köszönöm,  ma  másfelé  me- 
gyek. Jójcakát. 

Paula.  Jójcakát. 

Juhász.  Jójcakát. 

Fülöp    el    az    ajtón.    Kis    szünet. 

Juhász.  Mi  baja  van  Fülöp  úrnak? 

Paula.  Nem  csuda,  ö  sincs  ...  fá- 
ból ...  ö  is  szereti  Önt  .  .  . 

Kis  szünet. 

Adolf.  Csukhatok  kérem? 
Juhász.  Hogyne. 

Adolf  künegy  az  ajtón, 
Kis  szünet. 

Juhász.  Na,  mi  az?  Miért  nem 
húzza  le? 

Adolf  bedugja  a  fejét.  Néztem,  nem 
gyön-e  megint  a  kegyelmes  úr.  El- 
tűnik. Hallatszik,  amint  künn  lehúzza 
a  redőnyt. 

Juhász.  Hát  akkor ...  ha  nem 
veszi  rossz  néven,  Paula  .  .  .  ma  én 
kisérem  hazáig. 

Paula.  Ne  fáradjon,  íönök  úr, 
h'.sz  itt  lakom  a  szomszédban. 

Juhász.  Mindegy,  mindegy.  Higyje 
el  .  .  .  ma  nem  sietek. 

Szolga  a  nyíláson  jön.  Főnök  úr 
kérem,  a  szobalány  telefonál  hazul- 
ról, hogy  mért  nem  tetszenek  jönni, 
elromlik  a  vacsora. 

Paula.  Lássa  ...  ne  fáradjon  velem. 

Juhász.  Nem,  nem  .  .  .  Szolgához. 
Mondja  meg  neki,  hogy  nem  jövünk 
haza.   Vendéglőben   vacsorázom. 

Szolga  a  nyilason  el. 

Paula.  Igaza  van  ...  az  üres  lakás 
és  az  a  második  teríték  az  asztalon  .  .  . 

Juhász.  Nem  az,  hanem ...  tudja  ...  a 
feleségem  nagyon  szereti  a  spárgát. 
Imádja  ...  és  most  még  nagy  rit- 
kaság ez  .  .  .  Ma  délután  .  .  .  meg- 
kaptam az  első  spárgát,  ami  Pesten 
eg\'általán  létezik  ...  és  titokban 
haza  küldtem,  hogy  most  este,  hogyha 
hazajövünk,  ott  várjon  az  asztalon. 
Hát  .  .  .  most  ...  ha  hazamegyek  .  .  . 
mit  mondjak?  Ott  álljak  és  .  .  .  szé- 
gyeljem  magam  a  spárga  előtt?  .  .  . 
Kis  szünet.  Vagy  pláne  egyem  meg? 

Adolf  belép   és  ^negáll. 

Adolf.    Eloltok,    főnök    úr. 

Juhász.  Várjon  íiam,  ezt  meg- 
ígértem .  .  .  megmutatom  ennek  a 
gőzhajónak  a  szerkezetét  .  .  .  Előveszi 
a  gőzhajót,  felteszi  a  kalapfát,  leül  a 
fobbpult  mögött,  elől,  Adolf  a  fobbpult 
3lefe  elé  megy  és  nézi.  Hát  nézze  fiam. 
Hogy  a  gyerek  ezt  felhúzhassa,  itt 
van  egy  kis  fedél,  ezt  fel  kell  nyitni. 
Látja  ? 

Adolf.  Igen. 

Juhász.  Na  már  most,  itt  van  belül 
két  kulcs.  Az  egyikkel  felhúzom  a 
kereket,  akkor  a  földön  szalad  a  hajó. 
A  másikkal  felhúzom  a  propellert, 
akkor  a  vízben  úszik  a  hajó,  ha  van 
víz.  A  fődolog  azonban,  hogy  a  kul 
csőt  sohse  szabad  visszafelé  forgatni, 
mert  akkor  elszakad  a  rúgó.  És  ha 
előre  forgatjuk,  akkor  is  nagyon 
lassan  kell  forgatni,  csak  épen,  amíg 
enged,  épúgy,  mint  ahogy  az  órát 
szoktuk  felhúzni,  szépen,  lassan  .  .  . 
Húzni  kezdi,  óvatosan  .  .  .  így  .  .  .  csak 
lassan  .  .  .  Csavarja  a  kulcsot,  miközben 
Adolf  fesziklten  figyel.  Nem  hallani  mást 
mint  a  kulcs  berregését  és  ezalatt  nagyon 
lassan,   szinte  észrevétlenül,   legördül  a 

A  gróf  nagy  dolgozószobája  az  ura- 
dalmi igazgatóság  épületében.  Hátul, 
középen,  nagy,  nyitott  üvegajtó.  Ugyan- 
csak hátul,  az  ajtótól  jobbra  és  balra 
egy-egy  ablak.  Az  ajtó  előtt  terrasz.  Azon 
túl  nagy,  régi  kert.  Jobbról,  hátul,  a 
sarokban  a  gróf  nagy  íróasztala.  Ez 
előtt,  jobbról  elöl  kis  asztal  írógéppel  és 
papir csomókkal.  Balról  elől,  kis  kanapé 
a  falnál.  Jobbról  és  balról  középen 
ajtó,  mindenik  az  irodákhoz  vezet. 
Napfényes  nyári  délelőtt. 

Mikor  a  függöny  felgördül,  a  gróf  az 
íróasztalnál  ül.  Domokos,  idősebb  hiva- 
talnokfornia  ember  az  íróasztal  előtt  áll 
és  írásokból  referál. 


01 


URI    DIVAT. 


Domokos.  És  itt  van  a  Máté-féle 
ügy.  Máté  úr  az  uradalom  legrosszabb 
hivatalnoka,  a  sajtüzem  szégyene. 

Gróf.  Juhász  úr  kedvence  és  vé- 
dence. 

Domokos.  Igen,  kegyelmes  uram. 
Már  számtalanszor  el  akartam  csapni 
ezt  a  Mátét,  de  Juhász  úr  nem  engedi, 
mert  sajnálja. 

Gróf.  Ezt  a  csirkefogót ! 

Domokos.  Máté  jól  tud  beszélni, 
ezzel  mindig  leveszi  a  lábáról.  Most 
legutóbb  egyszerűen  Pestre  szökött  a 
Máté.  Három  napig  ott  dorbézolt, 
ma  reggel  jött  haza  teljesen  lezüllöt- 
ten. De  most  megfogtuk.  Megszerez- 
tem ezt  a  levelet  .  .  .  Levelet  vesz  elő, 
amelyből  kiderül,  hogy  a  Máté  fizetett 
kémje  a  mi  konkurrensünknek,  a  báró 
Goldberger  úrnak. 

Gróf.  A  Goldbergernek 

Domokos.  Igen,  a  Goldberger  úrnak. 

Gróf.  Nem  úrnak.  A  Goldbergernek. 

Domokos.   Pardon.   Igen.    A  Gold- 

bergernek.  Hátha  ezek  után.  se  fogja 
elcsapni  a   Juhász  úr  .  .  , 

Gróf.  Majd  én  teszek  róla.  Hol 
v^an  az  a  Máté? 

Domokos.  Fölrendeltem  ide  a  kis 
irodába.   Balra  mutat. 

Gróf  csönget.  Adja  csak  ide  azt  a 
levelet.  Domokos  átadja  a  levelet. 

Sántha  belép. 

Sántha.  Öreg  ember,  félig  szolga, 
félig  hivatalnok .   Balról  jön,   megáll. 

Gróf.  Jöjjön  be  a  Máté. 

SÁNTHA.  Igenis,  kegyelmes  uram. 
Balra  el. 

Domokos.  A  Juhász  úr  a  jó  szívéve 
minden  emberünket  elrontja. 

Máté  belép. 

Máté.  Balról  jön.  Fiatal  ember, 
rongyos  fehér  vászonkabát  van  rajta. 

Gróf.  Maga  megszökött  a  hivatal- 
ból. Három  napig  Pesten  lumpolt. 

MÁTÉ.  Családi  ügyben  voltam,  ke- 
gyelmes uram.  És  Juhász  úr  .  ,  . 

Domokos.  Látták  önt  háromszor 
a  sörkabaréban. 

Gróf.  Az  Ön  szereplése  nálunk  be- 
fejeződött, Máté !  De  csak  várjon  ott 
künn,  amíg  hivatom.  Majd  a  párt- 
fogója, Juhász  úr  fog  magával  végezni. 
Most  kimehet. 

MÁTÉ.  Kegyelmes  uram,  becsület- 
szavamra .  .  . 

Gróf.  Tessék  kimenni. 

Máté  balra  el. 

Gróf  feláll.  Köszönöm,  Domokos 
úr,  majd  délután  referál  tovább.  Most 
dolgom  van.  Ezt  a  levelet  hagyja  itt. 
Csönget.  Juhász  merre  van  ? 

Domokos.  Lent  láttam  az  üveg- 
háznál. A  galambokat  eteti. 

Gróf.  Természetesen.  Sántha  belép. 
Kéretem  Paula  kisasszonyt. 

Domokos.  Alázatos  szolgája.  El- 
megy hátul. 

Sántha  a  jobb  ajtón  ment  ki,  most 
jobbról  belép  Paula,  mögötte  Sántha, 
aki  balra  kimegy. 

Paula.  Jó  reggelt. 

Gróf.  Jó  reggelt,  napsugár.  Hamar, 
hamar.  Most  egy  pár  percig  beszélget- 
hetünk, a  csősz  messze  van.  A  ga- 
lambokat eteti  az  üvegháznál. 

Paula.  Már  nem  is  tud  Juhász 
úrról  máskép  beszélni,  mint  gyűlölet- 
tel. Leül  az  Írógéphez. 

Gróf.  Pedig  hogy  szerettem.  Mint 
a  fiamat.  Kezet  csókol  Paulának. 

Paula  a  gépnél.  Ügy  kell  tennem, 
mintha  dolgoznám.  Ha  bejön,  munká- 
nál találjon,  mert  kétségbeesik. 

Gróf.  Most  nem  kell  félni.  Messze 
van. 

Paula.  Mindegy.  Valami  drótnél- 
küli távíró  van  az  idegeiben,  megérzi, 
ha  Önnel  vagyok.  Csukott  szemmel 
is  megtalál.  Koppant  egyet-kettőt  a 
gépen.  Az  Istenért,  meg  ne  tudja, 
hogv  nem  dolgozom  semmit. 

Gróf.  Borzalmas  állapot  ez,  Pau- 
lácska  és  ép  azért  kérettem,  hogy 
megmondjam :  én  ma  végre  meg 
akarak   szabadulni   Juhász    úrtól. 

Paula.  Istenem  .  .  .  milyen  rosszul 
esik  ez  nekem  ! 

Gróf.  Van  neki  egy  Máté  nevű 
züllött  hivatalnoka,  akit  nem  akar 
elcsapni.  Ez  kitűnő  alkalom  lesz.  Ez 
nem  megy  tovább.  Ügy  őrzi  magát, 
mint  egy  harapós  komondor.  Már  tel- 
jesen tőle  függök.  Nem  elég,  hogy 
használhatatlan,  a  jóságával  mindent 
elront  ...  És  a  büszkeségemet,  a 
sajtomat  is  tönkre  tette  ...  de  hogy 
tönkretette  !  Még  ráadásul  itt  a  saját 
birodalmamban  komédiáznom  kell 
miatta.  Hogy  magácskával  együtt 
lehessek,  kénytelen  vagyok  diktálni. 
Hogy  diktálhassak,  beszédet  kell 
mondanom  a  főrendiházban.  A  haza 
se  tudja,  mitől  boldogul. 

Paula.  És  mért  támadja  a  kor- 
mánvt  a  beszédében  ? 

Gróf.  Tulaj  donképen  mindegy  .  .  . 
de  ha  az  ember  ellenzéki,  tíz  évvel 
fiatalabbnak  látszik. 

Paula  felfigyel.  Ajtót  hallottam 
csukódni.  Már  itt  járkál  a  kis  irodá- 
ban. Kérek  egy  jó  hangos  politikai 
mondatot. 

Gróf.  Kétségbeejtő.  Hangosan.  «Ha 
a  tisztelt  földmívelésügyi  miniszter 
úr  azt  hiszi  .  .  ,  Paula  kopogtat.  Hogy 
ezt  az  állapotot  tűrni  lehet,  akkor 
alaposan  téved*.  Ki  fogom  dobni.  Ma 
fogom  kidobni.  De  ezt  ne  írja  le,  ezt 
nem  a  miniszterre  mondtam, 

Paula  kopogtatva.  Csak  gyöngéden 
bánjon  vele,  olyan  megható,  amit 
csinál.  Szegény,  jó  Juhász  .  .  . 

Gróf  hangosan.  ((Mert,  méltóságos 
főrendek,  a  magyar  birtokpolitika  .  .  . 

Paula  kopogtatva.  Hálából,  amiért 
idejöttem  vele,  kétségbeesetten  őrzi 
az  erényemet. 

Gróf.  Négy  hónap  óta  vannak 
maguk  itt,  négy  hónap  óta  szenvedem 

ezt  az  ó  háláját.  És  maga  miatta 
kínoz.  Miatta  halasztja  életem  leg- 
szebb napjait. 

Paula.  Meg  kell  várni,  míg  magá- 
tól elmegy.  Majd  elmegy,  ha  Berlin- 
ből megkapja  az  ötvenezer  koronáját. 
Ennyi  jóságot  mégse  szabad  lábbal 
taposni.  Már  csak  az  én  kedvemért  se. 

Gróf.  Azt  a  pénzt  sohse  kapja  meg. 
És  akkor  örökké  várjak  .  .  .  erre  a 
késői  boldogságomra  ?  .  .  .mikor  tudja, 
hogy  milyen  szerelmes  vagyok,  ötven- 
hat éves  fejemmel  .  .  .  szeretem,  mint 
egy  kis  diák  .  .  .  Szeretlek  .  .  .  Hozzája 
megy.  Te  szépség,  te  forró  fiatalság  I 

Juhász  belép. 

Juhász  halról,  egy  nagy  könyvvel. 
Bocsánat,  ebbe  a  marhaállományát  is 
bevegyem  ? 

Gróf  dühösen.  Vegye  be  !  Paulához. 
«A  földmívelési  kormány  szánalmas 
politikája  .  .  .&  Paula   kopog.   Apropó, 

kisasszony,  a  részletes  kimutatást 
lemásolta  ? 

Paula.  Kegyelmes  uram,  nagyon 
fájt  a  szemem,  de  az  általános  itt  van. 
Papírlapokat  ad  át. 

Gróf  tettetett  szigorral.  Ez  nem 
szorgalom,  kisasszony.  Estére  legyen 
meg  a  részletes  kimutatás. 

Juhász  halra  elmegy. 

Paula.  Hangosan  udvarolt,  lássa, 
rögtön  itt  termett.  Milyen  rosszul  esik 
ez  nekem ! 

Gróf.  Mindegy.  Én  nem  várhatok 
miatta.  Nekem  nincs  már  oly  sok 
időm  hátra  és  nincs  már  oly  sok 
szerelmem  hátra.  Ki  kellene  fizetni  az 
ötvenezer  koronáját,  hogy  vissza- 
mehessen a  boltjába. 

Paula.  Azt  nem  fogadja  el.  Inkább 
éhenhal. 

Gróf.  Érdekes,  hogy  sohse  az 
ember  barátai  jellemesek,  mindig  az 
ellenségei. 

Paula.    Látta,   milyen   rossz   szín- 

ben  van?  Ezt  mind  az  aggódás   teszi 
miattam. 

Gróf.  Tudom.  Egész  éjjeleket  sétál 
az  ablakom  alatt.  Felteszi  rólam  azt 
az  Ízléstelenséget,  hogy  magácskát, 
aki  most  még  hivatalnokom,  itt  a 
házamban  csábítom  el.  Pedig,  ugy-e... 
napsugár,  a  mi  szerelmünkhöz  méltó 
keret  kell  ...  az  a  nagy  .  .  .  százlovas 
autó  röpítsen  Parisba  .  .  .  Onnan  a 
tengerre  ...  és  a  spanyol  ég  alatt 
kötünk  ki  valahol,  a  tündéri  parton, 
amit  az  Isten  is  szerelemre  szánt  .  .  . 
Hozzája  lép. 

Juhász  belép. 

Juhász  balról.  Bocsánat.  Ezeket  az 
írásokat  hoztam  a   kisasszonynak. 

Gróf  dühösen    Tessék,  kérem. 

Juhász  átadja  Paulának  az  írásokat. 
Itt  van  a  részletes  kimutatás,  amit  az 
imént  kért  a  kegyelmes  úr.  Sántha  úr 
volt  oly  szíves  lemásolni  éjszaka. 

Paula.  Énhelyettem?  Az  írást  nézi, 

a  grófra  mosolyog.  Negyven  lap.  Sűrűn 
teleírva.  Oh,  a  kedves,  jó  Sántha  úr. 
Nem  is  tudom,  hogy  háláljam  meg 
neki.  Átadja  a  grófnak. 

Gróf  az  írást  nézve.  Ezt  Sántha  úr 
írta  le? 

Paula.     Énhelyettem.     Képzelje, 
egész  éjszaka.  Szegény. 

Gróf  másik  irást  vesz  elő.  Érdekes. 
Ez  az  írás  hogy'  hasonlít  az  általános 
kimutatáshoz,  amit  Ön  írt  le. 

Paula.  Kegyelmes  uram,  bevallom, 
azt  sem  én  írtam  le.  Azt  a  Juhász  úr 
írta  le  helyettem. 

Gróf.  Igen?  A  Juhász  úr? 

Juhász.  Három  lap  az  egész.  A  kis- 
asszonynak fájt  a  szeme. 

Gróf  két  kezében  a  két  írással.  Hát 
ezt  a  három  lapot  a  Juhász  úr  írta  le, 
ezt  a  negyven  lapot  pedig  a  Sántha. 

Paula.  Igen. 
A   gróf  csönget.     Sántha  balról  belép. 

Gróf.  Várjon  egy  kicsit,  Sántha. 
Juhászhoz.   Az   Ön  ablakában   reggel 

négy  óráig  világos  volt.  Mit  csinált 
Ön  reggel  négyig? 

Juhász.  Kegyelmes  uram  én  nem 
tudok  hazudni.  írtam.  Ezt  a  negyven 
oldalt  írtam  reggel  négyig. 

Gróf.  Köszönöm.  Sántha,  kimehet. 
Az  írásokat  az  asztalra  dobja. 

Sántha  balra  el. 

Paula.  Akkor  .  .  .  magának  köszö- 
nöm meg  ezt  a  nagy  áldozatot,  Ju- 
hász úr. 

Juhász.  Kérem,  boldog  vagyok,  ha 
segíthettem.  Balra  el. 

Gróf.  Mondja  .  .  .  nem  szerelmes 
magába  ez  a  Juhász? 

Paula  őszintén.  Hova  gondol!  Ez 
mind  jóság,  ez  mind  hála,  az  ő  túlzó 
inódja  szerint.  Azt  hiszi,  hogy  segí- 
tenie, védenie  kell  engem,  mert  követ- 
tem a  száműzetésbe. 

Gróf.  Na  hát,  majd  száműzöm  én 
öt,  megálljon  csak. 

Paula.  Csak  .  .  .  kérem  .  .  .  kímé- 
letesen .  .  . 

Gróf.  Ne  féljen.  Közlöm  vele,  ami 
panasz  van  ellene.  És  ráeresztem  ezt 
a  Mátét,  akit  nem  akar  elcsapni.  Fel 
fogom  vetni  a  kabinetkérdést :  vagy 
Máté,  vagy  ö,  És  miután  az  az  egy 
biztos,  hogy  ő  nem  tud  elcsapni  sen- 
kit, hát  ő  maga  fogja  belátni,  hogy 
mennie  kell.  És  akkor  .  .  .  Szerelmesen. 
mily  öröm  lesz  .  .  .  boldog  király- 
nőmmé tenni  magát .  .  .  elborítani 
egy  utolsó  szerelem  minden  forró- 
ságával .  .  .  mint  a  lemenő  nap  .  .  . 
ami  csupa  tűz  és  arany  .  ,  .  Mohón 
közeledik  hozzá. 

Juhász  belép. 

Juhász  balról.  A  sertéseket  nem 
találom  a  könyvben. 

Gróf.  Nahát  .  .  .  mindennek  van 
határa.  A  bala^tóhoz  siet,  dühösen 
kiszól.  Sántha  úr !  Nem  megmondtam, 
hogyha   a   beszédemet   diktálom,   ne 

zavarjon  senki?  Hol  a  titkár?  Kitnegy. 
Az  ajtó  nyitva  marad. 

Juhász  hirtelen  Paulához.  Szegény 
gyermekem.  Megint  üldözi  a  szerel- 
mével. Folyton  figyelek,  vigyázok  .  .  . 
De  ez  most  már  rettenetes. 

Paula.   Képzelődik,  Juhász  úr. 

Juhász.  Nem,  nem.  Borzasztó  sza- 
vakat hallok  ebből  a  szobából.  És 
ennek  én  vagyok  az  oka.  Én  hoztam 
ehhez  a  szörnyeteghez. 

Paula.  De  Juhász  úr ! 

Juhász.  Én  vittem  vásárra.  Pénzt 
kínál  önnek.  Utazást,  jólétet.  Két- 
ségbe vagyok  esve.  Én  ...  én  szólni 
fogok  neki. 

Paula.  Az  Istenért!  Mit  gondol? 

Juhász.  Ügy  is  kidob.  Tudom,  hogy 
útjában  állok  .  .  .  mert  magát  akarja, 
de  ne  féljen,  kis  lányom,  ez  az  úr 
nem  fog  tőlem  megszabadulni.  Nem. 
Én  tudom,  mivel  tartozom  magának. 
Itt  maradok  én,  magát  őrizni,  még 
ha  bottal  akar  is  kiverni ! 

Gróf  balról  belép.  Nézze  meg  az 
ember !  Juhászhoz.  Kérem,  hagyjon 
most  a  sertésekkel.  Jöjjön  később. 

Juhász  balra  el. 

Gróf.  Túrhetetlen.  Azelőtt  még 
hagyott  egy  pár  mondatot  beszélni 
magával,  de  most  már  kétpercenként 
indul,  mint  a  propeller. 

Paula.  Ügy  látszik,  kihallatszott 
innen  valami. 

Gróf.  Szólt  magának? 

Paula  Célzást  tett  .  .  .  hogy  most 
még  jobban  fog  őrizni. 

Gróf.  Mért  nem  kéri  ezt  ki  magá- 
nak? Hiszen  ez  sértő! 

Paula.  Már  gondoltam  erre.  De 
rámnéz  .  .  .  azokkal  a  szelid  szemeivel. 

Gróf.  Ez  az !  Olyan  szeme  van, 
mint  egy  kedves  lónak.  Én  se  birom. 
De  most  már  nincs  tovább.  Ma  meg- 
próbálom. Ha  még  egyszer  bejön, 
maga  menjen  ki,  angyalom,  hagyjon 
vele  magamra. 

Paula.  Most  nem  fog  bejönni.  Ön 
nagyon  is  éreztette  vele,  hogy  ne 
jöjjön. 

Gróf.  Akkor  nem  ismeri.'  Rögtön 
bejön  az,  ha  a  kellő  szavakat  hallja. 
Fülel  az  most  is.  Fülel.  Figyeljen 
csak  ide.  Hangosan.  Aranyos,  szép 
kis  Paula  .  .  .  gyönyörűség  .  .  .  szere- 
lem .  .  .  Az  ajtó  felé  megy. 

Juhász  belép. 

Juhász  balról.  Jöhetek  a  sertésekkel  ? 

Gróf.  Jöhet.  Paulához  szigorúan. 
Kérem  kisasszony  írja  le,  amit  eddig 
diktáltam. 

Paula.  Igenis.  Föláll,  papírokat 
szed  össze. 

Gróf  szigorúan.  De  tisztán,  pon- 
tosan és  hibák  nélkül. 

Paula.  Igenis,  kegyelmes  uram. 
Jobbra  el. 

Juhász.  Ezek  a  sertések  kegyelmes 
uram  .  .  . 

Gr6f.  Hagyjuk  ezeket  most  Juhász 

Úr.  Most  másról  van  szó.  Az  ön  hely- 
zete itt  nálam  tarthatatlan. 

Juhász.    Érzem,    kegyelmes    uram. 

Gróf.  Panasz  van  Ön  ellen.  Sok 
panasz  van  ön  ellen. 

Juhász.  Tudom,  hogy  a  kegyelmes 
úr  nincs  velem  megelégedve.  Pedig  én 
teljesítem  a  kötelességemet.  És  fogom 
is  teljesíteni,  szigorúan. 

Gróf.  De  csak  .  .  .  amíg  itt  lesz, 
kedves  Juhász. 

Juhász.  Ha  vétettem  valamit,  tes- 
sék megmondani. 

Gróf.  Jóllaktak  a  galambok? 

Juhász.  Ha  ezért  méltóztatik  hara- 
gudni .  .  . 

Gróf.  Ön  egy  kicsit  sokat  ad  nekik 
enni.  Már  olyan  kövérek,  hogy  nem 
tudnak  repülni.  És  ha  egyet  le  akarok 
vágatni,  ön  közbelép. 

Juhász.  Bocsánat,  ha  .  .  . 

Gróf.  A  múltkor  gyengélkedtem, 
galambot  akartam  enni,  Juhász  úr 
nem    engfedte    levágni    a    galambot. 

Juhász    Úr    azt    mondta,    inkább    öt 
vágják  le. 

Juhász.  Tetszik  tudni,  sajnálom  a 
kedves,  szelid  galambot. 

Gróf.  És  a  kedves,  szelid  ökröt 
nem  sajnálja? 

Juhász.  Azt  nem  ismerem  szemé- 
lyesen,  kegyelmes   uram. 

Gróf.  Nagyon  szép. 

Juhász.  Mert  én  nem  tudnám  egy 
személyes    ismerősömet    megenni. 

Gróf  jelentősen.  Én  igen ! 

Juhász.  Ha  ez  az  egyedüli  bűnöm... 

Gróf.  Nem  ez.  Van  más  is.  Dühösen. 
Igenis,  van  más  is.  Mi  meg  fogunk 
válni  egymástól.  De  ahányszor  erről 
elkezdek  beszélni,  rámnéz  .  .  .  azokkal 
a  szemeivel  .  .  . 

Juhász.  Ha  a  kegyelmes  úr  tud 
jobbat ...  én  nézek,  amivel  paran- 
csolja. 

Gróf.  Volt  egy  lovam,  a  Trafalgar. 
Az  volt  ilyen. 

Juhász.  Köszönöm  alássan. 
^  —  —  - - -  --^■- — ^— ^ — -. — 

Gróf.  Kitörte  a  lábát  és  nem  bír- 
tam agyonlőni,  mert  rámnézett,  mint 
maga. 

Juhász*.  Borzasztó  is  lehet  valakit 
kivégezni,  aki  hozzánk  csak  jó  volt. 

Gróf  egyre  dühösebben.  Mi  rendes 
emberekhez  vagyunk  szokva !  Nem 
ilyen  kivételekhez !  Ne  nézzen  rám ! 
Ilyen  szimpatikusnak  lenni,  az  már 
neveletlenség ! 

Juhász.  Nem  tehetek  róla,  kegyel- 
mes uram,  én  mindent  megpróbálok, 
hogy  komisz  ember  legyek.  De  ha 
ilyen  szerencsétlen  vagyok ! 

Gróf  egy  írást  néz.  Itt  fel  vannak 
írva  a  bűnei.  Steiner  Mórnak,  a  túró- 
kereskedőnek,  aki  8000  koronával 
tartozik,  egy  évi  haladékot  adott. 
Miért? 

Juhász.  Túróért,  kegyelmes  uram. 

Gróf.  Azt  tudom. 

Juhász.  És  .  .  .  aztán  ez  a  Mór 
egy  heroikus  kereskedő. 

Gróf.  Hát  az  mi  ? 

Juhász.  Rosszul  megy  neki. 

Gróf.  Becsapják  magát,  kunyorál- 
nak és  maga  enged,  az  én  bőrömre. 

Juhász.  Én  azt  hiszem,  más  kifo- 
gása van  ellenem  a  kegyelmes  úrnak. 

Gróf.  Van  más  is.  Az  írásba  néz. 
ön  egy  éjjeli  kávéházban  háromszáz- 
harminc koronával  tartozik. 

Juhász.  Nem  magamért,  kegyelmes 
uram. 

Gróf.  Tudom.  A  védencének,  a 
Máténak  a  tartozását  vállalta  el.  És 
az  most  tovább  iszik,  mert  megint 
van  hitele. 

Juhász.  Oh,  kegyelmes  uram,  nem 
italért  tartozik. 

Gróf.  Hát  miért? 

Juhász.  Csupa  kemény  tojásért. 

Gróf.  Maga  ezt  elhitte  neki.  Az 
hatszáznegyven  tojás  lett  volna  egy 
hónap  alatt.  Akkor  Máté  úr  naponta 
huszonegy  tojást  evett  volna. 

Juhász.  Huszonkettőt  evett,  de  én 
kiegyeztem  a  kávéssal. 

Gróf.  így  fosztják  ki.  Biztosan 
most  sincs  egy  krajcárja  se. 

Juhász.  Jelenleg  .  .  . 

Gróf.  Elég.  Ismerem  ezt  a  szót. 
«Jelenleg»  —  az  annyi,  mint  mincsd. 
Ha  volna  pénze,  úgy  kezdte  volna : 
«most». 

Juhász.  Azt  hiszem,  ez  se  az  igazi 
kifogása  ellenem  a  kegyelmes  úrnak. 

Gróf.  Csak  várjunk.  Egyre  súlyo- 
sabbak jönnek.  Itt  van  ez  a  levél, 
Londonból  kaptam,  az  én  lord  De- 
wonshire  barátomtól.  Ez  aztán  le- 
sújtó. Figyeljen  ide.  Olvas.  «A  ki- 
rálynő őfelsége  kérdezősködött  felö- 
led ...»  ez  nem  az.  Mormog.  «Azt 
hiszem  szolgálatot  teszek  .  .  .»  ez  az. 
«Sajtod  nagyon  hanyatlik.  Több  elő- 
kelő személyiség,  mint  lord  Aghan, 
Earl  of  Briberanty  és  Sir  James 
Brésil  .  .  .  velem  együtt  úgy  vélik, 
hogy  ez  a  sajt,  amel3niek  sikere  erősen 
csípős  és  keserű  ízében  rejlett,  az 
utóbbi  időben  valami  szelid  és  édes 

kés  karaktert  vett  fel,  ami  az  angol 
Ízlésnek  egyszerűen  utálatos*.  Hallotta 
ezt? 

Juhász.  Igenis. 

Gróf.  Ez  a  szelid  és  édeskés,  ami 
az  angol  Ízlésnek  oly  utálatos,  ez  már 
ön,  Juhász  úr.  Kétségbe  vagyok  esve. 
Ez  egy  olyan  csípős  sajt  volt,  hogy 
az  angol  urak  könnyeztek  tőle,  mint 
a  tormától.  Juhász  úr  és  ezért  vittük 
mi  ezt  vaggonszámra  Londonba.  És 
most  jön  ön  a  jó  szívével  és  meg- 
szelídíti nekünk  ezt  a  sajtot. 

Juhász.  Észre  se  vettem,  kegyelmes 
uram,  hogy  édesedik. 

Gróf.  Azt  elhiszem.  Ez  a  sajt  egy 
inzultus  volt  és  ön  csinált  belőle  egy 
bocsánatkérést.  Egy  szomorú  kenő- 
csöt csinált  belőle  Juhász   úr. 

Juhász.  Mikor  nyakkendőt  árultam^ 
azt  kínáltam,  ami  nekem  legjobban 
tetszett.  Tehetek  én  róla,  ha  olyan 
szelid  az  ízlésem? 

Gróf.    Nahát,    fiam,    ne    kínozzuk 

egymást,  ez  nem  megy.  Kénytelen 
vagyok  a  végsőre  rátérni.  Itt  van  ez  a 
Máté-ügy.  Erről  a  züllött  fráterről,  a 
maga  védencéről  kisült,  hogy  a  Gold- 
bergernek  a   fizetett   kémje. 

Juhász.  Azt  csak  ráfogják  szegényre, 
kegyelmes  uram. 

Gróf  előveszi  a  levelet.  Ez  a  levél, 
Máté  úr  sajátkezű  írása,  meg  fogja 
győzni  önt.  Az  ön  védence  pénzért 
elárulta  a  mi  vevőink  címeit  a  Gold- 
bergernek,  aki  az  ellensajtot  csinálja. 
Olvassa.  «Köszönettel  nyugtázom  a 
200  koronát  és  állok  tovább  is  ren- 
delkezésére.)) Ezt  az  embert  a  jószág- 
igazgató el  akarta  csapatni  és  ön  nem 
engedte.  Hát  ez  nem  áruló? 

Juhász.  De  áruló,  kegyelmes 
uram.  nem  tudtam,  hogy  ez  a  levél 
létezik. 

Gróf.  Ez  volt  eddig  az  ön  mentsége. 
De  most  itt  a  levél,  megszereztük. 
Most  tehát  elcsapandó,  ugy-e  ? 

Juhász,  Hát  bizony  akkor  ...  bel e- 

egyezem  .  .  .  csapja  el  a  jószágigaz- 
gató úr. 

Gróf.  Hohó,  az  nem  úgy  van.  Máté 
úr  az  ön  osztályába  tartozik,  Máté 
urat  ön  fogja  elcsapni. 

Juhász  rémülten.  Én? 

Gróf.  Ez  lesz  az  ön  utolsó  próbája. 
Itt  a  levél.  Átadja.  A  Máté  itt  vár 
künn.  Ön  ezt  a  frátert  most  el  fogja 
csapni.  Én  innen  kimegyek  és  öt 
perc  múlva  visszajövök.  Ha  ön  a 
Mátét  elcsapta,  akkor  megmutatta, 
hogy  nem  végzetes  ez  a  beteg  lágy- 
szívűsége.  De  ha  nem,  akkor  búcsúz- 
zék el  tőlem,  édes  fiam.  Csönget. 

Sántha  belép. 

Gróf.  Bejöhet  a  Máté.  Sántha  balra 
el.  Öt  perc. 

Juhász.  Kegyelmes  uram,  csak 
egyet  kérek. 

Gróf.  Nos ! 

Juhász.  Ne  öt  perc  .  .  .  Tíz  perc. 
Nem  megy  az  nálam  úgy  egyszerre. 

Gróf.  Hát  jó.  Tíz  perc.  Kiveszi  az 
óráját.  Hány  óra  magánál? 

Juhász  kiveszi  az  óráját.  Tíz  óra 
harminc. 

Gróf.  Tíz  óra  negyvenkor  a  Máté 
ki  legyen  végezve,  vagy  ön  távozik 
még  ma  ebből  a  házból.  Hátul  el. 

Juhász  egy  pillanatra  egyedül  marad. 
A  tarkóját  vakarja.  Paula  belép  jobbról. 

Juhász.  Az  Istenért,  Paulácska  .  .  . 
most  hagyjon  magamra  .  .  .  minden 
perc  drága  .  .  .  Szelíden  tolja  kifelé, 
jobbra. 

Paula.  Mi  az? 

Juhász.  Most  .  .  .  sietnem  kell  .  .  . 
embert  kell  ölnöm,  hogy  a  maga  vé- 
delmére itt  maradhassak.  Ne  kér- 
dezze !   TolJ2  jobbfelé. 

Paula.  De  mi  történt.  Máté  balról 
belép. 

Juhász.  A  gróf  nagyon  is  jól  ismer 
engem,  de  most  nem  fog  győzni ! 
Adja  a  kezét.  Adjon  erőt.  Kezét 
fogja.    Menjen    drága    Paula,    bízzék 

bennem  .  .  .  meglássa  most  milyen 
erős  leszek !  Tíz  perc  az  egész.  Paula 
el  jobbra.  Juhász  beteszi  utána  a  jobb 
ajtót,  azután  onnan  nagyot  ordít  Má- 
téra: Na,,  itt  van  maga  ! ! ! 

MÁTÉ.  Üdvözletet  hozok  kedves 
igazgató  úrnak  Pestről.  Voltam  az 
üzletében. 

Juhász.  Hagyjuk  ezt  most  kérem. 

Máté.  Egy  nyakkendőt  is  vettem 
ott.  Mutatja  a  nyakkendőjét.  Talán 
ráismer.  Az  öreg  segéd  úr  tisztelteti. 

Juhász.  Kérem,  hagyjuk  ezt  most. 
Megfogdossa  a  nyakkendőt.  Köszö- 
nöm, nagyon  kedves,  de  hagyjuk  ezt, 
most  másról  van  szó. 

Máté  élénken.  Az  üzlet  kitűnően 
megy,  engem  csak  az  érdekel,  képzel- 
heti. És  nagyon  várják  önt. 

Juhász.  Kérem,  ne  szavaljon  most. 
kedves  Máté,  itt  nagy  baj  van.  A  levél- 
lel. Nekem  nagy  kellemetlenségem 
van  ön  miatt. 

Máté    hamis    pátkoss^al.     Ezt    ne 

mondja,  igazgató  úr,  ezt  nem  élném 
túl.  Inkább  haljak  meg. 

Juhász  kínlódva.  Kérem,  ne  mond- 
jon nekem  ilyeneket. 

Máté.  De  ha  .  .  . 

Juhász  erélyesen.  Egyáltalán,  ké- 
rem, ne  beszéljen  most.  Most  én  be- 
szélek. 

MÁTÉ  sértődötten.  Kérem. 

Juhász.  Vagy  ...  akart  valamit 
mondani  ? 

Máté  sértődötten.  Kérem.  Egy  szót 
se  szóltam. 

Juhász.  Ne  haragudjék,  egy  kicsit 
izgatott  vagyok.  A  levéllel.  Itt  ma 
produkáltak  nekem  egy  levelet  .  .  . 
nézi  .  .  .  amelyben  ön  elismeri,  hogv 
Goldberger  úrtól  kétszáz  koronát 
kapott.  Felmutatja.  Az  ön  írása  ez? 

Máté.  Kérem,  ha  ön  is  azt  mondja... 

Juhász.  Kérem,  ne  kínozzon  engem 
Máté  úr.  Higyje  el,  ez  nekem  nagyon 
fájdalmas.  És  nekem  nincs  időm.  Ez 
csak  az  ön  írása? 

MÁTÉ.  Hát  igenis  az  enyém. 

Juhász,  Na  lássa .  Kis  szünet.  Juhász 
az  órájára  néz. 

Máté.  Kérem,  tessék  velem  vé- 
gezni. Úgyis  tudom  mit  akarnak. 

Juhász.  Ön  áruló  volt,  Máté  úr,  ez 
be  van  bizonyítva  ezzel  a  levéllel. 

Máté.   Kérem,  mehetek  .  .  . 

Juhász.  Ne  kínozzon ,  engem  Máté  úr. 
Ez  borzasztó,  amit  itt  rámbíztak. 
Mondjon  legalább  egy  szót  a  ment- 
ségére. 

MÁTÉ.  Minek  beszéljek?  Látom, 
hogy  mennem  kell. 

Juhász.  Miért  tette  ezt?  Mért  fo- 
gadta el  a   pénzt? 

MÁTÉ.  Ha  megmondom,  úgyse  hiszi 
el.  Én  vagyok  a  híres  hazug. 

Juhász.  Ne  legyen  olyan  csökönyös. 
Talán  .  .  .  van  családja? 

Máté.  Szegény  nyomorék  apám 
van. 

Juhász.  Na  lássa.  Na  lássa.  Mért 
olyan  vad?  Mért  nincs  bizalma  hoz- 

zám.  A  nyakkendőjét  nézi.  Mit  kértek 
ezért  a  nyakkendőért? 

Máté.  Négy  koronát. 

Juhász.  Ez  egy  három  koronás 
nyakkendő. 

Máté.  Ne  féljen,  csak  két  koronát 
adtam  érte.  Az  emberek  nagyon  ko- 
miszak Juhász  úr,  én  jobb  anyag  vol- 
tam, de  itt  elvadítottak.  Ki  akartak 
túrni  és  ez  most  sikerült. 

Juhász  hévvel.  Még  nem  sikerült 
kérem.  Ne  essék  kétségbe.  Önmagát 
biztatva.  Önnek  nyomorék  apja   van. 

Máté*  Igen.  Szegény  apám  .  .  . 

Juhász.  Itt  úgy  tudják,  hogy  ön 
árva   gyerek. 

MÁTÉ.  Rágalom.  Az  apám  Szentesen 
él.  Ha  ugyan  azt  életnek  lehet  nevezni. 
NekihevTÁlve.  Na  és  kérem,  ha  éppen 
tudni  akarja,  neki  küldtem  el  a  két- 
száz koronát. 

Juhász  mohón.  És  ezt  tudja  bizo- 
nyítani? 

MÁTÉ.  Igen. 


URI    DIVAT. 


Juhász.  Mivel? 

MÁTÉ.  Ezzel  itt.  Kivesz  és  átad  egy 
fényképet. 

Juhász.  Ezzel?  Hiszen  ez  egy  arc- 
kép. 

Máté.  Igen.  Az  apám  arcképe. 
Az  én  szegény  jó  édesapám  arcképe. 

Juhász.  De  hiszen  ez  Tisza  Kálmán. 

Máté.  Csak  hasonlít  hozzá.  Mond- 
ták már  sokan. 

Juhász.  És  mit  bizonyít  ezzel? 

MÁTÉ.  Azt,  hogy  ez  az,  .  .  .  akinek 
én  azt  az  átkozott  pénzt  elküldtem. 

Juhász  kiábrándultan.  Nem,  Máté 
úr,  hát  én  kezdem  látni,  hogy  sokban 
igazuk  lehet  ezeknek  az  uraknak. 
Visszaadja  a  képet.  Ezek  borzasztó 
dolgok  és  énnekem  meg  kell  kemé- 
nyítenem magamat  .  .  .  nekem  meg 
kell  hajolnom  az  igazság  előtt.  Az 
órájára  néz.  Ön  el  van  csapva  Máté  úr 
és  gyerünk,  gyerünk.  Tolja  balfelé. 

Máté  megcsókolja  a  képet.  Szegény 
jó  apám.    Nem  lesz,    aki  neked  egy 

kis  pénzecskét  küldjön,  minden  el- 
sején. 

Juhász  nagy  kinhan  Kérem,  hagyja 
ezt,  ne  gyilkoljon  engem,  menjen  ki. 

MÁTÉ.  És  a  kis  törvénytelen  szőke 
lányom  .  .  .  majd  nem  kap  tejecskét. 

Juhász.  Az  is  van?  Nem  akarom 
hallani,  kérem. 

MÁTÉ.  Kérem.  Nem  szóltam  semmit 
indul  .  .  .  szegény  kis  betegem . 

Juhász  visszahúzza.  Nagy  kinhan. 
Beteg  ? 

MÁTÉ.  Mit  érdekli  az  önt? 

JUHÁi^.  Hány  éves? 

Máté  szemét  törli.  Kettő.  Az  anyja 
meghalt.  Azt  hiszi,  van  egy  szál 
virág  a  sírján? 

Juhász.  Ez  rettenetes  .  .  .  amit 
csinál  velem  .  .  .  Biztos,  hogy  hazudik, 
de  nem  birom  .  .  .  Az  órájára  néz. 

Máté.  Olyan  szőke  haja  van,  mint 
az  arany. 

Juhász.  Tíz  óra  harminchat.  Ön  el 
van  csapva.  Befogja  a  fülét. 

Máté.  Már  mondja  nekem,  hogy 
«papa».  Azt  mondja  :  «papa,  küldj 
pénzt.)) 

Juhász.  Nem  hallom,  kérem.  Hazu- 
dik, de  nem  hallom. 

Máté.  Gyönge,  vézna  kis  angyal. 
Hogy  tartsak  én  el  egy  öreg  nyomorék 
embert  és  egy  beteg  gyermeket,  havi 
nyolcvan  koronából? 

Juhász  fülét  befogva.  Beszélhet,  én 
önt  nem  hallom,  én  az  ön  főnöke 
vagyok. 

MÁTÉ  hangosan.  Hagyjam  őket  el- 
pusztulni? Hiszen  csupán  okosságra 
mi  kell  I 

Juhász  leveszi  kezét  a  füléről.  Én 
önt  nem  hallom,  én  önt  elcsapom. 

-  Máté.    Az    orvos    foszfort    rendelt 
neki  ...   és   tejecskét. 

Juhász.  Nem  hallom. 

Máté.  Egy  kis  gyerek  haldoklik 
a  n3^omor  miatt  .  .  .  Azt  mondja : 
«papa,  papa))  .  .  .  Hát  lehet  ezt  nem 
hallani  ? 

Juhász  kitörve,  nagy  kínban.  Nem 
lehet.  Igaza  van.  Nem  lehet.  Az  ember 
mégse  vadállat.  Azaz  kérem  .  .  ,  hát 
ez  rémes,  ez  a  kínlódás  !  Ez  borzasztó  I 
Én  önt  elcsapom !  Bosszúsan  javítja 
ki  magát.  Én  önt  nem  csapom  el ! 
Hogy  tudom  én,  hog}^  hazudik-e,  vagy 
sem?  Hagyjanak  engem  békén.  Én  egy 
nyomorult  szegény  ember  vagyok, 
mint  ön !  Tessék  helyet  foglalni ! 
Tessék  rágyújtani !    Ott  a  cigaretta  ! 

Máté  szemét  törli.  Köszönöm,  csak 
szivarOzívok. 

JuH^5-  Van  ott  szivar  is.  Ne  azt! 
Havannát  vegyen  !  Csak  ne  sírjon, 
kérem.  Inkább  mondja,  hogy  hazu- 
dott. 

MÁTÉ.  Bocsánat,  nyolcvan  koro- 
nából. .  . 

Juhász.  Abban  igaza   van  .  .  . 

Máté.  Negyvenet  küldök  az  apám- 
nak, harmincat  a  kis  beteg  fiamnak  .  .. 
Juhász  mozdulatára.  Azaz,  leányom- 
nak. Éljen  ön  meg  tíz  koronából, ha  tud . 

Juhász.  Rettenetes.  Kinosan  vigyo- 
rogva vakarja  a  fejét.  Hogy  tud  bánni 
velem,  azt  a   ragyogóját ! 

Máté.  Ha  ínég  volna  valamim,  amit 
zálogba  tegyek.  De  semmim  sincs. 

Juhász  az  óraláncához  kap.  Hiszen, 
ha  nekem  volna  pénzem  .  .  .  De  je- 
lenleg .  .  .  szégyelem,  igazán. 

Máté  Juhász  óraláncát  fixirozua. 
Ha  órám  volna,  vagy  láncom. 

Juhász  kiveszi  az  óráját.  És  mi  baja 
annak  a  gyereknek? 

MÁTÉ.  Vérszegény.  Angolkóios. 

Juhász.  Szegényke.  Lec^mga  az 
órát  a  láncról. 

Máté  nézi  ezt.  Mert  nem  táplálha- 
tom rendesen. 

Juhász  átadja  neki  az  órát.  Pedig  az 
a  fő,  tejet  adni  neki,  minél  több  tejet. 

Máté  kezében  az  órával.  Mi  ez, 
kérem  ? 

Juhász.  Aranyóra. 

MÁTÉ.  De  kérem  .  .  .  Vissza  akarja 
adni. 

Juhász.  Kérem,  ne  bántson  meg. 
Dulakodva  vele.  Erre  kap  száz  koro- 
nát, azután,  ha  lesz   pénze,   kiváltja, 

Máté.   Ugyan,   kérem ! 

Juhász.  De  tegye  el  kérem.  A  láncot 
is  odaadtam  volna,  de  az  lószörböl  van. 

Máté  siró  hangon,  az  órát  zsehretéve. 
Az  ilyen  emberek  visszaadják  az 
ember  hitét. 

Juhász.  Csak  ne  sírjon,  kérem.  Ha 
tudná,  mit  csinált  velem.  Majd  meg- 
próbálom a  kegyelmes  úrnál  .  .  . 

MÁTÉ^ Annak  van  szíve,  hiszen  én 
beszél tlpl volna  vele,  de  ...  a  kabát- 
ját mutatja  .  .  .  nem  mehetek  így 
elébe !  Ezt  a  kabátot  a  borbély  adta 
kölcsön,  mert  az  egyetlen  kabátomat 
eladtam  a  főpincérnek.  így  nem  me- 
hetek a  gróf  elé ! 

Juhász  megfogja  saját  kabátját.  Ke- 
servesen vigyorog.  Le  fogja  rólam  húzni 
a  kabátot. 

MÁTÉ  odaugrik.  Az  istenért  .  .  . 
csak  nem  akarja  ... 

Juhász.  Nem,  nem.  De  ne  folytassa 
fiam,  mert  lehúzom.  Maga  már  nagyon 
ismer  engem !  Istenem  .  .  .  hogy  ilyen 
nyomor  is  van  a  világon ! 

Máté.  Ön  engem  megjavított.  Ju- 
hász úr.  Sir. 

Juhász.  Szegény,  kedves,  fiatal 
barátom  .  .  .  nem  birom  .  .  .  nem, 
nem  fogom  magát  elveszni  hagyni. 
Nem !  így  még  nem  bántak  el  ve- 
lem !  Bízzék  bennem,  édes  fiam ! 
Emelkedjék  az  élet  sanyaruságai  fölé  ! 
Legyen  jó  és  erős !  Megöleli.  Érzékeny 
hangon.  Én  segíteni  fogoÍMiagán ! 
A  gróf  megjelenik  a  hátsó  ajtóban.  Lesz, 
ahogy  lesz,  de  én  megbocsátok  magá- 
nak ...  és  én  fel  fogom  emeltetni  az 
ön  fizetését ! 

A  gróf  belép. 

Juhász    meglátja  a   grófot,    elereszti 

Mátét.   Máté  odább  lép.  Kis  szünet. 

Gróf.  Na,  ezt  szépen  elcsapta, 
Juhász  úr. 

Juhász  nagy  zavarban.  Kegyelmes 
uram  .  .  . 

Gróf.  Azt  m.ondtam,  tíz  perc  alatt 
végezzen  vele.  Most  hány  óra? 

Juhász  kotorász  a  zsebében.  Megvan 
a  tíz  perc,  kegyelmes  uram. 

Gróf.  Hol  az  órája? 

Juhász  kotorász  a  zsebében.  Nem 
tudom,  kegyelmes  uram. 

Gróf.  Az  előbb  még  megvolt. 
Mátéhoz.  Takarodjék  innen.  Máté 
balra  el.  Neki  adta. 

Juhász  hallgat. 

Gróf^'.  Megbocsátott  neki  és  föl- 
emelte a  fizetését. 

Juhász  hallgat. 

Gróf.  És  ráadásul  nekiadta  az 
aranyóráját.  Amit  tőlem  kapott,  tíz 
évvel  ezelőtt. 

Juhász.  Ha  négyfelé  vág  is  a  ke- 
gyelmes úr,  én  nem  bírom  nézni  a 
szenvedést.  Ha  az  ember  egészen 
belenéz  valakinek  a  lelkébe,  nem  tudja 
elítélni. 

Gróf.  De  hát  minek  néz  bele? 

Juhász.  Mit  csináljak,  ha  mutatja? 

Gróf.  Nem,  Juhász.  Maga  egy 
automata.  Magába  be  kell  dobni  egy 
pár  könnyet  és  kijön  a  megbocsátás. 
Csakhogy  rossz  automata,  mert  nad- 
rággombért is  kiadja  a  csokoládét. 

Juhász.  A  Máté  sorsa  kegyelmes, 
uram  .  .  . 

Gróf.  Az  a  nadrággomb.  Én  mélyen 
el  vagyok  szomorodva,  de  ön  nem 
maradhat  itt.  Én  önnek  nagy  vég- 
kielégítést adok. 

Juhász.  A  kegyelmes  úr  nem  adhat 
nekem  olyan  pénzt,  amit  én  nem  szol- 
gáltam meg. 

Gróf.  Meg  van  ez  szolgálva,  Ju- 
hász, azzal,  hogy  ön  elmegy. 

Juhász.  Éppen  azért. 

Gróf.  Behozom  én  ezt  azon,  hogy 
visszakeserítem  a  sajtot. 

Juhász.  Énnekem  még  sohse  fizet- 
tek azért,  hogy  elmenjek.  Megyek  én 
ingyen  is. 

Gróf  dühösen.  De  így  nem  engedem 
el!  Mondom,  hogy  magánál  nem  szu- 
peiálnak  a  rendes  módszerek !  Más  az 
ön  helyében  már  nem  is  volna  itt ! 
De  ön  .  .  .  kiáltva  .  .  .  Dobjam  ki  azért, 
mert  könyörületes  és  lágyszívű? 

Juhász.  Csakis  ezért  tessék  kidobni. 
Igaza  van  ...  a  lágy  szívemmel  tönkre- 
teszem a  gazdaságot.  Ne  tessék  kí- 
mélni engem,  igazán  nem  érdemes. 

Gróf  mint  fent.  Maga  kitűnő  ember, 
csak  egy  más  emberiség  kellene  maga 
köré ! 

Juhász'  kedvesen.  Ne  tessék  kínozni 
magát,  kegyelmes  uram,  nem  tudom 
nézni,  hogy  így  kínozza  magát  .  .  . 
én  elrontom  a  sajtexportot,  tetszik 
mondani.   Tessék  kidobni  a  Juhászt. 

Gróf  mint  fent.  Én  is  tudom,  milyen 
kéj  az,  megbocsátani.  De  az  ember 
férfi  és  nem  kéjenc. 

Juhász.  Tessék  útjára  engedni  a 
szegény  vándort.  Igaza  van.  Aki  ilyen 
súlyos  terhet  cipel  egy  életen  végig, 

egy  túlérzékeny  szívet,  az  nem  való 
üzletbe,  gazdaságba.  Belátom  én  ezt, 
kérem. 

Gróf  kiáltva.  Ne  nézzem  rám,  ké- 
rem !  Ez  borzasztó !  Azzal  a  feltett 
szándékkal  léptem  ide  be,  hogy  egy 
perc  alatt  hidegen  elküldöm.  Még 
dühösebben.  Ez  borzasztó.  Most  én 
vagyok  a  Juhász !  Ordít.  Dobjam  ki, 
mert  magához  öleli  a  nyomorultakat? 

Juhász.  Hogyne.  Az  ilyen  ember  csak 
árt.  Rosszabb  az  ilyen,  mint  száz 
lusta  hivatalnok.  Ki  vele,  hogy  a 
lába  se  érje  a  földet. 

Gróf.  Mit  beszél !  Mit  gondol  fe- 
lölem? Az  én  családom  kilencszáz  év 
óta  keresztény.  Hát  mi  vagyok  én? 
Hóhér  vagyok?  Az  én  családomban 
húsz  püspök  volt,  nekem  kellett  volna 
lenni  a  huszonegyediknek !  És  hogy 
néz  rám ! 

Juhász,  Majd  meghúzódom  valahol 
és  ott  várom  be  a  pénzemet  .  .  .  Ber- 
linből. A  szememtől  se  tessék  befolyá- 

soltatni  magát.  Pardon  .  .  .  Hátat  for- 
dít neki. 

Gróf.  És  ez  a  bizalom !  Ez  az 
optimizmus !  Hozzája  lép.  Magából  a 
gyermekkor  minden  naivsága  sugár- 
zik .  .  .  Már  rám  nézhet  .  .  .  maga  jó 
bolond  .  .  .  Juhász  ránéz  maga  vén 
bárány  .  .  .  magával  úgyse  lehet  egye- 
bet csinálni,  mint  .  .  .  megölelni,  ahogy 
az  ember  egy  gyereket  magához  szo- 
rít..  .  Megöleli. 

Paula  jobbról  belép. 

Gróf  elereszti  Juhászt.  Kis  szünet. 
Én  is  kitűnő  elcsapó  vagyok.  Juhász- 
hoz. Menjen,  fiam  .  .  .  menjen  a  galam- 
bokhoz ...  és  mondja  meg  nekik, 
hogy  az  öreg  úr  se  tudta  megenni  a 
személyes  ismerősét. 

Juhász  Paulához  megy,  kezet  fog 
vele  és  balra  büszkén  el. 

Paula.  Ha  egy  pillanattal  később 
jövök  be,  meg  is  csókolta  volna. 

Gróf.  Nincs  kizárva.  Nem  bírok 
vele.  Nem  hittem,  napsugár,  hogy 
ennyit  fogok  még  küzdeni  magáért. 

Paula.  Mialatt  maga  küzdött,  ne- 
kem jutott  eszembe  valami. 

Gróf,  Nos? 

Paula.  Egy  módszer,  amivel  ezen 
az  egész  bajon  segíteni  lehet.  Félek, 
hogy  úgy  küldi  el,  hogy  fájni  fog 
neki.  Törtem  a  fejemet  .  .  .  hogy  ki- 
eszeljek valami  gyöngéd  módot  és 
most  azt  hiszem,  megvan.  Ha  ügye- 
sen csinálja.  Juhász  úr  még  ma 
örökre  eltávozik  innen,  még  pedig 
boldogan. 

Gróf.  Istenem,  hát  lehetséges  ez? 

Paula.  Oh,  igen.  De  pénzbe  kerül. 
Sok  pénzbe. 

Gróf.  Bánom  is  én.  Egy  millióig 
elmegyek. 

Paula.  Annyi  nem  kell.  Juhász  úr 
ötvenegyezer  korináért  visszakapja 
az  üzletét. 

Gróf.  Ugyan,  édesem  .  ,  . 

Paula.  Várjon,  várjon.  A  pénzt 
nem  ön  adja  neki. 

Gróf.  Hát  ki? 

Paula.  Az,  akitől  várja.  Az  a 
Mezei  Oszkár.  Azt  mondjuk,  hogy  ö 
küldi  neki  Berlinből. 

Gróf.  Kezdem  érteni.  Ez  nem 
rossz. 

Paula.  A  pénztáros  beküld  neki 
ötvenegyezer  koronát  és  csinál  hozzá 
egy  írást,  amiben  az  van,  hogy  ezt 
a  pénzt  a  Mezei  Oszkár  küldte  neki 
egy  berlini  bank  útján. 

~  Gróf  örömmel.  Ha  ö  megkapja  ezt 
a  pénzt .  .  . 

Paula.  Vissza  kell  mennie  Pestre... 
a  hitelezőit  kifizetni,  a  boltját  vissza- 
venni ...  és  ottmarad. 

Gróf.  Nagyszerű.  Milyen  gyön- 
géd .  .  .  igazi  asszonyi  gondolat  .  .  . 
Es  lehetne  ezt  .  .  .  most  mindjárt? 

Paula.  Csak  annyi  idő  kell,  amíg 
a  pénztáros  fabrikál  egy  ilyen  levelet. 
Tíz  perc. 

Gróf  boldogan.  Tíz  perc  !  Tíz  perc 
múlva  a  Juhásznál  lesz  a  pénz.  Bol- 
dog vagyok,  kislány,  nemcsak  azért, 
mert  ilyen  okos,  hanem,  mert  ebből 
azt  látom,  maga  is  szabadulni  akar 
tőle. 

Paula.  Szabadulni,  ez  csúnya  szó. 

Gróf.  Hogy  én  türelmetlen  vagyok, 
az  természetes.  De  hogy  maga  is  .  .  . 
kezd  ...  ez  boldoggá  tesz. 

Paula.  Nem,  ez  talán  még  nem  az... 
Inkább  az,  hogy  megzavar  ez  a  derék 
ember  .  .  .  egészen  felforgat  ez  a 
hősies  küzdelme  ...  És  a  lelkiismere- 
tem bánt.  Ha  már  el  kell  mennie, 
úgy  menjen  el,  hogy  neki  is  jó  legyen. 
Csak,  kérem  ügyesen  csinálják,  hogy 
lie  veg3^en  észre  semmit. 

Gróf.  Már  megyek  is  a  pénztáros- 
hoz. Bízza  csak  rám.  Azonnal  meg- 
csinálják az  írást  és  pénzben  kapja 
az  összeget  .  .  .  készpénzben  .  .  .  azon- 
nal .  .  .  Megengedi,  hogy  a  kezét  meg- 
csókoljam ? 

Paula.  Igen. 

Gróf  kezet  csókol.  És  a  homlokát... 
ezt  a  szép  okos  homlokot  .  .  . 

Paula.  Nem  lesz  sok  egyszerre? 

Gróf.  Drága  .  .  .  aranyos  .  .  .  Meg 
akarja  csókolni  a  homlokát. 

Juhász  belép. 

Juhász  halról.  Az  összes  galambok 
elrepültek  valahova. 

Gróf  vígan.  Nem  baj,  Juhász,  majd 
visszajönnek.  Balra  el. 

Szünet. 

Juhász.  Hozzányúlt.  Hozzányúlt  a 
kezével. 

Paula.  Kezet  csókolt. 

Juhász.  Az  arcán?  Ha  nem  nyitok 
be,  az  arcán  is  kezet  csókolt  volna. 
Most  már  a  testét  is  érinti. 

Paula.  A  testemet.  Micsoda  szó  ez, 
kérem  ? 

Juhász.  Paulácska  ...  ez  nem  megy 
tovább.  Én  nem  bírom  a  lelkiismere- 

tem  nyomását.  Nekem  a  jóisten  egy 
nagyv  kövér  lelkiismeretet  adott,  aki 
álmatlanságban  is  szenved.  Folyton 
ébren  van  és  mindig  rajtam  ül,  úgy, 
hogy  a  csontjaim  ropognak  belé.  Én 
ezt  nem  bírom.  Eddig  nem  szóltam, 
de  most  megmondom :  maga  végső 
veszedelemben  van,  szegény  gyei*me- 
kem. 

Paula.  Ugyan  micsoda  túlzás  ez !  ? 

Juhász.  Ez  a  zsarnok  .  .  .  igenis  ki- 
mondom ...  a  szeretőjévé  akarja 
tenni . 

Paula.  Az  kettőn  álL  Juhász  úr. 

Juhász.  Előbb  kettőn  áll,  —  aztán 
egyen  múlik.  Én  látok  itt  mindent  és 
úgy  kínlódom,  mint  egy  kutya.  Észre 
se  veszi,  fiam,  mit  csinál  magával. 

Paula.  Finom,  úri  módon  beszél 
velem. 

Juhász.  Ez  a  borzasztó  a  gazdag 
embereknél,  ez  az  úri  modor.  Ez 
olyan  finoman  száladzik,  csavarodik, 
mint  a  selyemszál  a  kis  szürke  selyera- 

bogár  köré,  —  az  ilyen  szegény  lány 
nem.  is  tudja,  csak  egyszerre  azon 
veszi  magát  észre,  hogy  —  selyembe 
van  öltözve.  Én  ezt  nem  bírom.  A 
gróf  meg  érzi .  hogy  én  vagyok  az  aka- 
dály, hát  ki  akar  engem  innen  dobni. 

Paula.  Ug^'^an !  Hisz  úgy  szereti, 
mint  a  fiát.  Az  előbb  is  megölelte. 

Juhász.  Mindegy.  Én  innen  repülni 
fogok,  tudom.  És  ha  arra  gondolok, 
hogy  én  nem  leszek  itt  és  maga 
milyen  tapasztalatlan  .  .  .  Nem,  édes 
fiam.  Fülöp  úr  táviratozott,  hogy  ma 
délben  meglátogat.  Vele  fogok  Pestre 
menni.  Elmegyek,  mielőtt  kidobnak. 
De  maga  is  velem  jön. 

Paula.  Én? 

Juhász,  El  kell  mennünk  innen. 
Mi  ügyetlen,  szegény  emberek  va- 
gyunk, ö  meg  gazdag,  erőszakos  és 
ügyes. 

Paula.  Erőszakos? 

Juhász  megijedve.  Hogyan,  Pau- 
lácska?  Mi  ez?  Maga  még  védi? 

Paula.  Nem  védem,  mert  nem 
tudom,  mi  a  bűne. 

Juhász.  Nem  tudja,  mi  a  bűne? 
Összecsapja  a  kezét.  Hát  nem  hallja 
az  udvarlását,  az  ajánlatait?  Én  még 
itt  a  másik  szobában  is  hallom  !  Lá- 
tott már  kis  madarat  az  oroszlán- 
ketrecben, mikor  olyan  kedvesen  ug- 
rál? .  .  . 

Paula.  Nem. 

JUHÁSZ.  Én  se  láttam,  de  az  épep 
ilyen  lehet.  Megyünk  innen,  fiam, 
megyünk  mind  a  ketten. 

Paula.  Ne  haragudjék,  Juhász  úr, 
én  régóta  ismerem  önt,  mindig  túlzó 
volt  a  jóságában.  Ne  haragudjék,  de 
most  is  túloz. 

Juhász.  Maga  itt  akar  maradni? 

Paula.  Ne  így  mondja.  Nem  látok 
okot  arra,  hogy  elmenjek. 

Juhász.  Akkor  édesem  .  .  .  azért 
vagyok  én  tapasztalt  férfi,  hogy  ne 
sokat  kérdezzem  magát  ...  Ne  ijed- 
jen   meg,    most    nagyot    mondok  .  .  . 

édes  fiam,  én  magát  innen  egyszerűen 
el  fogom  vinni. 

Paula.  Ez  nagyon  kedves,  Juhász 
úr,  de  ne  vegye  rossz  néven,  ehhez 
önnek  nincs  joga. 

Juhász.  Nincs  jogom?  Önt,  akit  én 
hoztam  ide  buta  fejjel  a  veszede- 
lembe? .  .  . 

Paula.  Honnan  tudja,  hogy  ön 
hozott  ide?  Hátha  .  .  .  magamtól  jöt- 
tem? 

Juhász.  Szent  isten  .  .  .  hát  én  ezt 
kezdem  nem  érteni,  Paulácska  .  .  • 
Ügy  látszik,  későn  jöttem  .  .  .  előbb 
kellett  volna  .  .  .  most  már,  úgy 
látom,  megmérgezte  magát  avval  a 
cukros  méreggel  .  .  .  Elkéstem  egy 
kicsit  ...  de  csak  egy  kicsit  késtem 
el  .  .  .  Még  maga  engem  sohse  látott 
erélyesnek,  nem  is  voltam  az  soha. 
De  most,  Paula  .  .  .  nekidurálja  ma- 
gát most  szent  küldetésben  érzem 
magam  ...  és  kijelentem,  hogy  azon- 
nal, de  azonnal  itt  fogja  hagyni  ezt 

a  házat  és  velem  jön.  Ha  vonakodik, 
erőszakkal  viszem  el. 

Paula.  Még  egyszer  mondom,  ehhez 
nincs  joga. 

Juhász.  De  van. 

Paula.  Kicsoda  ön  ?  Apám  ?  Anyám  ? 
Gyámom  ? 

Juhász.  Én  ...  én  .  .  . 

Paula.  Ön  a  főnököm  \olt  ...  ön 
egy  áldott  jó  ember  ...  és  ezenkívül? 

Juhász.  Szeretem  magát,  kis  Panla. 

Paula.  A  szeretet  címén?  .  .  . 

Juhász.  Nem,  Paula.  Nem  a  szere- 
tet címén.  Szünet.  Én  szerelmes  va- 
gyok magába,  kis  Paula.  Szünet. 
Azért  mertem  ilyeneket  mondani. 

Szünet. 

Paula.  Kedves  jó  Juhász  úr. 

Juhász.  Tudniillik  ...  én  ...  én  egy 
svindler  vagyok,  Paulácska.  Eleinte 
nem  voltam  az,  mert  becsülettel  őriz- 
tem .  .  .  önzetlenül.  És  igazán  csak  a 
lelkiismeretem    küldött   sétálni     éjjel 

a  gróf  ablaka  alá.  Fáradt  voltam, 
álmos  voltam,  de  ott  voltam  az  ablak 
alatt,  kötelességből  .  .  .  'Aztán  lassan 
kezdtem  észrevenni,  hogy  szívesen 
megyek  oda  virrasztani  ...  és  se 
fáradt,  se  álmos  nem  vagyok  .  .  .  így 
változott  meg  a  dolog  és  én  most 
már  egy  szegény  svindler  vagyok,  aki 
még  mindég  a  régi  nótát  fújja  ...  De 
most  már  azért  fújom,  mert  .  .  .  sze- 
relmes vagyok.  Most  aztán  .  ,  .  elküld - 
het,  ha  akar. 

Paula.  De  Juhász  úr .  .  .  nem 
tudom  .  .  .  nem  is  tudom  mit  mond- 
jak. 

Juhász,  őriztem,  őriztem  ...  de 
egy  nőt  őrizni  ...  és  félteni  egy  férfi- 
től .  .  .  anélkül,  hogy  az  ember  végül 
féltékennyé  ne  váljék,  ahhoz  vagy 
apának  kell  lenni,  vagy  eunuchnak. 
Most  kezdem  érteni  a  törököket.  Okos 
emberek  azok ! 

Paula.  Milyen  furcsa  ez,  Juhász  úr.. 

Juhász.  Nem   érezte   meg   rajtam  ? 

Paula.  Lehet,  hogy  éreztem  .  .  . 
de  nem  hittem.  Drága  jó  Juhász  úr  .  .  . 
nekem  boldognak  kellene  lennem, 
hogy  egy  ilyen  ember,  mint  maga  .  .  . 
ezt  mondja  nekem. 

Juhász.  Nem  akartam  ...  de  ki- 
buggyant belőlem  . . .  mert  azt  mondta, 
hogy  nincs  jogom.  Hát  becsületesen 
megmondtam  mindent. 

Paula.  Milyen  furcsa  ,  .  .  hogy  egy- 
szerre ilyen  csöndesen  beszél. 

Juhász.  Amíg  csaló  voltam,  kiabál- 
tam. De  a  tisztességes  emberek  csen- 
desen beszélnek.  És  .  .  .  nagyon  csen- 
desen mondom,  kis  Paula  .  .  .  jöjjön 
el  velem  ...  ha  akar ...  a  felesé- 
gemnek. 

Szünet. 

Juhász.  Nem  is  felel? 
Paula.  Éji  is  csaló  voltam,  Juhász 
úr. 
Juhász.  Maga? 
Paula.  Nem  bírom  ezt,  Juhász  úr... 

én  nem  csalhatom  magát  tovább. 
Én  azért  vagyok  itt,  én  azért  akarok 
itt  maradni  .  .  .  mert  gonosz  és  rom- 
lott vagyok  ...  én  megutáltam  a  nyo- 
mort, Juhász  úr,  én  élni  akarok,  élni 
akarok  .  .  .  Nem  akarok  a  kis  boltok 
mögött  .  .  .  meg  a  sötét  irodákban 
kínlódni.  Én  tele  vagyok  élettel. 
Juhász  úr  .  .  .  drága  jó  Juhász  úr  .  .  . 
én  fiatal  vagyok  és  szép  vagyok  .  ,  . 
én  nagyszerűen  akarok  élni  ...  én 
gyönyörű  selymekben  9  karok  járni  .  .  . 
messzire  utazni  .  .  .  szép  zenéket  hal- 
lani .  .  .  tengert  látni  .  .  .  Én  addig 
gondolkoztam  a  boltban,  amíg  így 
elromlottam,  aranyos  Juhász  úr  .  .  . 
Rossz  vagyok  ...  és  szinte  csudá- 
lom, hogy  most  úgy  fáj  a  szívem  ,  .  . 
nem  is  tudtam,  hogy  így  fog  fájni, 
ha  egyszer  magának  ezt  mind  be- 
vallom. 

Juhász.  Szereti  ...  a  kegyelmes 
urat. 

Paula.  Nem. 

148 


URl    DIVAT. 


Juhász.  Megmondhatja  .  .  .  most 
már  megmondhatja. 

Paula.  Ő  nekem  most  még  .  .  .  nem 
férfi,  ő  nekem  most  még  csak  az  élet 
kapuja  .  .  .  Finom  és  gyöngéd,  és 
gazdag,  drága  Juhász  úr,  gazdag, 
gazdag  .  ,  .  Juhász  vállára  hajol,  szé- 
gyenkezve, mint  egy  gyerek. 

Juhász  elfogódottan.  Én  .  .  .  dolgozni 
fogok  .  .  .  dolgoznám  .  .  .  elmennék 
segédnek  .  .  .  igyekezni  fogok  .  .  .gyűj- 
teni fogok  ...  és  vállalkozni  fogok  .  .  . 
vannak  emberek,  akikhez  fordul- 
hatok, csinálunk  valamit  .  .  .  Iste- 
nem .  ,  .  milyen  szégyen  szegénynek 
lenni. 

Paula.  Ne  mondja  ezt.  Az  olyan 
szép,  hogy  maga  szegény. 

Juhász.  A  szegénység  lehet  szép  is, 
de  nem  férfias  dolog.  De  ha  maga 
velem  jönne  ...  én  még  nagyon-na- 
gyon gazdag  ember  lehetnék.  Dol- 
gozni, kínlódni,  gyűjteni  magáért,  kis 
Paula  ...  A  régi  lovagok  meghaltak 

a  nőért,  akit  szerettek  ...  én  majd  a 
takarékba  rakok. 

Paula.  És  mire  valamire  visszük... 
mi  leszek  én  már  akkor? 

Kopogtatnak. 

Juhász.  Tessék. 

SÁNTHA  balról  belép,  egy  bovitékkal 
és  két  írással.  Bocsánatot  kérek, 
Juhász  úr.  A  pénztáros  úr  küldi  ezt. 
Alá  kell  írni. 

Juhász.    Kérem  .  .  .    rögtön    jövök. 

SÁNTHA.  De  csak  ezt  kell  átvenni. 

Juhász.  Kérem,  látja,  hogy  most  el 
vagyok  foglalva,  hagyjon  most.  Tessék 
megmondani  a  pénztáros  úrnak,  rög- 
tön bejövök  hozzá. 

SÁNTHA.  Nem  kell,  kérem.  Csak  ezt 
kell  átvenni  és  aláírni.   Átadja. 

Juhász.  Ejnye  kérem  .  .  .  Megnézi. 
Nem  tévedés  ez? 

SÁNTHA.   Ott  az  írás. 

Juhász    olvassa:    «...  berlini  .  .  . 
Deutsche   Bank   útján  ...   a    Magyar 

Ori  divat.  thá  lü 


URI    DIVAT. 


Általános  Hitelbankhoz  .  .  .  gróf  Reh- 
bom-uradalom  .  .  .  Juhász  Péter  úr 
számlájára  .  .  .  Mezei  Oszkár  úrtól, 
Berlin  .  .  .i>  Leereszti  a  levelet.  Le  kell 
ülnöm,  Sántha  úr.  Leül,  fáradtan  újra 
a  szeme  elé  tartja  az  írást.  «...  Oszkár, 
úrtól  .  .  .  Berlin  .  .  .  ötvenegyezer  ko- 
rona ...»  A  nyitott  borítékba  belenéz. 
Istenem,  kedves  Sántha  úr  .  .  .  úgy-e, 
úgy-e  —  mondtam  ?  .  .  .  Ügy-e  mindig 
mondtam?  Űgy-e  bíztam?  Ügy-e  ki- 
nevettek ? 

Sántha.  Tessék  ezt  aláírni. 

Juhász  kábultan.  Hogyne.  Aláírja. 

Sántha  elveszi  az  aláirt  papirt,  egy 
másikat  otthagy.  Ez  itt  marad.  Indul. 

Juhász.  Hova  megy? 

SÁNTHA.    Visszaviszem    a    nyugtát. 

Juhász.  De  hát  ...  ne  hagyjon  itt 
így  ...  a  nagy  örömömben  .  .  .  kotor 
a  borítékban.  Fogadjon  el  kétszáz 
koronát  .  .  . 

SÁNTHA.  De  uram ! 

Juhász  kotorászva.  Ötszázat ! 

SÁNTHA.  Hova  gondol,  uram!  El 
balra. 

Szünet. 

Juhász  balról  áll,  Paula  jobbról, 
távol  tőle.  Most  Juhász  lassan  Paulára 
néz. 

Juhász.  Paula  kisasszony  .  .  .  mit 
szól?  Nézze  .  .  . 

Paula.  Az  Oszkár  .  ,  .  mégis  .  .  . 

Juhász.  Űgy-e? 

Paula.  Nem  hittem  volna. 

Juhász.  Űgy-e?  És  milyen  jókor, 
Paula. 

Paula.  Alig  négy  hónap  után. 

Juhász.  De  hogy  most  .  .  .  ép  ma  .  .  . 

Paula.  Mégis  .  .  .  volt  benne  be- 
csület. 

Juhász.  De  hogy  ép  mcst  .  .  .  nem 
érti?  Drága  Paula  kisasszony,  hát 
jöhetett  volna  ez  a  rongyos  pénz 
jobbkor,  mint  épen  ebben  a  percben? 
Közeledik  feléje.  Tegyen  boldoggá, 
Paula  ...  Itt  van  most  a  kezemben 

minden :  a  gyönyörű  selyem,  utazás, 
a  tenger  .  .  .  Most  én  is  gazdag  ember 
vagyok.  Fogadja  ezt  el  tőlem. 

Paula.  Juhász  úr  ...  a  hitelezői  .  .  . 
az  üzlete ! 

Juhász.  Kell  is  nekem  a  bolt, 
Paula !  Nekem  az  kell,  hogy  maga 
úgy  éljen,  ahogy  kitervelte  .  .  .  nagy- 
szerűen éljen  .  .  .  Nézze :  itt  van,  a 
magáé !  Ha  maga  olyan  okos  .  .  . 
hogy  nem  akar  boltosné  lenni,  ha 
magának  csak  ez  kell,  hát  most 
mivel  különb  a  kegyelmes  úr,  mint  én  ? 

Paula.  Ne  is  mondja  .  .  .  hiszen  ez 
a  pénz  a  maga  boltja,  a  maga  kenyere, 
a  jövője  .  .  . 

Juhász.  Vegye  el,  édes  fiam  .  .  . 
majd  jön  utána  a  többi  is  .  .  .  lesz 
kétszer  enn^d,  százszor  ennyi  .  .  .  Most 
már  lesz,  ha  egyszer  elkezd  jönni !  .  .  . 
Vigyék  el  a  boltomat  a  hitelezők  .  .  . 
de  maga  legyen  az  enyém  .  .  .  költse 
ezt  el  ...  A  kezébe  erőszakolja.  így  .  .  . 
szorítsa  össze  az  ujjait  .  .  .  most  nem 

kell  magának  senki  pénze  .  .  .  most 
maga  is  gazdag  ...  és  én  is  ..  .  Én 
mindenemet  odaadom  magának,  — 
ezt  csinálja  utánam  a  kegyelmes  úr, 
ha  olyan  nagy  gavallér. 

Paula  bámulva,  mélyen  meghatva 
áll,  kezében  a  pénzzel.  De  hát  .  .  . 
hogyan  .  .  .  hogy  képzeli  ezt? 

Juhász.  Ügy,  hogy  most  aztán 
rögtön  megyünk. 

Paula  némán  nyújtja  feléje  a  pénzt. 

Juhász.  Egy  percig  se  maradunk, 
a  déli  vonattal  megyünk.  Drága 
fiam  ...  én  látom,  hogy  magát  meg- 
mentettem .  .  .  látom  a  szeméből  .  .  . 
látom  a  könnyeiből  .  .  .  most  aztán 
megyek  a  holmimért  .  .  .  csak  a  kala- 
pom kell  .  .  .  mindent  itthagyok,  csak 
innen  gyerünk  ...  és  engedje  meg 
nekem,  hogy  ezt  a  könnyet,  ezt  az 
első  könnyet,  ami  a  megtisztulást  je- 
lenti .  .  .  hogy  ezt  lecsókoljam  arról 
a  szép  szeméről  .  .  .  Hozzája  lép. 
A  gróf  belép.  Szünet. 

Gróf.  Na,  csakhogy  egyszer  én  is. 

Juhász.  Kegyelmes  uram,  nagyon 
jó  hírt  mondok.  A  déli  vonattal  el- 
utazom innen  örökre  ...  és  ...  és 
,  .  .  és  .  .  .  a  többit  majd  elmondja 
a  kisasszony !  Sietve  el  hátul,  boldo- 
gan, büszhón. 

Szünet. 

Gróf.  Mi  az?  Mi  van  a  Juhásszal? 

Paula  mutatja  a  pénzt. 

Gróf.  Nem  értem. 

Paula.  A  pénz  .  .  .  amit  beküldött 
neki  ...  itt  van.  Nekem  adta. 

Gróf.  Nem  értem. 

Paula.  Nekem  ajándékozta. 

Gróf.  Mondtam,  úgy-e,  hogy  sze- 
relmes magába. 

Paula.  Istenem  .  .  .  Nyújtja  a  pénzt 
a  gróf  felé. 

Gróf.  Mi  az?  Mit  akar? 

Paula.  Ez  ...  az  öné .  .  . 

Gróf.  Pardon.  Ez  a  Juhászé  volt .    . 

és  ha  önnek  adta  ...  és  ha  ön  el- 
fogadta .  .  . 

Paula.  Dehogy  fogadtam  el  .  .  . 
csak  nem  tudok  szólni  még  most  se  .  .  . 
Az  egész  életét,  a  boltját,  a  jövőjét, 
a  neve  becsületét  jelenti  ez  a  pénz  .  .  . 
és  úgy  adta  ide,  mint  egy  krajcárt. 
Én  nem  is  tudtam  .  .  ,  sohse  tudtam, 
hogy  így  lehet  szeretni  .  .  .  ilyen  na- 
gyon .  .  . 

Gróf,  Édes  fiam,  épen  ezért,  ezt 
nem  lehet  tőle  elfogadni. 

Paula.  Hogyne  .  .  .  hiszen  vissza- 
adom neki. 

Gróf.  Azt  nem.  Mert  akkor  megint 
odaadja  magának,  vagy  összetépi. 
Mondtam  én,  hogy  ez  szerelmes,  úgy-e. 
Hanem  azonnal  el  kell  küldetni,  táv- 
iratilag a  hitelezők  ügyvédjének.  Ott 
aztán  jó  helyen  van.  Erőszakkal  kell 
neki  visszaadni  a  boltját,  ha  máskép 
nem  megy. 

Paula.  Igaza  van.  Persze,  hogy  ezt 
kell.  Azonnal  viszem  a  pénztároshoz... 

hogy  rögtön  küldje  el  .  .  .  Istenem  .  .  . 
milyen  rossz  volt  ez  az  ötlet.  De 
így  .  .  .   visszakapja,   ez  jó  lesz  .  .  . 

Gróf  ránéz.  Maga  sírt,  Paula? 

Paula,  Nem  nevettem,  kegyelmes 
uram.  Ez  a  meglepetés  ...  ez  az  ön- 
feláldozás .  .  és  az  én  rosszaságom  .  .  . 
és  az  ö  büszkesége  ...  és  ahogy  meg- 
csaltuk, becsaptuk  ,  .  . 

Juhász  belép. 

Juhász  hátul  jön,  kezében  kalap. 
Kegyelmes  uram  .  .  .  már  bizonyára 
tud  mindent. 

Paula  jobbra  el. 

Gróf.  Nem,  Juhász,  csak  annyit 
tudok,  hogy  megjött  a  pénze  Berlinből. 

Juhász.  Hála  Istennek,  megjött. 
Ép  a  kellő  pillanatban.  Épen  akkor, 
amikor  egy  ártatlan,  szegény  lányt 
meg  kellett  vele  menteni  a  kegyelmes 
úr    pénzétől.    És    most    már    merek 

lélegzeni  és  merek  beszélni,  kegyelmes 
uram,  mert  most  már  ez  a  lány  nem 
az  a  senki,  akit  meg  lehet  vásárolni, 
akit  el  lehet  kábítani,  —  mert  most 
én  kivettem  a  puskát  a  kegyelmes  úr 
kezéből,  mert  megjött  a  pénzem,  az 
én  pénzem,  az  én  keserves  munkával 
keresett  pénzem  és  most  ehhöl  lesz 
Paris  és  hajó  és  tenger  és  Spanyol- 
ország, —  és  nem  a  kegyelmes  úr 
pénzéből ! 

GiiŐF  gúnyosan.  Ha  így  van,  nagyon 
szép. 

Juhász.  És  én  megköszönöm  alássan 
a  kegyelmes  úr  jóságát  és  búcsút 
veszek  ettől  a  szép  fényes  háztól, 
mert  még  ez  órában  megyek  innen  és 
viszem  magammal  a  lányt  is. 

Gróf.  A  kis  Paula  magával  megy? 

Juhász.  Igenis,  kegyelmes  uram. 

Gróf,  Maga  a  pénzét  a  kis  Paula 
nak  adta? 

Juhász.  Azt  csinálok  vele,  amit 
akarok.    Vagyok    én   olyan    gavallér, 

mint  a  kegyelmes  úr,  csak  pénzem 
nem  volt  eddig  hozzá.   Pardon. 

Gróf.  Kedves  Juhász,  maga  egy 
erős  hangot  kezd  megütni  .  .  .  Csak 
azért  szólok,  mert  olyan  létrán  mászik 
felfelé,  amelyikről  fájdalmas  lenne  le- 
esni. Maga  még  nem  tudja,  hogy  a 
kislány  elfogadta-e  ezt  a  maga  szép 
áldozatát. 

Juhász.  Neki  adtam  .  .  .  nála  van... 

Gróf.  Hogy  nála  van-e,  az  ebben 
a  percben  már  nem  is  olyan  bizonyos. 

Paula  belép. 

Juhász.  Nem  értem,  kérem  .  .  . 

Gróf.  Talán  legjobb,  ha  meg- 
kérdezi. 

Juhász.  Paula  kisasszony  ...  a  ke- 
gyelmes úr  valamit  mondott  itt  .  .  . 
amit  én  nem  értek. 

Paula.  Kérem  .  ,  .  drága  Juhász 
úr  .  .  .  én  nem  tehettem  másként  .  .  . 
maga  be  fogja  látni,  hogy  nagyon 
hirtelenül  cselekedett ...  ez  az  egész 

dolog  olyan  gyorsan  jött  .  .  .  úgy  meg- 
lepett bennünket  ,  .  Én  a  maga 
könnyelműségét  jóvá  tettem,  Juhász 
úr. 

Juhász.  Mit  csinált? 

Paula  Én  az  ön  pénzét  ...  el- 
küldöttem Pestre  .  .  .  táviratilag  .  .  . 
doktor  Singernek  ...  az  ön  hitelezői 
számára. 

Szünet.  A  gróf  lábujjhegyen  el,  hátul. 

Paula.  Nem  hagyott  szóhoz  jutni 
az  imént.  De  én  nem  fogadhatom 
el  önnek  .  .  .  így  ...  az  egész  életét. 
A  vérét  nem  vehetem  ,  .  .  Engem 
minden  nő  megirigyelhet  azért,  amit 
maga  velem  tesz  ...  de  én  nem  tehe- 
tem magát  tönkre  azért,  amiért  szeret. 

Juhász  rosszat  sejtve.  Hát  így  va- 
gyunk ! 

Szünet,  kopogtatnak. 

SÁNTHA  halról  helép,  mögötte  belép 
Fülöp  úr.  Tessék,  kérem  itt  van.  El. 

FÜLÖP.  Jónapot  kívánok,  főnök  úr. 
Meg  tetszett  kapni  a  táviratomat? 
Meghajlik  Paula  felé. 

Juhász.  Megkaptam,  Fülöp.  Hozta 
Isten. 

FÜLÖP.  A  kegyelmes  úrral  talál- 
koztam a  kertben,  ö  mondta,  hogy 
itt  keressem.  Bocsánat,  ha  zavarom. 

Juhász.  Nem  zavar,  Fülöp.  Én 
most  épen  búcsúzom  a  kisasszonytól. 

Paula.  Haragszik  még  rám,  Fülöp 
úr? 

Fülöp.  Igen,  kérem.  Juhászhoz. 
Örülök,  mert  hallom,  hogy  utazni 
készül.  Én  is  azért  jöttem,  hogy  Pestre 
vigyem,  legalább  egy  napra. 

Paula.  Hogy  megy  a  kis  bolt? 

Fülöp  rá  se  néz.  "Ez  az  épen,  főnök 
úr.  Remélem,  nem  esik  rosszul,  ha 
megmondom  .  .  .  bizony  a  kis  bolt 
kitűnően  megy.  Az  új  üzletvezető  .  .  . 

Juhász.  A  Geiringer  úr. 

Fülöp.  Igen  ...  a  Geiringer  úr 
igen  kíméletlenül  inkasszál,  de  rendet 

tart.  És  épen  ö  miatta  jöttem,  főnök 
úr.  Ez  a  Geiringer  úr  beleszeretett  az 
üzletbe  és  most  meg  akarja  kaparítani. 
Addig  vigyázott  rá,  míg  megszerette. 

Juhász.  Már  ez  így  szokott  lenni. 
Elég  baj. 

FÜLÖP.  Hát  kérem,  mikor  ez  a 
Geiringer  úr  most  megtudta,  hogy 
az  Oszkárék  tönkrementek  Berlinben^ 
akkor  fogta  magát  .  .  . 

Juhász.  Pardon.  Mit  tudott  meg 
Geiringer  úr? 

Fülöp.  Hogy  az  Oszkárék  tönkre- 
mentek, hát  azonnal  elszaladt  dr.  Sin- 
gerhez  .  .  . 

Juhász  izgatottan.  Várjunk,  kérem, 
egy  kicsit.  Maga  azt  mondja,  hogy 
az  Oszkárék  Berlinben  tönkrementek. 

Fülöp.  Hogyan,  ön  ezt  nem  tudta? 

Juhász  Paulára  néz.  Nem. 

Fülöp.  Akkor  .  .  .  sajnálom,  hogy 
tőlem  hallotta  először  ...  de  Pesten 
mindenki  tudja. 

Juhász.  Mondja,  kérem,  biztos  ez? 

FÜLÖP.  Az  asszony  már  két  hete 
Pesten  van  az  anyjánál,  az  Oszkárt 
meg  mindennap  látom. 

Juhász.  Szétváltak? 

FÜLÖP.  Nem.  De  úgy  tönkrementek, 
hogy  kénytelen  az  asszony  anyjánál 
lakni. 

Juhász.  Fülöp  úr,  ha  ez  így  van, 
akkor  itt  mi  valami  rettenetes  téve- 
déssel állunk  szemben.  Paulára  néz, 
írást  vesz  elő,  Fülöpnek  adja.  Olvassa 
ezt  el. 

Paula.  Én  magukra  hagyom  önöket. 
Indul. 

Juhász  megfogja  a  kezét.  Nem,  Paula, 
most  az  egyszer  itt  marad. 

Fülöp  átfutva  az  írást.  «...  A 
Deutsche  Bank  .  .  .  Mezei  Oszkár  .  .  . 
ötvenegyezer  korona  .  .  .»  Nagyot  bá- 
mul. Nahát,  ezt  nem  értem.  Mert  a 
tény  az,  hogy  a  vállalatuk  megbukott, 
ép  csak,  hogy  be  nem  csukták  őket 
és  Oszkár  úr  Pesten  elég  rongyos 
ruhában     jár     koronákat     pumpolni, 

tegnapelőtt  én  neki  két  koronát 
adtam.  Szünet.  És  a  pénz  is  megjött? 

Juhász  Paulát  nézve.  Meg. 

Fülöp.   Ezt  igazán  nem   értem. 

Paula.  Juhász  úr  .  .  .  ezt  én  önnek 
úgyis  megmondtam  volna,  ha  Fülöp 
úr  most  nem  jön  ezzel  a  hírrel .  .  . 
Én  most  már  önnek  mindent  meg- 
mondtam volna.  Azt  a  pénzt  nem  a 
Mezei  Oszkár  küldte,  az  a  pénz  nem 
Berlinből  jött  .  .  . 

Juhász.  Hanem? 

Paula,  A  kegyelmes  úr  segíteni 
akart  magán  .  .  .  úgy  szereti  magát, 
mint  a  íiát  ...  és  ezt  a  pénzt  ő  kül- 
dette be  magának  .  .  .  ezt  az  írást 
itt  csinálták  .  .  . 

Juhász.  Itt  .  .  .  csinálták  .  .  . 

Paula.  Ezért  .  .  .  nem  fogadhattam 
el  öntől. 

Juhász.  Maga  ezt  mind  tudta? 

Paula.  Boldog  voltam,  hogy  vissza- 
kapja a  boltját. 

Juhász.    Maga    tudta  .  .  .    hogy    a 

gróf  ezt  csinálja  velem  .  .  .  mert  más- 
kép nem  tud  megszabadulni  tőlem  .  .  . 
hogy  így  akar  elküldeni  .  .  .  alatto- 
mosan kifizetni,  megcsalni  .  .  .  ki- 
nevetni .  .  . 

Paula.  Jót  akart  magával. 

Juhász.  És  mikor  ezt  a  pénzt  itt 
behozták  ...  és  én  úgy  megörültem 
neki  .  .  .  akkor  maga  tudta,  hogy  ez 
csalás  .  .  .  hogy  ...  ez  nem  is  az  én 
pénzem  .  .  .  Tudta  ezt? 

Paula.  Tudtam. 

Juhász.  És  mikor  magának  ad- 
tam .  .  .  mikor  úgy  kihúztam  magam, 
olyan  büszkén  ...  és  hős  akartam 
lenni,  először  életemben  ,  .  .  mikor 
azt  hittem,  hogy  férfi  vagyok  .  .  . 
m.aga  tudta,  hogy  paprikajancsi  vol- 
tam, aki  kiabál,  nagylelkúsködik,  ál- 
dozatokat hoz  ...  a  más  pénzével, 
amivel  becsapták,  kicsúfolták  .  .  . 
Maga  nem  nevetett  a  szemembe? 

Paula.  Én  sírtam  akkor.  Juhász  úr. 

Juhász.  Minden  nevetés  helyett  le- 

hetne  sírni,  Paula  kisasszony.  Sajnált, 
mert  szánalmas  voltam,  figura  vol- 
tam, így  ,  .  .  ezt  kieszelték,  hogy  el- 
menjek az  útjukból. 

Hátul  a  terr aszón  egy  cseléd  jelenik 
meg  egy  bőrönddel  és  Juhász  felsó- 
kahát jávai  a  karján. 

Juhász.  Jöjjön,  Fülöp  úr,  jöjjön 
hamar  innen,  Fülöp  úr.  Jókor  jött 
értem.  Megyünk  ebből  a  házból,  jó 
Öreg  Fülöp  úr.  Megvan  a  kis  bolt, 
Fülöp  úr,  de  nagyon  megcsúfoltak 
bennünket  vele.   Jöjjön.   Indulnak, 

Paula.  Juhász  úr  .  .  .  hát  egy  szót... 
a  kezét .  .  . 

Juhász.  Isten  megáldja,  kisasszony. 

Paula.  Juhász  úr  .  .  .  hát  mindent 
elfelejt,  amit  mondott?  Én  most  .  .  . 
egyedül  maradok  itt,  Juhász  úr  .  .  . 
a  kísértésben  ...  a  gyöngeségemmel.. 
itt  hagy  .  .  .  magamra  hagy? 
Juhász  megáll  az  ajtóban. 

Paula.  Idehozott  ...  és  most  itt 
hag^^!   , 

Juhász    tétovázva    Paula    felé    fordul. 

Paula.  Maga  nélkül  sohse  jöttem 
volna  ide ! 

Szünet. 

Juhász  elkeseredve  ordit  a  bámuló 
Fülöpre.  Mit  bámul  itt?  Lökjön  már 
ki  innen !  Nem  látja,  hogy  kezdek 
itt  maradni  ? ! 

Fülöp  karonragadja,  el,  Fülöppel, 
hátul  azután  halra.  A  cseléd  csatlako- 
zik hozzájuk,  utolsónak. 

Szünet.  Paula  utánuk  néz,  aztán 
lassan  a  gróf  íróasztalához  megy. 
Ekkor  a  gróf  jobbról  jövet,  megjelenik 
hátul,  künn,  az  ajtó  elótt  és  a  távozók 
után  néz. 

Gróf  az  ajtóban.  Jól  látok,  Pau- 
lácska  ?  A  Juhász  siet  ott  az  állo- 
másra ? 

Paula  nem  felel. 

Gróf  belép,  még  egyszer  utánuk  néz 
a  küszöbről.  Ha  szaladnak,  még  elérik 
a  gvorsvonatot  .  .  .  most  érkezttt  meg. 

Néz  egy  kicsit,  aztán  belép.  Nos,  nap- 
sugár? 

Paula  szomorúan  néz  rá,  azután  le- 
süti a  szemét. 

Gróf.  Magunkra  maradtunk. 

Paula.  Magunkra. 

Gróf.  Nem  merem  hinni,  hogy  ez 
az  ember  elment,  hog}'^  nincs  itt  a 
szomszéd  szobában,  hogy  nincs  itt 
az  ablak  előtt,  hogy  nincs  itt  az 
asztal  alatt  .  .  .  nem  merem  hinni, 
hogy  szabad  vagyok  .  .  .  hogy  szaba- 
dok vagyunk 

Paula  szomorúan.  Szabadok  va- 
gyunk. 

Gróf.  Nem  merem  hinni,  hogy  még 
vissza  nem  jön  .  .  .  hogy  elindul  vele 
a  vonat  és  viszi  el,  örökre  ...  és  hogy 
most .  .  .  Isten  hozott,  te  szép  szabad- 
ság és  te  szép  utolsó  szerelem  ...  és 
nem  kell  többé  diktálni,  hogy  lát- 
hassam, nem  kell  beszédet  mon- 
dani ...  a  kormány  se  tudja,  mitől 
menekült    meg !    Most    már    csak   az 

168  íi^ 


finju-  w.'jTn:mQ»:~T:.'»íj»«:~»i'''>iijL'ii 


URI    DIVAT. 


autót  kell  felszereltetni .  .  .  most  már 
csak  táviratozni  Bécsbe,  Salzburgba, 
Parisba !  .  .  .  a  legszebb  szobákért,  a 
legszebb  toalettekért,  a  legszebb  ka- 
jütért az  angol  hajón  ...  a  legszebb 
tündérkertért  Spanyolországba  .  .  . 
Szerelmesen  közeledik  Paulához. 

A  vonat  hosszút  fütyül. 

Paula  a  füttyre  felriad,  az  ajtó  felé 
mozdul,  néz. 

Gróf,  Ez  a  Juhász  vonatja !  Hát 
nem  megzavar  még  utoljára  is  !  Még 
onnan  is,   mintha   visszakiáltana ! 

Paula  a  johhajtó  felé  indul. 

Gróf.  Mi  az,  Paulácska  .  .  .  nem 
marad  itt  velem? 

Paula  ép  az  írógépnél  áll  meg.  Csak 
ha  a  kegyelmes  úr  .  .  .  diktálni  akar. 

Gróf.  Diktálni?  Komolyan  diktálni. 

Paula.  Igen. 

Gróf.  Hog^^an  .  .  .  csak  nem  tör- 
tént itt  maguk  közt  valami? 

Paula  halkan.  Nem  történt  semmi. 
Indul. 

Gróf.  Nem  .  .  .  nem  .  .  .  marad- 
jon, inkább  diktálok. 

Paula  leül  a  géphez. 

Gróf  gépiesen  ismétli,  gyanakodva. 
.  .  .  inkább  diktálok  .  .  .  Nézi  Paulát 
jegyzetet  húzva  elő. 

Paula  elfogódott  hangon.  A  birtok- 
politikánál hagytuk  el. 

Gróf.  A  birtokpolitikánál.  Igen. 
Jegyzetébe  néz.  Hát  ...  ha  muszáj  .  .  . 
írja  kislány.  Sóhajt.  Mert,  méltóságos 
főrendek  .  .  . 

Paula  kopogtat.  Főrendek. 

Gróf.  a  miniszter  szereti  a  birto- 
kost ...  de  a  birtokos  nem  szereti 
a  minisztert. 

Paula  Minisztert. 

Gróf.  A  birtokos  teljesen  magára 
maradt ...  és  úgy  érzi,  hogy  ki  van 
szolgáltatva  a  miniszternek. 

Paula.  ^Miniszternek. 

Gróf.  De  ahogy  én  a   kegyelmes 

urat  ismerem  ,  .  .  ö  még  azok  közé 
a  régi  magyar  urak  közé  tartozik  .  .  . 
akik  nem  élnek  vissza  azokkal  .  .  . 

Paula.  Azokkal .  .  . 

Gróf.  Akik  az  ő  lovagiasságukban 
bíznak. 

Paula.  Bíznak. 

Gróf.  Neki  csak  olyan  rokonszenv 
kell,  ami  magától  jön.  ő  azt  hiszi, 
hogy  meghódíthatja  a  birtokost.  De 
van-e  erre  remény? 

Paula  őszintén,  szomorúan.  Nincs 
erre  remény,  kegyelmes  uram. 

Gróf.  Nem,  Paulácska  .  .  .  ezt  csak 
írja  le,  ez  a  beszédemben  van.  És  írja 
hozzá,  hogy  én  is  azt  hiszem,  nincs 
erre  remény. 

Paula  ráhajol  az  írógépre. 

Gróf.  Mi  az,  gyermekem?  Nem  jól 
érzi  magát? 

Paula  feláll.  Bocsásson  meg,  ke- 
gyelmes uram  ...  én  olyan  nagyon 
furcsán  érzem  magamat  .  .  .  mióta 
innen  .  .  .     mióta    valaki    innen    el- 

ment  ...  én  nem  is  tudom,  hogy' 
mondjam  .  .  .  nem,  mintha  hiányoz- 
nék nekem,  hanem  .  .  .  ennél  talán 
valamivel  több  .  .  .  Én  azóta  egyre 
vizsgálom  magamat  és  .  .  .  csudálko- 
zom  magamon  ...  és  én  nem  tudom, 
pedig  én  nagyon  pontosan  szoktam 
tudni,  hogy  mi  van  velem  ...  és 
most  .  .  .  mintha  .  .  .  nem  tudnám,  mi 
van  velem  .  .  .  egészen  elfogódott  han- 
gon ...  én  őszintén  bocsánatot  kérek 
a  kegyelmes  úrtól,  de  én  azt  hiszem  .  .  . 
én  szerelmes  vagyok  ebbe  a  Juhászba , 
mint  egy  kis  kutya.  Jobbra  elsiet. 


Kis  szünet. 
A  gróf  utána  néz. 

Függöny. 

Ismét  Juhász  boltja.  Napfényes  őszi 
délelőtt. 

Mikor  a  függöny  felgördül,  Fülöp  a 
hejáratajtót  tartja  nyitva,  Juhász  pedig 
jobbról  elölről  kiséri  az  ajtó  felé  Aggódó 
hölgyet. 

Aggódó  hölgy  menet  közben.  Na- 
gyon köszönöm,  ön  igazán  nagyon 
kedves.  De  én  aggódom,  hogy  a  szö- 
vet nem  jön  meg  idejére. 

Juhász.  Tessék  bizalommal  lenni, 
minden  szövet  késik,  de  minden  szö- 
vet megjön. 

Aggódó  hölgy.  Hát  akkor  én  csü- 
törtökön délben  telefonálok  és  ha 
megjött  a  szövet,  akkor  nem  aggó- 
dom, hanem  estefelé  bejövök.  Isten 
áldja  meg. 

Juhász.  Kezeit  csókolom . 

FÜLÖP  az  ajtónál.  Csókolom  a  kezeit, 
nagyságos  asszony. 

Aggódó  hölgy  Fülöphöz.  Jónapot. 
El. 

FÜLÖP  becsukja  mögötte  az  ajtót. 

Juhász  visszamegy  jobb  előre  és  rakja 
vissza  a  szöveteket.  És  maga  még  azt 
mondja,  hogy  ezért  ne  legyek  dühös  ? 

FÜLÖP.  Tud  is  maga  dühös  lenni. 
Csak  eszi  magát.  Ahelyett,  hogy 
boldog  volna. 

Juhász.  Nem  vagyok  boldog.  Érti? 
Nem  vag^T^ok  boldog. 

FÜLÖP.  Ha  bántja,  hogy  a  gróf 
ilyen  kerülő  úton  tett  jót  magával  .  .  . 

Juhász.  Igenis  bánt.  Két  hete  nem 
tudok  aludni. 

FÜLÖP.  Hát  fizesse  neki  szép  lassan 
vissza  a  pénzét. 

Juhász.  Fogom  is !  Fogom  is ! 
Fejbe  tudnám  magamat  ütni ! 

FÜLÖP.  Ne  tegye  azt.  Örüljön  :  két 
hete,    hogy   visszakapta   a   boltot   és 

két  hét  alatt  több  forgalmat  csinált, 
mint  tavaly  két  hónap  alatt.  Maga 
érdekes  ember  lett.  Mindenki  rohan 
ide,  hogy  segítse.  Valósággal  divat 
lett  magánál  vásárolni.  Maga  ma  a 
Belváros  primadonnája. 

Juhász.  Elképzelni,  hogy  Oszkár  úr 

otthon  ül  a  volt  feleségemmel  és  nevet 

rajtam  ...    és   a   gróf   otthon   ül  .  .  . 

Paulával ...  és  nevetnek  rajtam  .  .  . 

Oszkár  az  ajtón  belép. 

Oszkár    kopottan,    de    élénken.    Jó- 
napot. 

Szünet. 

Juhász.  Jónapot. 
Oszkár.  Jónapot,  Fülöp  úr. 
FÜLÖP.  Álásszolgája.  El  a  nyíláson, 
tüntetőleg. 

Szünet. 

Oszkár.  Ez  haragszik  rám .  Szünet. 
Remélem,  ...  te  nem. 
Juhász.  Én  nem.  Rakosgat. 

Oszkár.  Ne  vedd  rossz  néven,  hogy 
idejöttem,  de  több  okom  volt  rá ! 
Először  is  kötelességemnek  tartom  .  .  . 

Juhász  idegesen.  Kérlek  szépen  .  .  . 
velem  szemben  neked  már  nincs 
kötelességed. 

Oszkár.  De  van ! 

Juhász.  Jó,  tudom  már.  Tudok 
mindent.  Tönkrementéi. 

Oszkár.  Csakis.  Tehát  az  ötvenegy- 
ezer koronádat  egyelőre  nincs  módom- 
ban, kérlek  alássan.  Másodszor  .  .  . 
Fülöp  úrnak  tartozom  kettő  koroná- 
val .  .  .  kaparász  .  .  .  ezt  elhoztam 
neki,  az  apróbb  dolgaimat  szeretem 
rendezni.  És  harmadszor,  ismerve  a 
te  áldott  szívedet  .  .  . 

Juhász  türelmetlenül.  Kérlek,  mondd 
meg  röviden,  mit  akarsz,  mert  nekem 
dolgom  van. 

Oszkár  szétnéz.  Nem  igen  veszem 
észre.  Az  üres  holtra  mutat. 

Juhász.  Ez  csak  véletlen  .  .  .  Nyoma- 
tékkal. Az  üzlet  kitűnően  megy !  Két 

hét  alatt  annyi  forgalmat  csináltam, 
mint  tavaly  két  hónap  alatt !  Igen ! 
Ha  tudni  akarod. 

Oszkár.  Kérlek  .  .  .  kérlek  ...  én 
ennek  csak  örülök. 

Juhász  türelmetlenül.  Hát  mondd 
meg,  kérlek,  mit  akarsz. 

Oszkár.  Rövid  legyek?  Állást 
akarok. 

Juhász.  Hol? 

Oszkár.  Itt. 

Juhász.  Nálam?  Itt  akarsz  állást? 

Oszkár.  Igen. 

Juhász.  Engedj  meg,  édesem  .  .  . 
Járkál. 

Szünet. 

Oszkár.  Ha  tudnád,  milyen  nyomor- 
ban vagyunk  .  . . 

Juhász.  No  de  engedj  meg  ...  ez 
már  talán  mégis  .  . .  Engedj  meg,  kér- 
lek. Űgylátszik,  már  az  a  hírem  van, 
hogy  hülye  vagyok. 

Oszkár.  Bocsáss  meg,  ilyet  ne 
mondj ! 

Juhász.  No  de  engedj  meg ! 

Oszkár.  Voltam  mindenütt.  Vol- 
tam a  László  és  Barnánál,  az  Ohelli- 
nél,  a  Semlinger  és  Weisznél,  a  Stein- 
nél,  a  Brunnernál,  a  Krémeméi,  a 
Goldnál,  a  Radónál,  a  Kelemennél  .  .  . 
mindenütt  voltam  állásért  .  .  .  ezek 
mind  tudják,  hogy  príma  ember  va- 
gyok a  szakmában  ...  de  mind  ki- 
dobtak ...  te  miattad ! 

Juhász  felháborodva.  Én  miattam 
dobták  ki ! 

Oszkár.  Igen.  Mind  azt  mondják, 
aki  egy  ilyen  áldott  jó  ember  bizalmá- 
val visszaélt,  az  nem  kell.  Igen,  néz- 
hetsz, ez  így  van.  Én  a  te  áldozatod 
vagyok ! 

Juhász.  Te  ...  az  én  áldozatom? 

Oszkár.  Bocsáss  meg,  ha  te  egy 
rendes,  tisztességes  komisz  ember 
volnál,  mint  a  többi,  senkise  hara- 
gudna rám. 

Juhász.  Na  hát,  ez  igazán  .  .  , 

Oszkár.  Valósággal  bojkottálnak. 
Hát  tehetek  én  róla,  hogy  te  egy 
szent  vagy  ?  Én  beleszerettem  volna  a 
feleségedbe  akkor  is,  ha  gazember 
vagy.  Miért  tesznek  engem  felelőssé 
a  te  buta  jóságodért? 

Juhász.  Hát  ez  nem  is  igazságos 
tőlük. 

Oszkár.  Én  korrekten  jártam  el 
veled  szemben. 

Juhász.  Mondjuk. 

Oszkár.  De  Adél  bizonyára. 

Juhász.  Ami  igaz,  az  igaz. 

Oszkár.  És  most  itt  állok,  és  ha 
akarod  tudni,  tegnap  nem  vacsoráz- 
tunk. Se  én,  se  a  feleséged. 

Juhász.  Mikor  nem  tudsz  neki 
vacsorát  adni,  akkor  az  én  feleségem. 
Mi? 

Oszkár.  Csak  gúnyolj .  Vacsora  nél- 
kül feküdtünk  le. 

Juhász.  De  akkor  aztán  ...  a  te  fe- 
leséged volt. 

Oszkár.  Hiába  viccelödöl,  ezért  te 
vagy  felelős. 

Juhász.  Miért? 

Oszkár.  Azért,  hogy  éhezünk.  És 
azért,  hogy  rongyos  vagyok.  És  ezért... 
felhúzza  a  nadrágját  ...  a  lyukas 
fuszekliért  ...  az  egész  bojkottért ! 
és  ha  el  tudod  viselni,  hogy  a  volt 
feleségednek  nincs  mit  ennie  .  .  . 

Juhász  a  zsebéhe  nyúl. 

Oszkár.  Nem,  öregem,  nem.  Ala- 
mizsnát nem  fogadunk  el.  Hidd  el, 
hogy  az  utolsó  voltál,  akihez  állásért 
fordultam.  Képzelheted,  mi  mindenen 
mentem  át,  amíg  ide  benyitottam.  És 
ha  te  is  visszautasítasz  .  .  . 

Juhász  kínban.  Már  vetkőztet  ez 
is  .  .  .  már  dobja  belém  a  nadrág- 
gombot ...  Az  istenért,  hát  ez  már 
mindig  így  lesz?  Jobbra  előre  megy  a 
pult  mögé. 

Fülöp  a  nyilasból  belép. 

Oszkár  Juhász  után  megy.  Hát  .  .  . 
remélhetek  ? 

Juhász.  Ne  kívánj  tőlem  ilyet  .  .  . 
nem  birom.  Megteszek  mindent,  de 
ezt  ne  kívánd.  Ne  gyilkolj  .  .  .  lásd  be, 
édes  fiam  .  .  .  nem  birom,  ezt  nem 
tehetem . 

Oszkár.  Hát  akkor  adj  legalább 
hat  pár  fekete  fuszeklit.  Nadrágját 
felhúzza.  Rongyokban  járok. 

Juhász.  Istenem ! 

Oszkár.  Még  ezt  se  adsz? 

Juhász.  Dehogy  nem  adok  .  .  .  Ska- 
tulyát vesz  elő,  elébe  teszi. 

Oszkár.  Ezt  az  L  B-t  adod.^* 

Juhász.  Hát  mit  akarsz? 

Oszkár.  Legalább  is  K  M-et. 

Juhász.  K  M  nincs.  Elfogyott. 
Másik  skatulyát  tesz  le.  Itt  van  B  S. 
Kinyitja.  Ez  nagyon  jó.  Mutatja. 

Oszkár.  Ez  nagyon  jó?  Ezt  nekem 
mondod?    Fogdossa.   "Ez  a  rongy? 

Juhász.  Ez  nem  rongy.  Fogdossa 
ő  is. 

Oszkár  fogdossa.  Ez  a  pókhaló? 
Ha  ebben  innen  hazamegyek,  már  az 
úton  két  darabra  szakad. 

Juhász.  Acéldrótból  nem  csinál- 
nak fuszeklit. 

Alapos   hölgy  belép   az  ajtón. 

Alapos  hölgy.  Jónapot. 

Juhász  | 

Fülöp  í  ^y^^^^^^-  Kezét  csókolom. 

Oszkár  meghajol  a  hölgy  felé.  Kezeit 
csókolom.  Mosolyog. 

Alapos  hölgy  Oszkárhoz.  Szeretnék 
egy  pár  tucat  nagyon  finom  férfi- 
zsebkendöt. 

Oszkár  Fülöpre  mutat.  Oda  méltóz- 
tassék. 

Alapos  HÖLGY.  Igen.  Fülöphöz  megy. 

Oszkár.  Megreped  a  szívem.  Fáj- 
dalmasan néz  oda,  kezében  a  fuszeklivel. 

Alapos  hölgy  Fülöphöz.  De  olyat 
kérek,  ami  nem  veszti  el  a  színét  a 
mosásban . 

Fülöp.   A   mi    zsebkendőink   mind 

színtartók,  nagyságos  asszonyom. 
Skatulyát  dob  elébe.  Tessék  helyet  fog- 
lalni. 

Alapos  hölgy.  Köszönöm.  Mu- 
tassa. Leül. 

FÜLÖP.  Ez  batiszt,  nagyságos  asz- 
szonyom,  ez  francia  vászon. 

Alapos  hölgy.  Nagyobb  forma 
nincs? 

'^  Fülöp.  Dehogy  nincs,  nagyságos 
asszonyom.  Skatulyái  dob  eléje.  Ez 
nag3^obb. 

Alapos  hölgy.  Még  nagyobb  nincs  ? 

Fülöp.  Talán  lepedőt  méltóztatik 
parancsolni  .  .  .  Mutat. 

Juhász  türelmetlenül.  Kérlek,  hát 
kell  ez  a  fuszekli,  vagy  nem? 

Oszkár  Fülöpöt  nézve.  Megreped  a 
szívem.  A  rumburgit  nem  is  mutatja. 

Juhász.  Majd  mutatja.  Bízd  azt 
csak  rá!  És  kérlek  ...  ne  tartóztass. 
Vidd  ezt,  ha  akarod. 

Oszkár  tépdesi.  Ezt  a  rongyot? 

Juhász.  Ne  kínozz,  kérlek! 

Oszkár.  Ilyen  piszkot  akarsz  ne- 
kem adni,  amit  senkire  se  lehet  rá- 
sózni? Hiszen  ezt  én  ismerem  ...  ez 
a  legrosszabb,  ami  az  üzletben  van ! 

Elégedetlen  hölgy  belép  az  ajtón. 

Juhász.  Kezét  csókolom.  Otthagyja 

Oszkárt,  a  jobbpult  hátsó  részéhez  megy. 

Elégedetlen  hölgy  Juhászhoz  lép. 
Jónapot,  Juhász  úr.  Az  uramnak  hol- 
nap van  a  születésnapja  és  én  nyak- 
kendőkkel  akarom  meglepni. 

Juhász.  Parancsoljon,  nagyságos 
asszonyom. 

Elégedetlen  hölgy.  Az  uram 
pontosan  megmondta,  milyet  akar  és 
loo  koronát  adott  rá. 

Juhász.  Szóval,  születésnapi  meg- 
lepetés. 

Elégedetlen  hölgy.  Igen. 

Alapos  hölgy.  Nem,  nem,  nem, 
nem,  lilát  egyet  se. 

Juhász.  A  legjobb  volna  nem  készet 
venni,  hanem  csináltatni. 

FÜLÖP.  Ez  egy  egészen  új  szín: 
jeruzsálemi  kék. 

Elégedetlen  hölgy.  Gondolja? 

Juhász.  Vannak  direkt  rezervált 
nyakkendöseljrmeink. 

Alapos  hölgy.  Azokat  a  reizend 
halavány  színeket  szeretem. 

Elégedetlen  hölgy.  És  szépek 
azok? 

Fülöp.  Olyat  is  mutathatok. 

Juhász.  Rezervált  selymek.  Min- 
den mintából  csak  egy  unikum  van. 
Ha  parancsolja  megnézni  őket,  itt 
vannak.  A  nyílásra  mutat. 

Ideges  úr  belép  az  ajtón. 

Fülöp.  Van  szerencsém. 

Ideges  úr.  Jónapot. 

Juhász  idegeshez.  Van  szerencsém. 
Azonnal,  nagyságos  uram. 

FÜLÖP.  Ez  itt,  kérem,  a  híres  rum- 
burgi. 

Juhász.     Parancsoljon     nagyságos 

asszonyom.  Oszkárhoz.  Na  látod,  hogy 
mutatja  a  rumburgit.  Elégedetlen  a 
nyilason  el,  Juhász  utána  el. 

Fülöp  idegedhez.  Azonnal,  nagysá- 
gos uram,  méltóztassék  helyet  fog- 
lalni. 

Ideges  úr.  Köszönöm.  Állva  marad 
a  bolt  közepén. 

Fülöp.  Pasztellzöld,  pasztellbarna, 
pasztellkék,   pasztellsárga . 

Alapos  hölgy.  Nem  is  tudom,  mi 
az,  pasztell. 

Fülöp.  Pasztell,  az  négy  korona 
ötven,   nagyságos  asszonyom. 

Alapos  hölgy.   Félpasztell  nincs? 

Fülöp.  Az  is  van.  Skatulyát  doh 
eléje.  Idegeshez.  Méltóztassék  iiéíjet 
foglalni,  azonnal. 

Ideges  úr.   Kérem,   csak  csinálja. 

FÜLÖP.  Ez  halványabb  .  .  .  darabja 
két  koronával  halványabb. 

Ideges  úr  a  jobbpult  eleje  felé  sétál, 
ahol  Oszkár  szomorúan  áll  kezében  egy 
fuszeklivel,  a  nyitott  skatulya  előtt. 

Alapos  hölgy.  És  ez  a  sötétebb? 

Ideges  úr  piszkálni  kezd  a  fuszeklis 
skatulyában. 

Fülöp.  Ez  egy  korona  ötvennel 
sötétebb. 

Alapos  hölgy.  A  kettő  közt  sze- 
retnék valamit. 

Fülöp.  A  kettő  közt.  Létrára  lép, 
levesz  egy  skatulyát  és  eléhe  teszi. 

Oszkár  szerényen.  Ezek  fuszeklik, 
kérem. 

Ideges  úr.  Látom. 

Oszkár  mint  fent.  Uraság  talán 
fuszeklit  keres? 

Ideges  úr.  Igen. 

Oszkár  mutatja  azt,  ami  a  kezében 
van.  Fekete  Fii  d'Écosse. 

Alapos  hölgy.  Ja  édesem  ez  nagyon 
drága.  Akkor  kezdjük  elölről  az  egé- 
szet. 

Ideges  úr  ezt  hallva,  órájára  néz. 
Annyi  időm  nekem  nincs. 

Fülöp.  Azonnal  nagyságos  uram,  a 
főnök  úr  rögtön  jön. 

Ideges    úr.    Tudom   én,   mi   az   a 

rögtön.   Fölemel  egy  fuszeklit. 

Oszkár  szerényen.  Azonnal  jön  a 
főnök,  de  ez  egy  nagyon  kitűnő  minő- 
ség. Mutatja  a  sajátját. 

Ideges  úr  a  kezében  egy  fuszeklivel. 
Ez  ugyanaz? 

Oszkár.  Ugyanaz,  nagyságos  uram. 
Elsőrendű  Fii  d'Écosse. 

Ideges  úr.  Ön  ...  az  üzlethez  tar- 
tozik? 

Oszkár.  Hát  igen  is,  nem  is  .  .  . 
Ha  parancsolja  .  .  . 

Ideges  úr  a  pulton  levő  fuszeklit 
mutatva.  Ez  jó? 

Oszkár.  Kitűnő,  nagyságos  uram. 
Már  a  pult  sarkán  áll. 

Ideges  úr.  Mert  így  elég  jól 
néz  ki. 

Oszkár  he  a  pult  mögé.  Ez  egy  kitűnő 
minőség,  nagyságos  uram,  ezt  csak 
ajánlhatom. 

Fülöp  dühösen  néz  oda.  Azonnal 
nagyságos  uram,  egy  perc. 

Ideges  úr  odafiéz,  aztán  Oszkárra, 
Ön  ...  az  üzletben  van? 

Oszkár.  Izé  .  .  .  hogy  is  mondjíun  ... 
Rokon  vagyok,  nagyságos  uram. 

Ideges  úr.  Mert  én  nem  érek  rá 
annyi  ideig. 

Oszkár.  Tessék  parancsolni  velem 
addig  is,  amíg  a  főnök  jön.  Ez  mesés 
jó  anyag,   mesés. 

Ideges  úr.  Nem  szakad? 

Oszkár  mosollyal.  Ez?  Nagyságos 
uram,  ez  a  legerősebb  Fii  d'Écosse, 
ami  csak  létezik.  Tépi.  Ez  olyan, 
mintha  acélból  volna. 

Ideges  úr.  így  szemre  nem  rossz  ! 

Oszkár.  És  lábra  milyen  jó! 

Ideges  úr.  Fő  az  anyag. 

Fülöp  kimegy. 

Oszkár.  Amit  mi  adunk,  nagyságos 
uram,  az  mind  elsőrendű  dolog.  Ez  a 
legtartósabb  Fii  d'Écosse,  ami  csak 
van.  Ezt  direkt  Angliából  kapja  a  .  .  . 
a  sógorom. 

Ideges  úr.  Ilyen  fuszekli  kell  ne- 
kem, aztán  magas  fekete  harisnya. 

Oszkár.  Ebből  mennyit  parancsol? 

Ideges  úr.  Hát  ha  olyan  jó,  egy 
tucatot  félre  tehet. 


Fülöp  bejön. 

Oszkár.  Tizenkét  darabot,  igenis. 
Serényen  rakosgat. 

Alapos  hölgy.  IVIost  nézzük  meg 
megint  elölről  valamennyit. 

Elégedetlen  hölgy  és  Juhász  belépnek  a 
nyíláson. 

Elégedetlen  hölgy  beszélve  jön  b^- 
...  és  az  uram  szereti  azokat  az  egé- 
szen divatos,  kicsit  feltűnő,  erösebb 
színű  slipszeket.  Előre  jön,  balra. 

Juhász  utána,  majd  sütve  megelőzi 
és  a  baloldali  asztalhoz  megy,  anélkül, 
hogy  Oszkárt  észrevette  volna.  Itt  van- 
nak a  slipszek,  nagyságos  asszonyom. 
Ezek  itt  a  legújabbak  és  ezekből  se 
adunk  el  többet,  mint  két-három 
darabot    egy    mintából,    jól    tudom. 

az  urak  nem  szeretik  máson  látni  .  .  . 
Megakad  benne  a  szó,  a  levegőben  ma- 
vad  a  keze  egy  nyakkendővel,  mert  meg- 
látta Oszkárt. 

Oszkár  aki  eddig  szorgosan  rakott. 
Igen  gyorsan.  Ha  nagyságos  uram 
olyan  nagyon  siet,  hogy  el  akart 
menni,  csak  nem  hagyhatom  el- 
menni, én  hamarosan  mutathatok 
többfélét  is.  A  nagyságot  körülbelül 
kell  tudnom.  Szabad  kérnem  mutatni 
a  kezét. 

Ideges  úr  nyújtja  a  kezét. 

Oszkár  meglátja  a  bámuló  Juhászt, 
zavarában  kezet  szőrit  Idegessel.  Jó- 
napot  kívánok.  Mereven  nézi  Juhászt. 

Ideges  úr.  Mi  az? 

Oszkár.  Oh,  pardon.  Tessék  ökölbe 
szorítani  a  kezét. 

Ideges  úr  öklét  nyújtja,  de  Juhászra 
néz. 

Oszkár  az  öklére  mér  egy  fuszekUi. 

FÜLÖP.  Ezeket  nagyon  ajánlom, 
ebből  sokat  adunk  el. 

Alapos  hölgy.  Kérdés,  hogy  tar- 
tós-e. 

Juhász  a  hölgyhöz,  remegő  hangon. 
Az  urak  nem  szeretik  máson  látni 
ugyanazt  a   mintát.   Oszkárra  néz. 

Oszkár.  Ez  kettő  és  fél  nyomaték- 
kal. Hát  ebből  .  .  .  mutatja  Juhász- 
nak .  .  .  ebből  a  tartósból  meg  tetszett 
venni  egy  tucatot  ...  és  most  a  polcra 
néz.  Hosszú  fekete  Fii  d'Écosse- 
harisnya,  kettő  és  feles  ...  itt  van ! 
Egy  skatulyát  vesz  le  és  a  pultra  dobja. 
Ezek  aztán  igazán  mesések.  Lázasan 
nyitja,  mulatja.  Ez  egész  Budapesten 
csak  nekünk  van,  ennek  nem  árt  a 
legordinárébb  mosás  sem,  ezt  az  a 
bestia  tépheti,  húzhatja,  nyúzhatja, 
szakíthatja,  ezt  főzheti  hígban,  vitriol- 
ban .  .  .  parancsoljon  méltóztatni,  sza- 
Vjad  kémem  az  öklét. 

Elégedetlen  hölgy  aki  eddig  a  ska- 
tulyákban piszkált.  Ezek  nem  rosszak. 

Ideges  úr  öklét  nyújtja.  Mintha  box- 
versenyen  volnék. 

Oszkár.  Hahaha  !  Kitűnő,  nagy- 
ságos uram.  Méri.  Ez  épen  megfelel. 

Ideges  úr.  Nem  lesz  szűk? 

Oszkár.  Akkor  egy  fél  számmal 
nagyobbat  .  .  .    nézegeti   a   polcot. 

Fülöp.  Ha  nem  mossák  lúgban, 
nagyságos  asszonyom,  akkor  nem 
veszti  el  a  színét. 

Alapos  hölgy.  Gondolja? 

Ideges  úr  a  kezébe  veszi  a  harisnyái. 

Elégedetlen  hölgy.  Ez  se  az 
igazi,  de  megveszem.  Mi  az  ára? 

Juhász  remegő  hangon.  Hét  korona 
és  ezek  itt  öt  korona  ötven  .  .  .  ezek 
a  hosszúak  .  .  .  kilenc  korona  és  tizen- 
egy korona. 

Alapos  hölgy.  Maguk  mindent 
agyondicsérnek. 

Elégedetlen  hölgy.  Az  uram 
agyon  fog  ütni. 

Alapos  hölgy.  Nem  bánom,  mu- 
tassa ezt. 

Ideges  úr.  És  kellene  néhány  pár, 
valami  mintával.  De  ne  nyíllal. 

Oszkár.  Csillagocskákkal,  pontocs- 
kákkal, pettyecskékkel,  kockácskák- 
kal. 

Juhász.  Kockácskákkal! 

Ideges  úr.  Valami  diszkrét  minta. 

Oszkár  a  polcot  nézve,  a  legdiszkré- 
tebb, ami  létezik.  Néz,  néz.  Bocsánat, 
azonnal.  Hozom,  rögtön.  Elrohan  a 
nyilason. 

Fülöp  ezalatt  —  és  ezután  — 
skatulyákat  rakott  le,  sőt  kétszer  kívül- 
ről is  hozott  öt-hat  skatulyát,  minden 
skatulyánál  nézegették  az  A  lapos  hölgy- 
gyei a  tartalmat,  de  megint  újat  kellett 
hozni,  úgy,  hogy  egyre  magasabbra  tor- 
nyosul ott  a  sok  skatulya. 

Elégedetlen  hölgy.  Ez  jó  volna, 
de  ebből  itt  csak  egyet  látok.  Ilyet 
mutasson.   Kutat  a  skatulyákban. 

Alapos  hölgy.  Legjobb  lesz,  ha 
megint  sorra  vesszük  elölről  az  egészet. 

FÜLÖP.  Ahogy  parancsolni  méltóz- 
tatik. 


ise 


URI    DIVAT. 


Oszkár  berohan  a  nyilason,  skatu- 
lyákhoz. Nem  tudom,  nagyságos  uram, 
ezek  megfelelnek-e.  Leteszi. 

Ideges  úr.  Ez  feltűnő.  Gigerlinek 
való.  Mondtam,  hogy  egészen  diszkrét 
minta  legyen. 

Oszkár  izzad.  Csak  tudnám,  hol  van. 
Diszkrét,  diszkrét,  diszkrét  .  .  ,  meg- 
fordul .  .  .  csak  tudnám,  merre  van- 
nak ezek  a  .  .  .  hangosan  .  .  .  azelőtt 
itt  voltak  .  .  .  mutatja  ...  a  harma- 
dik polcon. 

Juhász  izgatottan.  Most  .  .  .  negyedik 
polc,  a  szélén. 

FÜLÖP  dühösen  csap  le  egy  skatulyát 

Oszkár  boldogan.  Istenem  ...  c 
szivéhez  kap  óh,  köszönöm !  Oh  köszö 
nöm  neked  !  Negyedik  polc !  A  szélén 
Te  drága  arany  szív !  Majdnem  pitye 
regve.  Negyedik  polc,  a  szélén  .  . 
Odanyúl,  skatulyát  vesz  le,  nyitja 
dobja. 

Ideges  úr.  Ez  már  jobb. 

Oszkár  kitőrvt,  ssiwel.  Hát  persze, 

hogy  jobb !  Negyedik  polc !  Ennél  a 
világon  nincs  jobb  .  .  .  diszkrét  minta., 
hát  persze  ...  a  szélén  .  .  .  negyedik 
polc  .  .  .  milyen  boldogság !  És  milyen 
diszkrét ! 

Ideges  úr.  Maga  jobban  örül  neki, 
mint  én.  Fülöp  kimegy. 

Oszkár.  Hát  hogyne  örülnék,  nagy- 
ságos uram,  mikor  ilyen  diszkrét ! 
Halkan  tárgyalnak  tovább. 

Elégedetlen  hölgy  kezében  egy 
csomóval,  amit  eddig  összeválogatott. 
Hát  kérem,  akkor  ezt  a  tíz  darabot. 
Átadja  Juhásznak. 

Juhász.  Majd  elküldjük,  nagyságos 
asszony,  még  ma  délután. 

Elégedetlen  hölgy.  Mit  fizetek? 

Juhász.  Ötször  hét  ...  és  ötször 
öt  ötven  ...   az  hatvankettő  ötven. 

Elégedetlen  hölgy  százast  ad 
neki.  Tessék. 

Juhász  belépett  a  pénztárba.  Hatvan- 
kettő ötven.  Csönget.  Visszaad.  És 
ötven    az    hatvanhárom  .  .  .    hetven, 

kilencven,  száz,  köszönöm  szépen, 
kezeit  csókolom. 

Elégedetlen  hölgy.  Hát  ma  dél- 
után. 

Oszkár  felkapja  a  fejét.  Nádor- 
utca  i6.,  negyedik  emelet  i. 

Elégedetlen  hölgy.  Igen.  Jó- 
napot.  El. 

Juhász  aki  ajtót  nyitott,  meghajoU, 
'most  beteszi  az  ajtót.  Oszkárra  néz, 
lassan  közeledik  feléje. 

Fülöp,  bejön  füydőköpeny ékkel. 

Oszkár  rémülten.  Vegyünk  egyet 
halványkék  csillagocskákkal,  egyet 
ezekkel  a  fehér  kockácskákkal  és  talán 
ezt  a  violapettyeskéset,  még  ezt  a 
diszkrét  njálacskásat  és  talán  ezt  a 
leggyönyörűbbet,  ezt  a  meséset,  ezek- 
kel a  kis  kicsike  karikácskákkal .  .  . 
és  tessék  hozzá  még  ezt  a  .  .  . 

Ideges  úr.  Hó,  hó,  megálljunk,  csak 
hármat  veszek,  több  nem  kell.  Mu- 
tassa. Nézeget,  fogdos. 

Juhász    már   az   Ideges    úrhoz   ért, 

most  átmegy  az  Alapos  hölgyhöz,  aki- 
nek Fülöp  egy  színes  fürdőköpenyt 
mutat. 

Alapos  hölgy.  Ez  olyan,  mint  a 
kínai  császár  slafrokja. 

Ideges  úr.  Ezt  a  hármat  tegye 
félre. 

Juhász  visszasétál  az  Idegeshez.  Fü- 
löphöz. Mutassa  a  nagyságos  asszony- 
nak azokat  a  kapucnis   köpenyeket. 

Ideges  úr  feláll.  És  most  nagyon 
hamar,  mert  nincs  időm,  egy  tiszta - 
fehér  sportsapkát,  evezéshez. 

Oszkár  Juhászra  néz.  Fehér  sport- 
sapkát, evezéshez. 

Ideges  úr.   Egyszerű  fehéret, 

Oszkár.  Egyszerű  fehéret.  Körmét 
rágja.  Nem  tudom,  ezeket  a  nyáron 
hova  tették. 

Juhász.  Azonnal  hozom,  nagyságos 
uram.  El  a  nyilason. 

Oszkár.  Azonnal  hozza  a  főnök  úr. 

Szünet. 

Ideges  úr  óráját  nézi,  leül. 

Oszkár.  Vannak  nagyon  szép  apart 
nyakkendí^ink. 

Ideges  úr.  Köszönöm,  nem  keli. 

Oszkár,  Tennisz-cipö. 

Ideges  úr.  Nem  kell,  köszönöm. 

Oszkár.   Tennisz-ingek. 

Ideges  úr  idegesen.  Nem  kell.  Egy 
fehér  sportsapka  kell.  Más  nem  kell. 

Kis  szünet. 

Oszkár.  Tennisz-övek. 

Ideges  úr  nemet  int. 

Oszkár  Fülöpre  néz.  Fürdőköpeny. 

Ideges  úk.   Köszönöm. 

Oszkár.  Fehér  kamásli. 

Ideges   úr   élesen.    Kérem,    köszö 
nöm,  semmi  nem  kell.  Feláll.  Egy  fehér 
sapkát  kértem. 

Kis  szünet. 

Oszkár.  Szép  sétabotot. 
Ideges  úr  gorombán.  Kérem,  nem 
kell  semmi.  Sapkát  kértem. 

OszK kK sértődötten .  Kérem.  —  Azon- 
nal itt  lesz.  Elöl  átmegy  az  asztalhoz, 
amely  mellett  a  boítartóban  botok  van- 
nak. Egyet  kivesz.  Méregeti .  Ez  egy 
nagyon   a  part,   könnyű  sétabot. 

Ideges  úr.  Már  mondtam  egyszer, 
hogy  nem  kell. 

Oszkár.  Kérem.  Pardon.  Méregeti 
a  botot,  hogy  milyen  könnyű. 

Ideges  úr  dühösen  odanéz. 

Oszkár  kacérkodik  a  bottal,  hajlit- 
gatja. 

Ideges  úr.   Mutassa. 

Oszkár  átadja.  Mint  a  toll  .  .  . 

Ideges  úr  kipróbálja.  Nem  kell. 
Visszaadja.  Annyi  botom  van  otthon. 

Oszkár.  Kérem.  Visszateszi,  de  nem 
a  többihez,  hanem  az  asztalra. 

Juhász  jön  a  sapkákkal.  Tessék  .  .  . 
tiszta  fehér  sapka. 

Ideges  úr.  Ez  jó  lesz.  Leteszi.  Hát 
akkor  ez  a  tucat  rövid  harisnya,  egy 
tucat  hosszú,  ez  a  három  cifra  és  ez 
a  sapka. 

Juhász.  Elküldjük,  nagyságos  uram. 
Ideges  úr.  Sas -utca  4,,   Lissauer. 
A  számlával.  Indul. 

Juhász  írva.  Ott  lesz,  nagyságos 
uram. 

Ideges  úr  az  asztalhoz  lép,  kezébe 
veszi  a  botot,  dühösen.  Hogy  ez  a  bot, 
a  fene  egye  meg. 

Oszkár.   Huszonnégy  korona. 
Ideges  úr  rátámaszkodik.  írják  ezt 
is  hozzá.  Jónapot.  El  a  bottal. 

Alapos   hölgy.    Nem  is  mo- 
nogrammot,  csak  két  betűt. 
FtJLÖP  ir.  Mil3^en  betűt. 
Alapos  hölgy.  K  és  S. 
FÜLÖP.  K.  S.  Felirta. 
Alapos  hölgy.  Minden  zseb- 
kendőbe fehérből  kérem. 

Fülöp.  Igenis.  Irj'a.  Fehér 
betű. 

Oszkár.  Elől,  némán  a  pult 
mögé  rohan,  összenyalábolja  a 
fehér  sapkákat  és  kilohol  velük  a 
nyilá-son,  el. 

Juhász  felirja  a  diktált  chnet 
és  kezdi  visszarakni  a  fuszeklis 
és  harisnyás  skatulyákat,  a  jobb 
elülső  polcra. 

Paula  belép  az  ajtón. 
Paula    igen  jól  öltözve.    Jó  napot 
Megáll  a  bolt  közepén. 

Fülöp.   Felnéz  és  bámul  rá. 
Juhász  egy  nagy  skatulyával  a  kezé- 
ben. Kezét  .  .  .  csókolom. 

Szünet. 

Alapos  hölgy.  És  most  utoljára 
nézzük  meg  sorra  valamennyit,  ho!3:v 
megvan-e.    Hány  darab  van? 

Fülöp   hirtelen   odanéz.   Parancsol? 

Alapos  hölgy.  Hogy  hány  darab 
van  összesen. 

Fülöp,  Ja,  hogy  hány  darab  van. 
Negyvennyolc. 

Alapos  hölgy.  Hát  veg^^ük  sorra 

Savra  veszik,  halk'a"'* 

Paula  Juhászhoz  megy.  Jóuapot, 
Juhász  úr.  Keget  nyújt. 

Juhász  leieszi  a  skatulyát.  Hozta 
isten,  itt  nálam.  Kezet  fog. 

Paula  leül  jobb  elöl. 

Juhász  már  ezután.   Tessék  leülni. 

Paula.  Már  két  hete,  hogy  nem 
láttuk  eg\"mást. 

Juhász.  Nagy  idő. 

Paula.  Nagy  idő.  Nézi  Juhászt. 
Én  .  .  .  azért  jöttem  .  .  .  Én  bevásá- 
rolni jöttem. 

Juhász  zavarban.    Milyen   különös. 

Paula.  Különös. 

Juhász.  Hogy  itt,  ahol  .  .  .valami- 
kor .  .  .  velünk  volt  .  .  .  most  egy- 
szerre, mint  vevő  .  .  . 

Paula.  Igen,  mint  vevő. 

Szűnt  i. 

Juhász.  Nagyon  íogok  örülni,  ha 
mint  vevő  is  ...  .  meg  lesz  elégedve  .  .  . 
Xo^yekezni   fogok  .  .      olcsóbban  .  .  . 

Paula.  Nem  kell  .  .  .  olcsóbbaíi. 
-Vliért  néz  úgy? 

Juhász.  Hogy  ily  egyszerre  be- 
toppant. Szabadsagot  kapott? 

Paula.  Oh.,  már  nem  vagyok 
Gerely  pusztán.  Pesten  vagyok.  A  gróf 
is  itt  volt.  Most  Montecarloban  van. 

JuH.4sz.  Montecarlo.  Nagy  vasúti 
gócpont.  Játékbank. 

Paula.  Nem.  A  galamblövészetre 
ment. 

Juhász.   Ezt  azelőtt   nem  szerette. 

Paula.  Mióta  maga  úgy  etette  a 
galambokat  .  .  .  azóta  minden  galamb- 
lövészetre  elutazik,  galambokat  gyil- 
kolni. Engem  is  hitt,  de  nem  mentem. 

Juhász.  Nem  ment. 

Paula.  Nem.  Itthon  rengeteg  dol- 
gom van  a  berendezkedéssel.  Lehúzza  a 
kesztyűjét,  cédulát  vesz  elő.  Ann\i 
speciális  dolog  kell  é^  Pesten  oly 
nehéz. 

Juhász.  Pesten  nagA/on  nehéz.  Na- 
gyon    nehéz     Pesten  =     Cí;ak  .  Pes'^'en 

nehéz.  Szünet.  És  .  .  .  mire  volna 
szüksége,  Paula  kisasszony. 

Paula  a  cédulát  nézi.  Vannak 
magának  itt  ezek  a  nagyon  finom 
női  pyjámái.  Mennyit  nézegettem 
én  azokat.  Azok  a  párisiak.  Azt 
hirzem,  háromszáz  korona  volt  da- 
rabja. 

Juhász.  Igen. 

Paula.  Hány  van  még  abból? 

Juhász.  Még  mind  megvan.  Nyolc 
darab. 

Paula  gyorsan.  Kérem,  küldje  cl 
nekem  mind  a  nyolcat. 

Juhász  rémülten.  Önnek? 

Paula.  Igen,  nekem.  Legjobb  lesz, 
ha  ceruzát  vesz  és  felírja  ezeket  a 
dolgokat.  Még  egy  pár  napig  itthon 
vagyok  és  kérem  majd  mindjárt  a 
számlát  is.  Andrássy-üt  128. 

JtTHÁsz  írja   Emelet? 

Paula.  Az  egész  földszmt. 

Juhász  írja  Nyolc  py járna.  Az 
egész  földszint 

Paula  céduláról.  Fehér  nyakkendő, 
huszonnégy  darab. 

Juhász,  önnek? 

Paula.  Nem.  Az  öreg  inasomnak. 
Szeretem,  ha  mindig  tiszta. 

Juhász  remegő  hangon,  í>va.  Huszon- 
négy inasnyakkendö. 

Paula.  Huszonnégy  fehér  cérna- 
kesztyű . 

Juhász.   Az   öreg  inasnak.   ír. 

Paula.  Nem.  A  kis  inasnak. 

Juhász    Kis  inasnak.  ír. 

Paula.  És  kesztyű  nekem.  Olyan 
speciális  autóke.sztyü,  tölcsérrel,  mint 
a  lovagkesztyü. 

Juhász.  Stulpni. 

Paula.  Az,  az. 

Juhász  írja.  Fájdalmasan.  Stulpni. 

Paula  sóhajtva.  Stulpni. 

Juhász.  De  kérem  .  .  .  ilyet  csak 
.sofförök  szoktak  ... 

Paula.  Magam  vezetem  a  gépemet. 

Juhász  széket  hoz.  leüL  Nagy 
gép? 

Paula.  Itt  áll  künn  a  ház  előtt. 
Ötven  lóerős. 

Juhász.  Ötven?  ír.  Stnípni.  Hány 
pár?  Ötven  pár? 

Paula.  Azt  hiszem,  Parisig  elég 
lesz  hat  pár  ...  ha  oda  érek,  ott  majd 
veszek.   Ott  mindent  kapni. 

Juhász.  Parisban  .  .  .  mindent 
knpni  .  .  .    Paris  .  .  .    gyön^^örű   város. 

Paula.  Csak  egy  kicsit  mégis  fá- 
rasztó   lesz  .  .  .    autóval  .  .  .    odáig. 

Juhász.  Nem  lesz  unalmas.  Nem 
megy  egyedül  .  .  . 

Paula.  Nem,  nem. 

Juhász.  A  mama? 

Paula.  Nem.  A  mama  már  Bécs- 
ben van,  de  Wiesbadenbe  megy  és  ott 
vár  meg  bennünket.  Visszafelé  jövet 
megállunk  nála. 

Juhász.  Csak  nem  beteg  a  mama  ? 

Paula.  Nem,  hál'  Istennek.  Kár- 
tyázni meg}'  Wiesbadenbe. 

Szünet; 

Paula  céduláról.  Ezt  aztán  külön 
kell  beszereznie.  A  portásnak  sapka 
kell. 

Juhász.  Milyen  portásnak? 

Paula.  Ez  épen  a  nehéz  a  sapká- 
ban, ő  hozott  egyet,  de  az  olyan 
vastagon  aranyozott  volt,  mint  a 
hot elpoit ásóké.  Evvel  persze  kidob- 
tam. Maga  biztosan  talál  olyat,  ami 
megfelel .  .  .  egy  kis  diszkrét  magán- 
palota portásának. 

Juhász.  Magánpalota.  .  . 

Paula.  Aliol  egy  hölgy  egyedül 
lakik. 

Juhász  remegve  ír.  Portás  .  .  .  sapka. 
Majd  a  kalaposnál  nézek. 

Paula.  Nagyon  köszönöm.  Igazán 
nagyon  kedves.   Feláll. 

Szünet. 

Juhász.    Kérem,    minden    rendben 

ICBZ, 

Paula.     Fixirozza     Juhászt.     Mért 

néz  olyan  íurcsán ?  ■ ;     ■  - 

Juhász  írását  néxi.  Örülök,  Paula, 
hogy  ilyen  okosan  .  .  .  Inas,  autó, 
palota.  Nem  is  tudtam. 

Paula,  Ön  uem  tudta? 

Juhász.  Nem. 

Paula.  De  hisz  ezt  ...  az  egész 
város  tudja  .  .  . 

Juhász.  A  kegyelmes  úr  jól  van? 

Paula  idegesen,  ő  igazi  úr. 

Juhász.  De  még  mennyire. 

Paula.  Miután  megvette  nekem 
azt  a  kis  házat,  a  Belvárosban  .  .  . 
bizonyára  ismeri  ...  a  volt  gróf 
Schattenheim-palota.  Az  a  kicsi,  Bie- 
dermeyer. 

Juhász.  Igen,  igen. 

Paula.  Berendezte  .  .  .  Nekem  ak- 
kor rossz  kedvem  volt  és  6  gyöngéd- 
ségből elutazott  Montecarloba  és  on- 
nan küldőt  1  nekem  egy  ezerszavas 
sürgönyt. 

Juhász,  Ezer  szó?  Sok  szó. 

Paula.  Az  volt  a  tartalma,  hogy  6 
elutazott,  mert  én  ő  neki  cseak  a  sza- 

bad  akaratomból  kellek.  A  palota  az 
enyém  .  .  Ha  egy  napon  .  .  .  szaba- 
don határozok  az  életem  sorsa  fö- 
lött .  .  .  hurcolkodjam  be  oda.  Ott  az 
íróasztalomon  elő  van  készítve  az  ö 
címére  egy  sürgönyblanketta  ezzel  az 
egy  szóval  :  «jőjjöm.  Ha  én  ezt  a 
táviratot  elküldöm,  ő  negyvennyolc 
óra  múlva  bekopogtat  abba  a  szobába. 
Eddig  .  .  .  <9^  az  egész.  Űri  ötlet. 

Juhász.  Űri. 

Paula.  Ennek  most  már  tíz  napja. 

Juhász.  És  .  .  . 

Paula.  Nem  küldtem  még  el. 

Szünet. 

Juhász.     Pedig,     képzelem,     hogy 
várja. 

Paula.   Két  hétig  vár.   Még  négy 
napom  van. 

Juhász.     Ezekből     a     rendelések- 
ből .  .  .  úgy  látom  ,  .  . 

Paula  élesen.  Még  nem  küldtem  el 
a  sürgönyt. 

Seünet. 


Juhász.  Mindenhez  idö  kell. 

Paula.  Még  van  négy  napom. 
Idegesen.  De  most  úgy  érzem  ...  és 
ide  oly  közel  van  a  főposta  .  .  . 
mondja  .  .  .  Érdekel,  mert  mindig  oly 
jó  volt  hozzám  .  .  .  Mit  szólna  hozzá? 

Juhász.  Azt  mondanám,  okosan 
tette. 

Paula.  Rábeszél? 

Juhász.  Csak  belenyugszom. 

Paula  idegesen.  Maga  .  .  .  nem  fo^ 
engem  megvetni,  Juhász  úr? 

Juhász.  Hogy  mondhat  ilyet? 

Paula.  Belátja,  hogy?  .  .  . 

Juhász.  Belátom.  Maga  okos,  mint 
a  nap.  És  boldog  lesz. 

Paula.  Ma  délben  .  .  .  elküldöm  n 
sürgönyt. 

Juhász.    Estére   megkapja   a    gróf. 

Paula.  Meg. 

Juhász.  Képzelem  ...  azt  a  bol- 
dogságot. 

Paula.   Igen.   Nagyon   szeret.   Na- 
gyon, nagyon. 
Juhász.  Tudom. 

Szünet. 

TÜRELMES  HÖLGY  belép.  JÓ  napot, 

F'ÜLÖP.  Kezét  csókolom  .  .  .  azon- 
nal ,  ,  . 

Paula  dacosan.  Nem  tartóztatom. 
Adja  a  kezét,  Juhász  úr. 

Juhász  kezet  ad.  Isten  vele. 

Oszkár  belép  a  nyilason,  Türelmes 
hozzálép. 

Paula  dacosan.  Még  valamit  el- 
felejtettem. 

Juhász.  Parancsoljon. 

Paula.  Magának  voltak  különleges 
francia  parfümjei. 

Juhász.  Igen. 

Paula.  Volt  egy  nagyszerű  ...  ha 
jól  tudom  .  .  .  «Pour  troublen)  volt  a 
neve.  Az  a  kábító,  izgató,  nagyon 
érzéki,  az  a  rossz  nőknek  való. 

Juhász.  Oh,  kérem. 

Paula.  Maga  mondta,  hogy  ez  csak 
rossz  nőknek  való,  azoknak  is  csak 
az  érzelmes  pillanatok  számára. 

Juhász  elfogultan.  Igen,  van  belőle. 

Paula.  Adjon  abból  egy  üveggel. 
Két  üveggel. 

Juhász.  Maga  egy  kicsit  kegyetlen, 
Paula.  Ezt  máshol  is  megkapta  volna. 

Paula.  De  én  itt  akartam  meg- 
venni . 

Juhász.  Kérem.  Oszkárhoz.  Őnagy- 
sága valami  parfümöt  kér.  Oszkár  az 
ó  helyére  lép.  Azt  az  érzéki  izét.  Pour 
troubler.  Élesen.  Azt  a  kokott 
parfümöt.  Türelmeshez.  Parancsol, 
báróné  ? 

Oszkár.  Igenis. 

Türelmes  hölgy.  Sáloka t  szeret- 
nék, Juhász  úr,  egy  pár  színes  sált  és 
valami  jó  sz\'etert. 

Juhász.  Nézzük  talán  előbb  a  szve« 
tért.  A  nyílásra  mutat.  Parancsol 
talán  ide  befáradni.  Türelmes  el  a 
nyílás  cm,  ó  utána,  ott  el. 

Paula  nézte  ezt,  ittána  mereng. 

Oszkár.  Pour  troubler? 

Paula  felriad.  Szent  Isten  .  .  .  nézd 
csak  .  .  .  maga  az? 

Oszkár.  Én  vagyok. 

Paula.  Oszkár  úr  .  .  .  maga  itt  van? 

Oszkár.  Itt  vagyok,  csak  nem  va- 
gyok úr.  Megint  csak  Oszkár  vagyok. 
Elől  dtinegy  a  bal  asztalhoz,  onnan 
parfmnöt  vesz  elő.  Átadja.  Poui*  troub- 
ler. Bemegy  jobbra  a  pult  mögé. 

Paula  kezében  a  parfümmel.  Hogy 
kerül  ide  vissza  ? 

Oszkár  vígan.  Tönkrementünk  egy 
kicsit. 

Paula.   És  az  asszony? 

Oszkár.  Már  a  feleségem. 

Paula.  És  maga  mégis  itt  van? 

Oszkár.  Csakis. 

Paula.  Addig  könyörgött  a  Ju- 
hásznak .  .  . 

Oszkár.  Akkor  nem  volnék  itt. 
Nála  cselekedni  kell.  Mikor  sokan 
voltak  a  boltban,  egyszerűen  beálltam 

kiszolgálni.  Ismerni  kell  a  Juhászt, 
kidobni  nem  tud,  az  az  ö  pszicholó- 
giája. Parancsol  még  valamit? 

Paula  leteszi  a  parfümöt,  feláll. 
Köszönöm,  nem. 

öreg  úr  belép. 

Öreg  úr.  Jó  napot. 

Oszkár.  Van  szerencsém,  tanár  úr. 
Paulához.  Kezét  csókolom,  öreghez. 
Méltóztatik  parancsolni,  tanár  úr? 

Öreg.    Olcsó   kesztyűt   kérek. 

Oszkár.  Olcsót,  de  milyet.  Tessék 
helyet  foglalni. 

Öreg  úr.  Svédet.  Nyolc  és  felest. 
Sötétszürkét.  Leül  a  jobbpult  közepe 
elé. 

Oszkár.  Skatulyát  dob  eléje.  Tessék 
parancsolni,  sötétszürke  svéd  kesztyű. 
Nyolc  és  fél.  Paulához,  aki  az  ajtó  felé 
sétál.  Kezét  csókolom.  Majd  kitágítok 
egyet.   Tágít  egy  keztyüt. 

Öreg  úr.  Ez  svéd? 

Oszkár.  Tiszta  svéd.  Maga  az  öreg 
Ibsen  nem  volt  ilyen  svéd. 

Öreg  úr.  Ibsen  norvég  volt. 

Oszkár.  Mondom,  hogy  nem  volt 
ilyen   svéd.    Parancsoljon.    Átadja. 

Juhász  és  Türelmes  hölgy  belépnek. 

TtJRELMES  HÖLGY  beszélve  jön  be. 
És  a  sálok? 

Juhász  az  asztalhoz  megy.  Itt  van- 
nak, méltóságos  asszony  .  .  .  Egyet 
felmutat.  Ezek  egészen  új  minták. 

TÜRELMES  HÖLGY.  A  Braunnál  lát- 
tam ilyet  Bécsben. 

Oszkár.  Ne  éljek,  méltóságos  asszo- 
nyom, ha  a  Braunnak  ilyen  van. 
Kínozza  a  kesztyűt  az  öregre.  Tessék 
jobban  nyomni. 

JXJHÁsz  ezalatt  a  jobbpult  elejére 
ment.  És  itt  vannak  egyszínűek  .  .  . 
Skatulyát  dob  le.  Ezek  sokkal  diszkré- 
tebbek. Parancsoljon  helyet  foglalni. 
Türelmes  hölgy  leül,  jobbról  elől. 

Paula.  Visszajön  az  ajtóból,  dacosan 
néz  Juhászra. 

Oszkár.     Tessék    jobban    nyomni, 
tanár  úr.  Segit  neki. 

Öreg    úr.    Ha    jobban    nyomom, 
megreped. 

Oszkár.  Repedjen  meg. 

Öreg  úr.  Tágítsa  ki  jobban. 
Oszkár.    Akkor   reped   meg, 
tanár  úr,  a  tágítót  nem  szereti. 
A  kézhez  alkalmazkodik. 

Juhász.  Ez  a  sötétzöld  nem 
is  rossz,  vagy  talán  ez  a  sötét- 
szürke, fekete  csíkkal,  méltóz- 
tassék talán  ezt  megnézni. 
Paula    leveszi    és    földhöz    vágja    a 
kalapját.  Mindenki  odanéz. 

Oszkár  nagyon  hangosan,  gyorsan. 
Akkor  vegyünk  talán  egy  fél  számmal 
nagyobbat,  tanár  úr,  tessék  egyszer... 
Fülöp  erősen  vág  be.  Azt  ne 
méltóztassék  mondani,  hogy 
drága,  mert  ez  elsőrendű  minő- 
ség ..  . 

Oszkár.  Megpróbálni  a  kilen- 
cest,  nem   baj,    ha   egy   kicsit 

kényelmes,       annál      kelleme- 
sebb .  .  . 

Fülöp.  Nem  is  volna  igazi, 
ha  nem  kerülne  legalább  eny- 
nyibe.  Volt  egy  vevőnk,  egy 
kedves  öreg  úr^  az  mindig  azt 
mondta,  hogy  «ami  olcsó,  az 
drága  és  ami  drága,  az  olcsó». 
És  igaza  is  volt,  én  is  azt  tar- 
tom, hogy  .  .  . 
^  Oszkár.  .  .  .  vagy  talán  ma- 
^  j  radjunk  meg  a  nyolc  és  feles- 
nél, az  se  szorít  nagyon  .  .  .  Én 
a  kesztyűben  azt  szeretem,  ami 
1;^  eleinte  szorít  eg}'  kicsit,  mert 
^  az  ilyen  kesztyűből  lesz  aztán 
az  az  igazi  jó  passzend  kesztyű, 
amit  öröm  viselni  .  .  . 

Juhász  erősen  vág  be.  Ez  is 
tiszta  gyapjú  és  nagyszerűen 
tartja  a  meleget  és  ez  most  a 
legdivatosabb  ...  Ez  megvan 
mindenféle  színben.  Az  anyag 
ugyanaz,  de  vannak  egyszerűek 

és  vannak  hosszú  csíkosak,  két 
színben,  de  mind  nagyon  ízléses 
sötét  színek.  Ez  mind  .  .  . 

Paula    ezalatt   belépett    a   kasszába, 
ott  dobbant  a  lábával. 

FtÍLÖP.  Mindig  inkább  a 
drágábbat,  mert  az  sokáig 
tart  .  .  .  Hirtelen  elhallgat,  mert 
látja,  hogy  Paula  beül  a  kasz- 
szába. 

Oszkár.  Egy-két  napig  talán 
kényelmetlen,  de  aztán  bele 
szokik  a  kéz  és  jól  érzi  magát 
benne,  jobban,  mint  .  .  .  Hirte- 
len elhallgat,  mert  meglátta 
Paulát. 

Juhász.  Praktikus  ősszel  és 
pláne  télen  a  korcsolyázáshoz 
nagyszerű,  ezt  most  urak  és 
hölgyek  egyformán  .  .  .  Hirtelen 
elhallgat,  de  rögtön  folytatja. 
Paula  Fülöp  szavára :  i<az  sokáig  tart», 
elszántan  és  dacosan  beül  a  kasszába. 

Fülöp  után  Oszkár  hallgat  el,  mert  ezt 
meglátta,  Juhász  tovább  beszél. 

Juhász  nagy  zavarban  .  .  .  vásárol- 
ják .  .  .  ilyenből  igazán  elkel  kettő- 
három,  vagy  akár  több  is,  méltóságos 
asszonyom,  ezt  igazán  nag^^on  ajánl- 
hatom. 
Szünet.  Paula  dacosan  ül  a  kasszában. 

Oszkár.  Tessék  jobban  nyomni. 
Segít  az  öregnek.  Tessék  nyomni,  mint 
egy  örült. 

Szünet,  mint  fenn. 

Türelmes  hölgy.   Hát  kérem  ezt 

a  hármat.  Mi  ezeknek  az  áruk? 

Juhász  remegő  hangon.  Neg^'ven 
korona,  méltóságos  asszonyom. 

TtJRELMES  HÖLGY  feláll.  Hát  majd 
küldjék  el.  A  retikülfében  kotorász. 
Háromszor  negyven,  az  százhúsz. 

Juhász.  Százhúsz  korona,  igenis. 

Türelmes    hölgy.    Mutassa  .  .  . 
mégis,  az  egyik^^t  i+thagyom  .  .  .  Ki- 

választok   II   három   közül   kettőt  .  •  • 
Válogatnak 

Alapos  hölgy  feláll.  Mennyi  az 
ösfzesen?  Kezében  pénz  van. 

Fülöp.  Háromszáztíz  korona,  nag}-- 
ságos  asszonyom. 

Alapos  hölgy  a  kassza  jelé  fordul. 
Háromszáz  és  tíz  .  .  .  Indul. 

Fülöp  hangosan.  Nem,  nem,  nem. 
Pardon,  nagyságos  asszonyom.  Alapos 
hölgy  megfordul.  Nálam  méltóztatik 
fizetni. 

Alapos  hölgy.  Nem  a  kasszánál? 

Fülöp  nyomatékkal.  Nem  ! 

Alapos  hölgy  fizet. 

Fülöp.  Köszönöm  alássan,  három 
száztíz.  Csütörtökre  meglesz. 

Alapos  hölgy.  Ha  valami  még 
eszembe  jut,  holnap  délelőtt  bejövök. 
Jón  apót. 

Fülöp.  Állunk  rendelkezésérc.  Ajtót 
nyit  neki.  Kezét  csókolom. 

Paula  igen  hangosan.  Kezét  csó- 
kolom. 

i'üLÖP  retUfielesen  néz  Faitlára,  az- 
tán visszarakja  a  torony  skatulyát. 

Türelmes  hölgy.  Hát  nem  báuom, 
egyik  szebb,  mint  a  másik  .  .  .  küldje 
el  mind  a  hármat.  Szóval  háromszor 
neg3^ven  .  .  .  pénzt  vesz  ki,  az  száz- 
hiisz . 

Juhász  izgatottan.  Százhúsz. 

Türelmes    hölgy    Paulára    néz. 
A  kasszánál? 

Juhász  nagyon  izgatottan.  Tessék  .. 
talán  itt  nálam  .  .  .  hiszen  teljesen 
mindegy. 

Türelmes  hölgy  leteszi  a  pénzt. 
Százhúsz. 

Juhász.  Kezeit  csókolom.  Százhúsz. 
Zsebreteszi.  Délután  hat  és  hét  közt 
ott  lesz. 

Türelmes  hölgy.  Jó.  Isten  áldja 
meg.  Ajtóhoz  megy. 

Juhász.  Kezeit  csókolom. 

Fülöp  az  ajtói  nyitva.  Kezét  csó- 
kolom . 

Paula  m.  /.   Kezét  csókolom ! 


21- 


URI   DIVAT. 


Türelmes  hölgy  el  az  ajtón. 

Fülöp  és  Juhász  némán  rakják  vissza 
a  holmit. 

Méltóságos  asszony  belép  az  ajtón. 

MÉLTÓSÁGOS  ASSZONY.  Jónapot.  Meg- 
áll és  vadul  nézi  Paulát. 

Paula.  Kezét  csókolom,  méltósá- 
gos asszony. 

MÉLTÓSÁGOS   ASSZONY    FÜlÖpkÖZ.    Mi 

van  az  esököpönyegemmel  ? 

Fülöp.  Minden  percben  várjuk 
Bécsből,  méltóságos  asszony. 

Öreg  úr  átveszi  a  kis  csomagot, 
amit  Oszkár  csinált  neki.  Mit  fizetek? 

Oszkár.  Huszonnégy  koronát. 

Öreg  úr  pénzt  vesz  ki.  Nem  fizet- 
nek rá? 

Oszkár.  Nem,  tanár  úr.  De  majd- 
nem. 

Öreg  úr  Pattiára  néz.  Ott  fizetek? 

Oszkár.  Főnök  úr  kérem  .  .  . 

Paula  öreg  úrhoz.  Méltóztatik? 

Juhász  nagy  csavarban.  Mennyi  ma- 
rad? 

Oszkár.  Huszonnégy. 

Öreg  úr  a  kassza  felé  megy. 

Juhász.  Huszonnégy  marad. 

Öreg  úr  fizet  Paulának. 

Paula  felviharzó  őrömmel.  Huszon- 
négy marad !  Rántja,  vágja  a  fizető- 
gépet,  csönget,  fiókot  ránt  ki  boldogan. 
Huszonnégy  marad !  Visszaad.  Húszon 
négy  és  hat  az  harminc.  Köszönjük 
szépen. 

Öreg  úr.  Jónapot.  Az  af  tóhoz 
megy. 

Paula.  Legyen  szerencsénk  más- 
kor is. 

Öreg  úr  a  pénzt  nézi.  Pardon  .  .  . 
ön  tizenhatot  adott  vissza,  nekem 
csak  hat  jár.  Pénzt  ad  vissza. 

Paula.    Ezer   bocsánat,    tanár   úr. 

Öreg  úr.  Én  nem  haragszom,  ha 
többet  adnak  vissza.  El. 

Oszkár.  Nem  baj.  Előfordul.  El  a 
nyilásoíi. 

Fülöp  Méltóságos  asszonyhoz;.  Néz- 
zük meg  a  Burberryket. 

Juhász  Méltóságos  asszonyhoz.  A 
bécsi   kabát  estére  itt  lesz,  bizonyos. 

MÉLTÓSÁGOS  ASSZONY.  Mondja  ké- 
rem, nem  csalódom?  Az  az  úr  ott  az 
előbb  ...  az  Oszkár  úr  volt  ? 

Juhász.  Igenis. 

MÉLTÓSÁGOS  ASSZONY.  Hát  ö  mcgiiit 
itt  van? 

Juhász.  Kisegít. 

MÉLTÓSÁGOS  asszony  Paulára  néz. 
Kisegít  ...  És  .  .  .  a  régi  Paula  kis- 
asszony, ugyebár? 

Paula.  Igen,  méltóságos  asszo- 
nyom, a  régi  Paula. 

MÉLTÓSÁGOS  asszony.  Na  jöjjön  be 
Fülöp  úr,  a  Burberry  kabátokhoz, 
maga  ezt  mind  el  fogja  nekem  mesélni. 
Indult,  most  visszatolja  az  ittána  induló 
Juhászt.  Maga  maradjon  itt,  magára 
nincs  szükség  ...  El  Fülöppel  a 
nyilason. 

Juhász  némán  áll. 

Kocsis  ostorral  jön  be  az  ajtón, 
Nag3''ságám,  kézit  csókolom  ...  a 
konflist  el  tetszett  felejteni.  Azt  tet- 
szett mondani,  hogy  nem  fogok  várni. 

Juhász  a  zsebébe  nyúl.  Mi  jár 
magának? 

Kocsis.  Három  korona. 

Juhász.  Itt  van  hat  korona. 

Paula.  Szó  sincs  róla.^  fiókot  ki- 
húzza. Elég  lesz  három  korona  ötven 
is.   Átadja.  Elmehet 

Kocsis  nézi  a  pénzt,  Juhászt,  Paulát. 

Paula.  Elmehet,  nem  hallotta? 

Kocsis.  Jól  van  kérem,  jól  van, 
megyek  én,  még  pedig  köszöné*^  nél- 
kül. El. 

Kis  szünet. 

Juhász.  És  az  autó? 
Paula.  Ez  volt  az. 
Juhász.  Ötven  lóerő. 
Paula.  Csak  .  .  .  «gy  lóerő. 
Juhász  a  kasszához  megy.  Az  autó  a 
garázsban  van? 

Paula.  A  holdban  van. 

Juhász.  Az  messze  van. 

Paula.  Messze. 

Juhász.  Megyek,  telefonálok  a  por- 
tássapka miatt. 

Paula,  Hagyja.  A  portásnak  már 
van  sapkája. 

Juhász.  Van? 

Paula.  Csak  állása  nincs. 

Juhász.  Hogyan  .  .  . 

Paula.  Nincs  ház,  ami  előtt  a  por- 
tás álljon.  Amikor  ott  ültem  .  .  . 
jobbra  mutat  még  megvolt. 

Juhász.  Azóta  .  .  .  elveszett? 

Paula.  £1.  Azon  a  hosszú  úton. 

Juhász.  Onnan  .  .  .  idáig? 

Paula.  Nagyon  hosszú  út  volt. 

Juhász.  Tölcséres  sofförkeztyű? 

Paula.  Nem  kell. 

Juhász.  Huszonnégy  pár  fehér  cérna- 
keztyü? 

Paula.  Huszonhárom  nem  kell.  Egy 
kell. 

Juhász.  Egy  pár? 

Paula.  Nekem. 

Juhász.    Nyolc    darab .  .  .    selyem 
női  P3^jáma  .  ,  . 

Paula.  Ahogy  gondolja. 

Juhász.    Kell»    Persze,    hogy    kelJ. 
Érzéki  parfüm  .  .  .  Pour  Troubler  ? 

Paula.  A  világért  sem. 

Juhász.  Dehogy  nem.  Nem  két  üveg, 
hanem  három  üveg. 

Paula.  Én  utálom. 

Juhász.  Én  imádom.  Ez  a  legjobb 
illat  a  világon.  Négy  üveg. 

Paula.   Ha  szereti,  akár  egy  hor- 
dóval. 

Kis  szünet. 

Juhász.  És  .  .  .  a  sürgöny  ,  .  . 

Paula.  Mért,  hogy  némely  ember 
nek,  akinek  olyan  lágy  a  szíve,  olyan 
kemény  a  koponyája  ?  Feláll  a  kasszá- 
ban. 

Juhász   kis  szimet  után   elkapja    a 
fejét.  Megcsókolja. 

Fülöp  és  Méltóságos  asszony  belépnek. 

Fülöp.   Kassza,   kétszáznegyven. 

Juhász  és  Paula  szétugranak.  Ju- 
hász ]obb  előre  sompolyog. 

MÉLTÓSÁGOS  ASSZONY  csomaggal.  Ér- 
dekes. A  kasszához  tnegy.  Az  uram 
Wiesbadenben  van,  hallom  a  kedves 
mamája  Bécsben  van  és  odamegy. 

Paula.  A  mamám  az  Üllöi-úton 
van  ...  és  a  gőzfürdőbe  megy,  méltó- 
ságos asszonyom. 

MÉLTÓSÁGOS     asszony     Fülöphöz. 
Hogy  informált  maga  engem? 

Paula.  Rosszul.  Méltóztatik  fizetni? 

MÉLTÓSÁGOS  .\sszoNY.  Most  nem. 
Majd  legközelebb. 

Paula.  A  számlát  holnap  elküldöm, 
méltóságos  asszonyom  és  nagj^on  ké- 
rem, szíveskedjék  kiegyenlíteni,  hogy 
ne  legyünk  kén5rtelenek  az  ügyvédhez 
fordulni . 

MÉLTÓSÁGOS  ASSZONY.  Kihcz,  ké- 
rem? 

Juhász  rémüli  mozdulatot  tesT. 

Paula.  Az  ügyvédhez.  A  mai  n^ipon 

itt  megszűnt  a  könnyelmű  hitelezés, 
méltóságos  asszonyom. 

MÉLTÓSÁGOS  ASSZONY  felháborodva. 
Juhász  úr,  mit  szól  ehhez? 

Juhász  felelni  akar. 

Paula  parancsolóan.  Juhász  úr  ki 
se  nyitja  a  száját. 

Juhász  lehorgasztja  a  fejét. 

MÉLTÓSÁGOS  asszony  sértódöttcn.  Jó- 
napot. 

Mind.  Kezeit  csókolom. 

Méltóságos  asszony  el. 

Fülöp  becsukja  utána  az  ajtót  és  a 
hátsó  pult  mögé  megy. 

Paula.  Itt  más  világ  lesz. 

Szünet. 

Oszkár  írással  jón  a  nyiláshól. 
Kérem,  nagyságos  asszonyom,  most  lá- 
tom, hogy  impregnált  köpenyek  még 
mindég  nem  lettek  rendelve.  Azonnal 
fogok  intézkedni,  csak  becses  hozzá- 
járulását .  .  .  Leteszi  a  levelet  a  kasszára- 

Paula.  Oszkár  ú^-  .  .  .  remélem, 
tudja. 

Oszkár   vigyorogva.   Tudom.    Velic 
tcm  a  kalapomat.  A  zsebéből  kalapot 
húz  ki. 

Paula.  Eltalálta.  Itt  m.ost,  mint  lát- 
hatja más  világ  kezdődik.  És  ez  nem 
az  ön  világa. 

Oszkár.  Magamat  ajánlom,  kezeit 
csókolom,  nag\^ságos  asszonyom.  Ele- 
gánsan meghajlik  az  urak  felé. 
Uraim ! 

Juhász.  Legalább  vigyél  el  egy 
tucat  fuszeklit. 

Oszkár  zsebére  nniiat.  Voltam  bátor. 

Juhász.  Vigyél  két  tucatot. 

Oszkár.  Hármat  voltam  bátor. 
Kisztihand.  El  az  ajtón. 

Juhász.  Az  istenért  .  .  .  Paulácska.. 
mit  csinál? 

Paula.  Rendet  csinálok!  Élesen. 
Fülöp  úr ! 

Fülöp  veszi  a  kalapját  és  a  botját. 

Paula.    Nem,    kérem,    ön    velünk 

marad.  A  zsebéből  elővesz  valamit.  Mit 
adnak  ma  este  az  operában  ? 

Fülöp.  Lohengrint. 

Paula.  Ön  hat  órakor  szabad.  ]\s 
fogadja  ezt  el  tőlem. 

Fülöp  megnézi.  Földszint  .  .  .  nyol- 
cadik sor  .  .  . 

Paula.   Jobbat  már  nem  kaptam. 

Fülöp  restelkedve.  Li'itni  fogom  a 
hattvut. 

JcJHÁsz.  Meg  -se   köszöni? 

Fülöp.  Jól  van,  jó,  jnit  kiabál  ? 
Köszönöm . 

Alapos  hölgy  belép. 

Alat'os  hölgy.  Hát  persze,  hogy  eU 

felejtettem    valamit   .   ,   .   Kérem,    a 

zsebkendőkben  a  Kezdőbetűk  ntán  ru- 

hímezzenek  pontot,  csak  magát  a  két 

,  betűt. 

Paula  élénkeu.  De  ez  csak  termé- 
szetes, nagyságos  asszonyom,  tndjnk 
nagyon  jól,  most  nem  divat  se  a 
monogranim,   se  a  pont, 

Fülöp.  Ügy  lesz,  kérem. 

Paula.  Más  valamit  nem  paran- 
csol, nagyságos  asszonyom,  igazán 
nagyon  szép  .  .  .  kijön  a  kasszából  az 
asztalhoz,  apart  női  öveket  kaptunk 
Parisból,  egészen  eredeti  modern  és 
antik  csatolckal  .  .  .  Magasra  emel 
egyet  .  .  . 
j.  Alapos  hölgy.  Mutassa! 

Paula.  Még  csak  ez  a  pár  darabunk 
van,  nagyságos  asszonyom  és  ezt  is 
már  többen  nézték,  de  ha,  méltóztatik 
j>arancsolni  .  .  .  j/í; 

Alapos  hölgy.  Hiszen,  ha  volna 
most  pénzem ! 

Juhász.  Kérem,  nem  baj,  méltóz- 
tassék .  .  . 

Paula  élesen,  gyorsan.  .  .  .  valami 
olcsóbbat  nézni,  mert  ezt  mi  csak 
készpénzért  adjuk,  magunknak  is 
készpénzzel  kellett  ezt  fizetni,  ez  nem 
olyan  közönséges  tömegárú,  ezek  mind 
különlegességek,  egy  új  párisi  mű- 
teremből, de  van  másféle  is,  az  lénye- 

gesen  olcsóbb  és  csak  a  szakember 
látja  meg  rajta,  hogy  nem  igazi 
párisi,  ezeket  m.ostanában  kitűnően 
utánozzák,  de  tessék  elhinni,  nem  ér- 
demes ilyesmiből  az  utánzatot  venni, 
az  igazi  mégis  csak  a  legjobb  .  .  . 

Miközben  beszél,  és  miközben  Juhász 
elragadtatva  nézi  és  lassan  a  szeméhez 
emeli  a  zsebkendőjét,  legördül  a 

